ފައްޔާޒު މަގާމުން ދުރުކުރުމުގެ މައްސަލަ އެމްޑީޕީގެ ގައުމީ މަޖިލިހަށް ނަޝީދު ހުށަހަޅުއްވަނީ – Haftha\nSat, 24 October, 2020, 8:58 am\nރައިސް ނަޝީދާއި މިނިސްޓަރު ފައްޔާޒު --- ފޮޓޯ: މިހާރު\nފައްޔާޒު މަގާމުން ދުރުކުރުމުގެ މައްސަލަ އެމްޑީޕީގެ ގައުމީ މަޖިލިހަށް ނަޝީދު ހުށަހަޅުއްވަނީ\nއިކޮނޮމިކް މިނިސްޓަރު ފައްޔާޒު އިސްމާއިލްގެ އިތުބާރު ނެތްކަމުގެ މައްސަލަ ރައްޔިތުންގެ މަޖިލީހަށް ވެއްދުމުގެ ކުރިން އެމްޑީޕީގެ ގައުމީ މަޖިލިހަށް ވެސް އެ މައްސަލަ ހުށަހެޅުމަށް ކުރީގެ ރައީސް އަދި އެމްޑީޕީގެ ރައީސް މުހައްމަދު ނަޝީދު މަސައްކަތް ފައްޓަވައިފި އެވެ.\nމި ސަރުކާރުގައި އެންމެ ނުފޫޒު ގަދަ އެއް މިނިސްޓަރު އަދި އެމްޑީޕީގެ މެންބަރު ފައްޔާޒުގެ އިތުބާރު ނެތްކަމުގެ މައްސަލަ މަޖިލިހަށް ވައްދަން ބޭނުންވާ ސޮއި ހޯއްދަވަން ނަޝީދު އިސްވެ ހުންނަވައިގެން މިދިޔަ މަހުގެ ކުރީކޮޅުން ފެށިގެން ގެންދަވަނީ މަސައްކަތް ކުރައްވަމުންނެވެ. އެކަމާ ގުޅިގެން އެމްޑީޕީގެ ތެރޭގައި ބައިބައިވުން އުފެދިފައިވާއިރު، ރައީސް އިބްރާހިމް މުހައްމަދު ސޯލިހު ވަނީ ފައްޔާޒު ދިފާއު ކުރައްވާނެ ކަމަށް ވިދާޅުވެ ވާހަކަފުޅު ދައްކަވައިފަ އެވެ.\nއެއަށްފަހު އެ މައްސަލައިގެ އަޑުތައް އޮތީ މަޑުވެފަ އެވެ. އަދި ރައްޔިތުންގެ މަޖިލީހުގެ ދެވަނަ ދައުރުގެ ޖަލްސާތައް ނިންމައި، އިއްޔެ ޗުއްޓީ އަށް ދިޔައިރު ވެސް އެ މައްސަލަ ހުށަހަޅުއްވާފައެއް ނުވެ އެވެ. ނަމަވެސް އެމްޑީޕީގެ ގައުމީ މަޖިލީހުގެ ވަޓްސްއެޕް ގުރޫޕްގައި ރައީސް ނަޝީދު މިއަދު ވިދާޅުވި އެއްޗަކުން، އެ މައްސަލަ އެމަނިކުފާނު އަދިވެސް ހުއްޓާ ނުލާކަން އެނގެ އެވެ.\nނުރަސްމީ ދަތުރުފުޅެއްގައި މިހާރު އިނގިރޭސި ވިލާތުގައި ހުންނެވި ނަޝީދު މިއަދު ވިދާޅުވީ، ފައްޔާޒާ ދެކޮޅަށް 30 ސޮއި މިހާރު ހަމަ ކުރެއްވިފައިވާ ކަމަށާއި ބޭނުންފުޅުވަނީ 35 ސޮއި ހަމަކުރެއްވުމަށް ފަހު، އެ މައްސަލަ ރައީސް އިބްރާހިމް މުހައްމަދު ސޯލިހާއި އެމްޑީޕީގެ ގައުމީ މަޖިލީހަށް ހުށަހަޅުއްވަން ކަމަށެވެ.\n"އަޅުގަނޑުމެންގެ ކަންކަން ނިންމަން ރަނގަޅުވާނީ ޕާޓީ ތެރެއިން. ފަޔާވެސް ޕާޓީއަށް ޓަކައި ދުވަސްކޮޅަކަށް ބޭރުގައި މަޑުކުރެއްވުން ރަނގަޅު ވާނެ. އަޅުގަނޑުވެސް އަދި އަޅުގަނޑުމެން އެންމެންވެސް މި ދަނީ ފަހަތަށް ޖެހެން ވާއިރު އެކަން ކުރަމުން،" ނަޝީދު ވިދާޅުވި އެވެ.\nކެބިނެޓު މިނިސްޓަރެއްގެ އިތުބާރު ނެތް ކަމުގެ މައްސަލައެއް ރައްޔިތުންގެ މަޖިލީހަށް ވެއްދޭނީ ގަވައިދު ބުނާގޮތުން މަދުވެގެން 10 މެމްބަރެއްގެ ސޮޔާއެކު އެވެ. އަދި އެ މައްސަލަ މަޖިލިހުން ފާސްކުރަން ބޭނުންވާނީ މަޖިލީހުގެ ޖުމްލަ މެމްބަރުންގެ އަޣުލަބިއްޔަތެވެ. އެއީ 44 ވޯޓެވެ.\nފައްޔާޒުގެ މައްސަލަ އެމްޑީޕީގެ ގައުމީ މަޖިލީހަށް ނަޝީދު ހުށަހަޅުއްވާއިރު، އެކަމުގަ ނަޝީދާއެކު ދެން އެންމެ އިސްކޮށް އުޅުއްވަނީ އެމްޑީޕީ ޕާލިމެންޓަރީ ގުރޫޕުގެ ލީޑަރު އަލީ އާޒިމެވެ. ފައްޔާޒު ވަކިކުރަން އުޅޭ ސަބަބެއް އަދި ސާފުކޮށް ނޭނގެ އެވެ. ނަމަވެސް މީގެ ކުރިން ނަޝީދު ވަނީ ފައްޔާޒަށް އިންޒާރު ވެސް ދެއްވައިފަ އެވެ.\nއެމްޑީޕީގެ ގައުމީ މަޖިލީހުގެ މެންބަރުން ތިއްބަވާ ވަޓްސްއެޕް ގްރޫޕުގައި ފައްޔާޒާ ދެމެދު ދެކެވުނު ވާހަކަތަކެއްގެ ތެރެއިން އެ ފަހަރު ރައީސް ނަޝީދު ވަނީ "ބްރޯ" ވެގެން ނޫޅުމަށާއި ނިޒާމުގެ ތެރޭގައި އުޅުއްވުމަށް ވިދާޅުވެފަ އެވެ.\nނަމަވެސް އެކަމަށް ރައްދު ދެއްވައި ފައްޔާޒު ވިދާޅުވީ ނަޝީދަށް ވަރަށް އިހުތިރާމުކުރާ ކަމަށާއި ނަމަވެސް ނަޝީދު ދައްކަވަނީ އެއްވެސް ހަގީގަތެއް ނެތް ވާހަކަތަކެއް ކަމަށެވެ. އަދި އިތުބާރު ނެތް ކަމުގެ މައްސަލަ ތަގުދީރުގައި ލިޔެވިފައި އޮތް ގޮތަކަށް ނިމިދާނެ ކަމަށާއި ހެޔޮ ބަސް ވިދާޅުވި ބޭފުޅުންނަށް ޝުކުރު އަދާކުރައްވާ ކަމަށް ވެސް ފައްޔާޒް ވިދާޅުވިއެވެ.


Ali waheed ulheythaneh hoadhumah PG ah amurukohfi\nއަލީ ވަހީދު އުޅޭ ތަނެއް ހޯދުމަށް ޕީޖީއަށް އަމަރުކޮށްފި\n05 އޭޕްރީލް 2021 - 22:17:48\nކުރީގެ ޓޫރިޒަމް މިނިސްޓަރު އަލީ ވަހީދު ރާއްޖެއިން ބޭރުގައި ދިރިއުޅުއްވާ އެޑްރެހެއް ހޯދެވުމަށްފަހު މާދަމާ 14:00 ގެ ކުރިން ކޯޓަށް ހުށައެޅުމަށް ޕީޖީ އޮފީހުގެ މައްޗަށް ހައިކޯޓުން އަމުރުކޮށްފި އެވެ.\nމިގޮތަށް އަމުރުކޮށްފައިވަނީ އަލީ ވަހީދުގެ ޕާސްޕޯޓް ހިފަހައްޓަން ނެރެފައިވާ އަމުރު ކްރިމިނަލް ކޯޓުން ބާތިލުކުރި މައްސަލައިގައި ކޯޓަށް ހާޒިރުވުމުގެ ޗިޓު އަލީވަހީދު ރާއްޖެއިން ބޭރުގައި ހުރުމުން އޭނާއަށް ރައްދު ނުވާކަމަށް ހާމަކޮށް މިއަދު ބޭއްވި އަޑުއެހުމުގައެެވެ.\nމިއަދުގެ ޝަރީއަތުގެ މަޖިލިސް ފެއްޓެވުމަށްފަހު މައްސަލަ ބައްލަވާ އިސްފަނޑިޔާރު ވަނީ ޕީޖީ އޮފީހުން އަލީ ވަހީދުގެ އެޑްރެސްކަމަށް ދީފައިވާ އެޑެރެހަށް ޗިޓް ފޮނުވުމުން އޭނާ އެ އެޑްރެހުގައި ނޫޅޭކަން އެނގިފައިވާކަމަށާއި ޕީޖީ އޮފީހުން ދިން އީމެއިލްއާއި ވައިބާ ނަމްބަރުގެ އިތުރުން ވަޓްސްއެޕް ނަމްބަރަށް ވެސް ޗިޓް ފޮނުވާފައިވާކަމަށް ވިދާޅުވެފައެވެ. އެހެންނަމަވެސް އެ ނަންބަރުތަކުން އަލީ ވަހީދު ވަނީ ބެލިކަން އަންގައިދޭ "ސީން" ނުފެންނަ ގޮތް ހަދާފަކަމުން، އެ ޗިޓް އަލީ ވަހީދަށް ރައްދުވިކަން ކަށަވަރުނުވާކަމަށް ވިދާޅުވެފައެވެ.\nއަދި މައްސަލަ ބައްލަވާ އިސްފަނޑިޔާރު ވަނީ ޕީޖީ އޮފީހުން އަލީ ވަހީދު އުޅޭކަމަށް ހުށައެޅި އެޑްރެހުގައި އެނާ ނުޅޭކަން އެ އޮފީހަށް އެނގޭތޯވެސް ސުވާލުކުރައްވާފައެވެ. އަދި އެގޭނަމަ އެެ އެޑްރެސް ޖަހާ ކޯޓަށް ލިޔެޔުންތައް ހުށައެޅީ ކީއްވެތޯ އާއި، އެއީ ސައްހަ ނޫން މައުލާތެއް ހުށައެޅުން ނޫންތޯވެސް ފަނޑިޔާރުންވަނީ ސުވާލު ކުރައްވާފައެވެ.\nމިކަމަށް ކޯޓުގައި ޖަވާބުދާރީވަމުން ޕީޖީގެ ފަރާތުން ދައުލަތުގެ ވަކީލް ވަނީ، އަލީ ވަހީދު މިހާރު އުޅޭ އެޑްރެސް އެ އޮފީހަށްވެސް ނޭގޭކަމަށާއި، މާލޭގައި އުޅުނު އެޑްރެސް ހުށަހެޅީ އޭނާ އެނބުރި އައިސް އުޅޭނީވެސް އެގޭގައިކަމަށް ބެލެވޭތީކަމަށް ވިދާޅުވެފައެވެ.\nއެހެންކަމުން ކޯޓުން ވަނީ، އަލީ ވަހީދު އުޅޭ އެޑްރެހެއް ސާފުކުރުމަށްފަހު މާދަމާ މެންދުރު 14:00 ގެ ކުރިން ދައުލަތުން ކޯޓަށް އެކަން އެންގުމަށް އަމުރުކޮށްފައެވެ. އެއަށްފަހު ދައުލަތުގެ ވަކީލް ވިދާޅުވީ އަލީ ވަހީދު އުޅޭ އެޑްރެހެއް ސާފުކުރެވިދާނެ ކަަމަށެވެ.\nމިއަދުގެ އަޑުއެހުމުގައި ދައުލަތުގެ ފަރާތުން ވަނީ ވަކި ހާލަތްތަކެއްގައި ދައުވާ ލިބޭ ފަރާތް ހާޒިރުނުކުރެވުނަސް މައްސަލަ ކުރިއަށް ގެންދެވިދާނެކަން ފާހަގަކުރައްވާ، އަލީ ވަހީދު ހާޒިރު ނުވިއަސް މައްސަލަ ކުރިއަށް ގެންދާން އެދިފައެވެ.\nނަމަވެސް ކޯޓުން މިއަދު އަމުރުކުރީ އަލީ ވަހީދު އުޅޭ އެޑްރެހެއް ސާފުކުރުމަށްފަހު މާދަމާ އެންގުމަށެވެ. އަދި އެ މައްސަލަ ކުރިޔަށް ގެންދެވޭތޯ ނޫންތޯ ކަނޑައަޅާނީވެސް އެޔަށްފަހުން ކަމަށް ވިދާޅުވިއެވެ.\nއަލީ ވަހީދުގެ ޕާސްޕޯޓް ހިފަހައްޓަން ނެރެފައިވާ އަމުރު ބާތިލު ކޮށްލުމުން އޭނާ ބޭސް ފަރުވާއަށް ކަމަށް ބުނެ ތުރުކީއަށް ފުރާފައިވަނީ ފެބްރުއަރީ މަހުގައެވެ. އަލީ ވަހީދުގެ ޕާސްޕޯޓް ހިފަހައްޓަން ނެރުނު އަމުރު ބާތިލުކޮށްފައި ވަނީ އަލީ ވަހީދުގެ ސިއްހީ ހާލަތާއި ގުޅޭގޮތުން އޭނާ ހުށަހެޅި ލިޔުންތަކެއްގެ މައްޗަށް ބިނާ ކޮށްގެންނެވެ.\nއަލީ ވަހީދު ފިލައިގެން ދިއުމުގެ އިހުމާލު އޮތް ކަމަށް ދައުލަތުން ބުނުމުން އޭނާއާ ޖާމިނުވާނެ ފަރާތެއް ހުށައަޅާފައިވާ ކަމަަށް ވެސް އެ އަމުރުގައި ވެއެވެ.\nހައިކޯޓުގެ ފަނޑިޔާރުންގެ މަޖިލީހުން ވަނީ އެ ކޯޓުގެ ރަޖިސްޓަރާގެ ނިންމުން ބަދަލުކޮށް މައްސަލަ ބަލަައިގަތުމަށް ނިންމާފައެވެ. އެހެން ކަމުން ޕީޖީ އޮފީހުން ވަނީ މައްސަލަ އަލުން ހުށަހަޅާފައެވެ.\nމި މައްސަލައިގެ އިސްތިއުނާފީ އަޑުއެހުން ތާވަލުކޮށްފައިވާއިރު، އަލީ ވަހީދުގެ ޕާސްޕޯޓް ހިފަހައްޓަން ނެރުނު އަމުރު ބާތިލުކުރި ތާރީހާ މެދުވެސް ވަނީ ސުވާލު އުފެދިފައެވެ. އެގޮތުން ކްރިމިނަލް ކޯޓުން ނެރުނު ފުރަތަަމަ އަމުރުގައި، އަމުރު ބާތިލުކުރީ ޕީޖީ އޮފީހުން އެދިގެން ކަމަށް ލިޔެވިފައިވާތީ އަލުން އިސްލާހުކޮށް ޕީޖީ އޮފީހަށް އެ އަމުރު ފޮނުވި އިރު، އަމުރުގައި ޖަހާފައިވަނީ ފެބްރުއަރީ 10 ވަަނަ ދުވަހުގެ ތާރީހެވެ. އަލީ ވަހީދު ރާއްޖެއިން ފުރީ ފެބްރުއަރީ ނުވަ ވަނަ ދުވަހުއެވެ.\nއަލީ ވަހީދުގެ ޕާސްޕޯޓް ހިފަހައްޓަން ނެރެފައި އޮތް އަމުރު ބާތިލުކުރި އަމުރު ނެރުއްވީ ފެމެލީ ކޯޓުގެ ކުރީގެ އިސްގާޒީ އަދި މިހާރު ކްރިމިނަލް ކޯޓްގެ ގާޒީ ހަސަން ސައީދުއެވެ. ކްރިމިނަލް ކޯޓްގައި ހިނގަމުންދާ ގަޒިއްޔާތަކެއްގައި ދައުވާ ލިބޭ މީހާ ފުރުން މަނާކުރުމަށް ނެރެފައިވާ އަމުރެއް ބާތިލު ކުރުމަށް އެ ކޯޓުގެ ގާޒީ ހަސަން ސައީދު އަމުރު ނެރުމުގައި ފާޅުކަން ބޮޑު ގޮތެއްގައި ގާނޫނު އަސާސީއާ ގާނޫނުތަކާއި ކަނޑައެޅިފައިވާ އިޖުރާއަތްތަކާއި ހިލާފަށް އަމަލުކޮށްފައިވާތީ ޖޭއެސްސީން އަންނަނީ ހަސަން ސައީދުގެ ސުލޫކީ މައްސަލައެއް ބަލަމުންނެވެ.\nޓޫރިޒަމް މިނިސްޓަރު އަލީ ވަހީދުކްރިމިނަލް ކޯޓްހައިކޯޓް


UN ga India in vote dhinee Raajje aa dhekolhah | Mihaaru\nއދ. ގެ އާންމު މަޖިލީހުގެ ބައްދަލުވުމުގައި ރާއްޖޭގެ ވަފްދު. (ކ-ވ) ސަރީރު، ޝައިނީ، އަދި ޒަމީރު.\n16 ޖޫން 2018 - 12:23 53 comments\nއިންޑިއާގެ ނޫހެއް ކަމުގައިވާ ދަ ޕްރިންޓު ނޫހުގައި އެ ގައުމުގެ ސަރުކާރުގެ އޮފިޝަލަކު ވިދާޅުވީ މިދިޔަ ހޮނިހިރު ދުވަހު، އދ. ގެ ސަލާމަތީ މަޖިލީހުގައި ނެގި ސިއްރު ވޯޓުގައި އިންޑިއާ އިން ވޯޓު ދިނީ އިންޑޮނީޝިއާ އަށް ކަމަށެވެ. އެކަމަކު، ރާއްޖެއާ ދެކޮޅަށް ވޯޓު ދިން ސަބަބެއް އޭނާ ވިދާޅެއް ނުވެ އެވެ.\nއދ.ގެ އާންމު މަޖިލީހުގައި ނެގި ވޯޓުގައި ބޮޑު ތަފާތަކުން ރާއްޖެ ބަލިކޮށް، ސަލާމަތީ މަޖިލީހުގެ މެމްބަރު ކަން އިންޑޮނީޝިޔާ ހަތަރު ވަނަ ފަހަރަށް ވަނީ ހޯދައިފަ އެވެ. އޭޝިއާ ޕެސިފިކް ސަރަހައްދުގެ ގޮނޑި އިންޑޮނީޝިއާ އަށް ލިބުނީ ވޯޓުގައި ބައިވެރިވި 190 ގައުމުގެ ތެރެއިން 144 ގައުމުގެ ވޯޓުންނެވެ.\nރާއްޖެ އަށް ވޯޓު ދިނީ އެންމެ 46 ގައުމަކުންނެވެ.\nމި ގޮނޑި ހޯދުމަށް ރާއްޖެ އާއި އިންޑޮނީޝިއާ އިން ވަރުގަދަ ކެމްޕެއިނެއް ކުރިއިރު، ފުރަމާނަ ދަތުރުފުޅެއްގައި އިންޑިޔާގެ ބޮޑުވަޒީރު ނަރެންދުރަ މޯދީ މިދިޔަ މަހުގެ ފަހުކޮޅު، އިންޑޮނީޝިއާ އަށް ވަޑައިގެން އެގައުމުގެ ވެރިންނާ އެކު ކުރެއްވި މަޝްވަރާތަކުގައި، އދ.ގެ ސަލާމަތީ މަޖިލީހުގެ ގޮނޑި ކާމިޔާބު ކުރުމުގައި އިންޑިޔާގެ އެހީތެރިކަމަށް އެދުނު ކަމަށް އިންޑޮނީޝިޔާގެ މީޑިއާތައް ބުނެ އެވެ.\nއދ. ގެ ސަލާމަތީ މަޖިލީހުގެ މެމްބަރު ގައުމުތަކަށް ލިބޭނެ އެންމެ ބޮޑު ބާރަކީ ދުނިޔޭގައި އެކިކަންކޮޅުތަކުގައި ހިނގާ ތަފާތު މައްސަލަތަކުގައި ބަސް ބުނުމުގެ ހައްގެވެ. އަދި އެކިއެކި ގައުމުތަކާ ދެކޮޅަށް ފިޔަވަޅު އެޅުމުގެ ބާރު ވެސް ކައުންސިލަށް ލިބެ އެވެ.\nމިހާ ބޮޑު ތަފާތަކުން ރާއްޖެ އަށް މިފަހަރު ނާކާމިޔާބުވި އިރު، މީގެ ނުވަ އަހަރު ކުރިން، 2009 ވަނަ އަހަރު، އދ.ގެ އިންސާނީ ހައްގުތަކާ ބެހޭ މަޖިލީހަށް ރާއްޖެ ވާދަ ކޮށް، 185 ގައުމެއްގެ ވޯޓާ އެކު އެ ގޮނޑި ރާއްޖެ ކާމިޔާބުކުރި އެވެ.\nއިންޑޮނީޝިޔާއާ ވާދަކޮށް ރާއްޖެ ބޮޑު ތަފާތަކުން ނާކާމިޔާބުވި އިރު، ރާއްޖޭގެ ދާޚިލީ އަދި ޚާރިޖީ ސިޔާސަތާ މެދު ބައިނަލްއަގުވާމީ މުޖްތަމައުގައި ވަނީ ކަންބޮޑުވުން އުފެދިފަ އެވެ. އިދިކޮޅު ސިޔާސީ ހުރިހާ ލީޑަރުންހެން ޖަލު ހުކުމްގައި ނުވަތަ ބަންދުގައި ތިއްބެވި އިރު، ބައިނަލްއަގުވާމީ މުޖްތަމައުގައި ނުފޫަޒު ގަދަ ގައުމުތަކާއި ރާއްޖެއާ ދެމެދު ގުޅުން ވަނީ ހީނަރުވެފަ އެވެ.\nއެ ގޮތުން އެމެރިކާ އާއި ވިލާތުގެ ގައުމުތަކުން ރާއްޖޭގެ ސިޔާސީ މަސްރަހާ ބެހޭ ގޮތުން ތަފާތު ބަޔާންތައް ނެރެމުންދާއިރު، ސަރަހައްދީ އެންމެ ބޮޑު ގައުމު ކަމަށްވާ އަވައްޓެރި އިންޑިޔާއާ އެކު އޮތް ޒަމާންވީ ގުޅުން ވެސް ވަނީ ހީނަރުވެފަ އެވެ. އިންޑިއާ އިން ވެސް ދަނީ ރާއްޖޭގެ ސިޔާސީ މަސްރަހުގައި ހިނގަމުން އަންނަ ކަންކަމާ މެދު ވަރަށް ބޮޑަށް ކަންބޮޑުވުން ފާޅުކޮށް ބަޔާންތައް ނެރެމުންނެވެ.\nއިތުރު ލިޔުންތައް އ.ދ. އިންޑިއާ ސަރުކާރު އިންޑޮނީޝިއާ ރާއްޖެ-އިންޑިއާ ޑިޕްލޮމެސީ ރާއްޖެ-އ.ދ ރާއްޖޭގެ ޚާރިޖީ ސިޔާސަތު


Zuvaanaage marugai shakku ufedhey kameh nei: fuluhun\nޒުވާނާގެ މަރުގައި ޝައްކު އުފެދޭ ކަމެއް ނެތް: ފުލުހުން\nމާލޭގެ އިމާރާތްތަކެއް: މާލޭގެ ގެއެއްގެ ތެރޭގައި މީހަކު މަރުވެފައި އޮއްވާ ވަނީ ފެނިފައި -- ފޮޓޯ: އަވަސް ފައިލް\nމާލޭގެ ގެއެއްގެ ތެރޭގައި މަރުވެފައި އޮއްވާ ފެނުނު މީހާގެ ހަށިގަނޑުން އަނިޔާގެ ކުޑަ އަސަރެއް ފެންނަން ހުރުމުން އެކަން ތަހުގީގު ކުރަމުންދާ ކަމަށް ފުލުހުން ބުނެފި އެވެ.\nފުލުހުން ބުނީ ހެންވޭރުގެ ގެއެއްގައި މީހަކު މަރުވެފައި އޮއްވާ ފެނިގެން ރިޕޯޓުކޮށްފައި ވަނީ މިއަދު ހެނދުނު 10:24 ގައި ކަމަށެވެ. އަދި ބުނީ އެ މީހާ މަރުވެފައި އޮއްވާ ފެނުނީ ރޭ ނިދި ގޮތަށް ހަބަރެއް ނުވެގެން އާއިލާއިން މިއަދު ބެލުމުން ކަމަށެވެ.\nމަރުވެފައި ވަނީ އުމުރުން 28 އަހަރުގެ ދިވެހި ފިރިހެނެކެވެ.\nފުލުހުން ބުނީ މި މައްސަލައިގެ ތަހުގީގުގައި މިހާތަނަށް ބެލި ބެލުމުން ނިޔާވި މީހާގެ އަގައިން ފޮނު އައިސްފައިވާކަން ފާހަގަ ކުރެވިފައިވާ ކަމަށެވެ. އަދި އެ މީހާގެ ނިއްކުރީގައި ތަންކޮޅެއް ކަނޑައިގެން ގޮސްފައިވާ ކަމަށެވެ.\n"ނިއްކުރީގެ އަނިޔާއަކީ މީހާގެ ފުރާނައަށް ގެއްލުންވާ ވަރުގެ އަނިޔާއެއް ނޫންކަން ފާހަގަ ކުރެވޭ. އަދި މިހާތަނަށް ބެލި ބެލުމުން ނިއްކުރީގައިވާ ޒަޚަމަކީ މީހެއްގެ ފަރާތުން ލިބިފައިވާ އަނިޔާއެއް ކަމަށް ބެލެވޭނެ އެއްވެސް ކަމެއް ފާހަގައެއް ނުކުރެވޭ." ފުލުހުން ބުނެފައި ވެއެވެ.\nފުލުހުން ބުނީ މި ހާދިސާއާއި ގުޅިގެން އިތުރަށް ބަލަންޖެހޭ ކަންކަން ބަލާ ސާފުކޮށް، ހާދިސާ ތަހުގީގު ކުރަމުންދާ ކަމަށެވެ.\nމޯލްޑިވްސް ޕޮލިސް ސާވިސް މާލޭ ސިޓީ މަރު\nގެ އެއްގެ ހަވަނަ ބުރިން މީހަކު ވެއްޓި މަރުވެއްޖެ\nމަރުވެފައި އޮތް ބިދޭސީއެއް ފެނިއްޖެ\nސެކިއުރިޓީއަށް އިން މީހަކު މަރުވެފައި އޮއްވާ ފެނިއްޖެ


Gavaaidhaa hilaafah hajjuvaan masaikaiy kuri 2000 ah vureh gina meehun hayyarukohfi\nގަވާއިދާއި ހިލާފަށް އެތެރެވަނ އުޅުނު މީހަކު ހައްޔަރު ކުރާތަން\nގަވާއިދާ ހިލާފަށް ހައްޖުވަން މަސައްކަތް ކުރި 2000 އަށް ވުރެ ގިނަ މީހުން ހައްޔަރުކޮށްފި\n01 އޯގަސްޓް 2020 - 17:45:06\nގަވާއިދާ ހިލާފަށް ހައްޖުވަން މަސައްކަތް ކުރި 2000 އަށް ވުރެ ގިނަ މީހުން ހައްޔަރުކޮށްފި އެވެ.\nސައުދީ ސަރުކާރުން ބުނީ ހައްޖުވުމުގެ ހުއްދަ ނެތި ހަރަމްފުޅަށް އެތެރެވާން މަސައްކަތް ކުރިކަމުގެ ތުހުމަތުގައި މިހާތަނަށް 2050 މީހަކު ހައްޔަރުކޮށްފައިވާ ކަމަށެވެ.\nސައުދީ ސަރުކާރުން ބުނީ މީގެ ތެރެއިން ބައެއް މީހުންނަކީ ހަރަމްފުޅުގެ އިތުރުން މިނާ އަދި މުޒްދަލިފާގައި ހައްޖުވެރިންނަށް ކަނޑައެޅިފައިވާ ސަރަހައްދުތަކަށް ވަނުމަށް މަސައްކަތް ކުރި މީހުން ކަމަށެވެ. އަދި މި މީހުންނަކީ ކޮވިޑް-19 އާއި ގުޅިގެން ރައްކާތެރިކަމުގެ ފިޔަވަޅުތަކާއި ހިލާފަށް އެތެރެވާންއުޅޭ މީހުންތަކެއް ކަމަށްވެސް ބުނެއެވެ.\nސައުދީގެ ސަލާމަތީ ބާރުތަކުން ދިޔައީ ހައްޖުގެ އަޅުކަމުގެ ކަންކަން ފެށުމާއި އެކު ހަރަމްފުޅާއި ހައްޖާ ގުޅިފައިވާ އެހެން ސަރަހައްދުތަކުގެ ސަލާމަތީކަންކަން ވަރުގަދަކޮށް ބަލަހައްޓަމުންނެވެ. އެގޮތުން ހައްޖުމަހުގެ އެއްވަނަ ދުވަހުން ފެށިގެން 12 ވަނަ ދުވަހުގެ ނިޔަލަށް މައްކާގެ ހަރަމްފުޅާ މިނާ މުޒްދަލިފާގެ އިތުރުން އަރަފާތު ބިން ހިމެނޭ ސަރަހައްދުތަކަށް ހުއްދަނެތި ވަނުން ވަނީ މަނާކޮށްފައެވެ. އަދި އެ އެންގުމާއި ހިލާފުވާ މީހުންނަށް އަދަބު ދިނުމުގެ އިތުރުން 10،000 ރިޔާލުން ޖޫރިމަނާ ކުރާނެކަން ވެސް ސައުދީ ސަލާމަތީ ބާރުތަކުން ބުނެ އެވެ.\nކޮވިޑާއި ގުޅިގެން މި އަހަރުގެ ހައްޖުގައި ބައިވެރިވުމުގެ ފުރުސަތު ދީފައިވަނީ 10،000 އެއްހާ މީހުންނަށެވެ. އަދި މިފަހަރު ހައްޖުގެ އަޅުކަން އަދާކޮށްފައިވަނީ ސަލާމަތީ ފިޔަވަޅުތަކާއި އެކު ގައިދުރުކަން ބަހައްޓައިގެންނެވެ. ހުރިހާ ހައްޖުވެރިން ވެސް ކޮވިޑް-19 އަށް ވަނީ ޓެސްޓު ކޮށްފައިވާއިރު ދިމާވެދާނެ ސިއްހީ ކާރިސާތަކަށް މައްކާގެ ހޮސްޕިޓަލްތަކާއި ހެލްތު ސެންޓަރުތައް އޮތީ ތައްޔާރަށެވެ. ނަމަވެސް މި އަހަރުގެ ހައްޖުގައި ބައިވެރިވި ހާއްޖާޖީންގެ ތެރެއިން އެއްވެސް މީހަކު ކޮވިޑް-19 އަށް ޕޮޒިޓިވް ނުވާ ކަމަށް ސައުދީގެ ނޫސްތަކުގައި ރިޕޯޓް ކޮށްފައިވެއެވެ.\nއެއް ތަރާދަކުން ނުކިރަނީ ފަސާދަ އުފައްދަން ތަ!


Gaanoonee imun beyruvaanama, siyaasee harakaaiythah huttuvaanan: Nawaz | Mihaaru\nއިންތިހާބީ މަރުކަޒުގައި މިއަދު ބޭއްވި ނޫސްވެރިންގެ ބައްދަލުވުމުގައި ނަވާޒް (މ) ވާހަކަ ދައްކަވަނީ. --- ފޮޓޯ: އަހުމަދު ނިޝާތު/ މިހާރު\nގާނޫނީ އިމުން ބޭރުވާނަމަ، ސިޔާސީ ހަރަކާތްތައް ހުއްޓުވާނަން: ނަވާޒް\n28 ޖޫން 2018 - 13:59 31 comments\nރިޔާސީ އިންތިޚާބުގެ ސަލާމަތީ ކަންކަން ބެލެހެއްޓުން އިލެކްޝަންސް ކޮމިޝަނުން ފުލުހުންނާ ހަވާލު ކުރުމަށް ބޭއްވި ރަސްމިއްޔާތުގައި އިންތިޚާބާ ގުޅޭ ގޮތުން ފުރަތަމަ ފަހަރަށް ވާހަކަ ދައްކަވަމުން ނަވާޒް ވިދާޅުވީ އިންތިޚާބުގެ ތެރޭގައި ދިމާވެދާނެ ކަންކަމަށް ފުލުހުން ތައްޔާރުވަމުން އަންނަ ކަމަށެވެ. އިންތިޚާބާ ގުޅިގެން ފުލުހުން އެންމެ ބޮޑަށް ބޭނުންވަނީ ރައްޔިތުންގެ އެއްބާރުލުން ކަމަށް އޭނާ ވިދާޅުވި އެވެ.\nއިލެކްޝަންސް ކޮމިޝަނާއި ފުލުހުން އިންތިހާބުގެ ކަންކަމުގައި އެއްބާރުލުން ދިނުމުގެ އެއްބަސްވުމުގައި ސޮއިކުރެއްވުމަށް ފަހު، ނަވާޒު (ކ) އާއި ޝަރީފް ސަލާމް ކުރައްވަނީ. --- ފޮޓޯ: އަހުމަދު ނިޝާތު/ މިހާރު\n"އިންތިޚާބު އަމާންކަމާއި އޮމާންކަމާއެކު ނިންމާލުމަށް ދިވެހި ހުރިހާ ރައްޔިތުންގެ އެއްބާރުލުން ބޭނުންވޭ. އެކަން ކަށަވަރުވެގެން ދާނެ ކަމަށް ގަބޫލު ކުރަން،" ނަވާޒް ވިދާޅުވި އެވެ.\nނަވާޒް ވިދާޅުވި ގޮތުގައި އަމަންއަމާންކަން ގާއިމު ކުރުމަށް ފުލުހުން ކުރަން ޖެހޭ މަސައްކަތްތައް ކުރާނެ އެވެ. އިންތިޚާބާ ގުޅިގެން ރައްކާތެރިކަމާއި ސަލާމަތްތެރިކަން ފޯރުކޮށްދިނުމުގެ ކަންކަން ފުރިހަމަ އަށް ކުރިއަށް ގެންދިއުމަށް ފުލުހުން މިހާރު ވެސް މަސައްކަތް ކުރަމުން އަންނަ ކަމަށް އޭނާ ވިދާޅުވި އެވެ.\nނަވާޒް ވިދާޅުވީ ރިޔާސީ އިންތިޚާބަށް ކުރިމަތިލާ މީހުންނަށް ހަމަހަމަ ފުރުސަތުތަކެއް ދިނުމަކީ ފުލުހުން ކުރާނެ ކަމެއް ކަމަށެވެ. އެކަމަކު، އެ ފުރުސަތު ދެވޭނީ ރާއްޖޭގެ ގާނޫނުތަކާއި ގަވައިދުތަކުގެ ތެރެއިން ކަމަށާއި ގާނޫނުގެ ތެރެއިން ކަންކަން ކުރިއަށް ދާނަމަ، ފުލުހުން އެހީތެރިވާނެ ކަމަށް އޭނާ ވިދާޅުވި އެވެ.\n"ގާނޫނާ ހިލާފު ނުވެ، އޮންނަ ހުދޫދުގެ ތެރެއިން، އިލެކްޝަންސް ކޮމިޝަނުން ކަނޑައަޅާ މިންގަނޑުގެ ތެރެއިން ކަންކަން ކުރިއަށްދާ ކަމުގައިވާނަމަ، ފުލުހުންގެ ފަރާތުން ދެވެން އޮތް ހުރިހާ އެހީތެރިކަމެއް ދެމުން ދާނެ،" ފުލުހުންގެ ބައެއް އިސް ވެރިން ބައިވެރިވެވަޑައިގެންނެވި ބައްދަލުވުމުގައި ނަވާޒް ވިދާޅުވި އެވެ.\nއިންތިޚާބީ މަރުކަޒު (ބާ ޖަމާލުއްދީން) ގައި ބޭއްވި ނޫސްވެރިންގެ ބައްދަލުވުމުގައި ފުލުހުންނާއި އިލެކްޝަންސް ކޮމިޝަންގެ އިސް ބޭފުޅުން ބައިވެރިވެވަޑައިގަންނަވަނީ. --- ފޮޓޯ: އަހުމަދު ނިޝާތު/ މިހާރު\n"ގާނޫނީ އިމުން ބޭރުން، އުސޫލުތަކުގެ ބޭރުން ކަމެއް ހިނގާ ކަމަށްވާ ނަމަ، އެއީ ސިޔާސީ ހަރަކާތެއް ވިޔަސް، އެހެން ހަރަކާތަކަށް ވިޔަސް، ފުލުހުން އެކަން ހުއްޓުވާނަން،"\nނަވާޒް ވިދާޅުވީ ގާނޫނީ އިމުން ބޭރުވާ ސަބަބުތައް ބެލުމުގެ ފުރުސަތު ފުލުހުންނަށް ހުށަހަޅައިގެން އޮންނާނެ ކަމަށެވެ. އަދި ފުލުހުންގެ އަމަލުތައް އުސޫލުން ބޭރުން ހިނގާ ކަމަށް ގަބޫލު ކުރެވޭ ނަމަ، އެ މައްސަލަތައް ކަމާ ބެހޭ މުއައްސަސާތަކަށް ހުށަހެޅުމުގެ ފުރުސަތު އޮންނާނެ ކަމަށް ވެސް ނަވާޒް ވިދާޅުވި އެވެ.\nއިލެކްޝަންސް ކޮމިޝަންގެ ރައީސް އަހުމަދު ޝަރީފް ވިދާޅުވީ އިންތިޚާބުގެ އޮޕަރޭޝަން ހިންގުމުގައި އެންމެ ބޮޑު އެހީތެރިކަމެއް ބޭނުންވަނީ ފުލުހުންގެ ފަރާތުން ކަމަށެވެ. ފުލުހުންނާއެކު ގާއިމު ކުރި އެއްބަސްވުމުގެ އެންމެ ބޮޑު ބޭނުމަކީ ވޯޓު ފޮއްޓާއި ވޯޓުލާ މަރުކަޒުތަކުގެ ސަލާމަތީ ކަންކަން ބެލެހެއްޓުމާއި ވޯޓު ކަރުދާހުގެ ސަލާމަތީ ކަންކަން ބެލެހެއްޓުން ކަމަށް ވެސް ޝަރީފް ވިދާޅުވި އެވެ.\nވޭތުވެ ދިޔަ އިންތިހާބުތަކަށް ވުރެ، މި ފަހަރުގެ އިންތިހާބުތަކުގައި ގޮންޖެހުންތަކެއް ކުރިމަތިވެދާނެ ކަމަށް ލަފާ ކުރެވޭތީ ފުލުހުންނާ ގުޅިގެން ކަންކަން އިންތިޒާމު ކުރަމުންދާ ކަމަށް ޝަރީފް ވިދާޅުވި އެވެ.\nޝަރީފް ވިދާޅުވި ގޮތުގައި އެ ކޮމިޝަނުން ސިޔާސީ ޕާޓީތަކުގެ ހަރަކާތްތައް ހިންގުމަށް އެއްވެސް ހުރަހެއް ނާޅާނެ އެވެ. ގާނޫނުގެ ތެރެއިން ސިޔާސީ ހަރަކާތްތައް ހިންގުމުގެ ފުރުސަތު ހުރިހާ ޕާޓީތަކަށް ތަނަވަސް ކޮށްދޭނެ ކަމަށް ވެސް ޝަރީފް ވިދާޅުވި އެވެ. އެކަމަކު، ގާނޫނުގެ ބޭރުން ކަންކަން ކުރާ ނަމަ، އެ މައްސަލަތައް ކަމާ ބެހޭ ފަރާތްތަކާ އެކަން ހިއްސާ ކުރާނެ ކަމަށް ވެސް ޝަރީފް ވިދާޅުވި އެވެ.\nގާނޫނީ އިމުން ބޭރުވާ ނަމަ، ސިޔާސީ ހަރަކާތްތައް ހުއްޓުވާނެ ކަމަށް ފުލުހުން ބުނި އިރު، އިދިކޮޅު ފަރާތްތަކުން ހިންގާ ހަރަކާތްތައް ހުއްޓުވާ ކަމަށް ބުނެ، އެ ފަރާތްތަކުން ދަނީ ކެނޑިނޭޅި ޝަކުވާ ކުރަމުންނެވެ. އެގޮތުން އިދިކޮޅު އެމްޑީޕީން މާލޭގައި ކެމްޕެއިނާ ގުޅޭ ޕޯސްޓަރުތަކެއް ހިއްޕަން މަސައްކަތް ކުރުމުން ފުލުހުން އެކަމަށް ހުރަސް އަޅަ އެވެ. ނޫސްވެރިންގެ ބައްދަލުވުމުގައި އެކަމާ ގުޅޭ ގޮތުން ނޫސްވެރިން ސުވާލު ކުރުމުން، ފުލުހުންނާއި އިލެކްޝަންސް ކޮމިޝަނުން އެއަށް ސީދާ ޖަވާބެއް ނުދެއްވަ އެވެ.\nއިތުރު ލިޔުންތައް އެމްޑީޕީ ސިޔާސީ ޕާޓީ ޕޮލިސް އިދިކޮޅު ފަރާތްތައް އިލެކްޝަންސް ކޮމިޝަން ޖުމްހޫރީ ޕާޓީ ޕީޕީއެމް އީސީގެ ރައީސް އަހުމަދު ޝަރީފް ރާއްޖޭގެ ސިޔާސީ ހަމަނުޖެހުން ކުރީގެ އެކްޓިން ކޮމިޝަނަރު އޮފް ޕޮލިސް ނަވާޒް


Coronavirus: Emmen mask alhaane kameh neiy! | Mihaaru\nޑރ. އިބްރާހީމް އަފްޒަލް، ޑރ. މޫސާ ހުސައިން އަދި ޑރ. މުހައްމަދު އަލީ، މިހާރުގެ ހާލަތާ ބެހޭ ގޮތުން ވާހަކަ ދައްކަވަނީ ފޮޓޯ:ނިޝާން އަލީ/މިހާރު\nކޮރޯނާވައިރަސް: އެންމެން މާސްކް އަޅާނެ ކަމެއް ނެތް!\n01 ފެބުރުއަރީ 2020 - 14:52 44 comments\nޗައިނާގެ ވޫހާން ސިޓީން އަލަށް ފެނިގެން އުޅޭ ނޮވެލް ކޮރޯނާވައިރަސްއާ ގުޅިގެން ރައްްކާތެެރިވުމުގެ ގޮތުން ރާއްޖޭގައި ވެސް އެންމެން މާސްކް އަޅަން ޖެހޭ ހާލަތެއް އަދި ނެތް ކަމަށް، ބައެއް ޑޮކްޓަރުން މިއަދު ވިދާޅުވެއްޖެ އެވެ.\nރައީސް އޮފީހުގައި ބޭއްވި ނޫސްކޮންފަރެންސް ހާއްސަކުރީ، މި ވައިރަސްއާ ގުޅިގެން މީގެ ކުރިން އެންމެ އާންމުކޮށް އަރުއްވާ ސިޔާސީ ބޭފުޅުންގެ ބަދަލުގައި އައިޖީއެމްްއެޗްގެ ދެ ޑޮކްޓަރަކާއި އެޗުޕީއޭގެ ޑޮކްޓަރަކަށެވެ.\nއޭގެ ތެރެއިން އެޗުޕީއޭގެ އެޕިޑެމިއޮލޮޖިސްޓް ޑރ. އިބްރާހީމް އަފްޒަލް ވިދާޅުވީ މާސްކް އަޅަން ޖެހޭނީ ބަލި ޖެހިފައިވާ މީހުންނާއި ބަލީގެ އަލާމާތްތައް ފެންނަ މީހުންނާއި އެމީހުންނާ ގާތުން މަސަައްކަތް ކުރާ މީހުންގެ އިތުރުން ބޮޑެތި އެހެން ބަލިތަކަށް ފަރުވާ ހޯދަމުން އަންނަ މީހުން ކަަމަށެވެ.\nއޭނާ ވިދާޅުވި ގޮތުގައި އެކި ހާލަތްތަކުގައި އަޅަން ޖެހޭނީ ވެސް ތަފާތު މާސްކްތަކެވެ.\n"ހަމަ ނޯމަލް ސާޖިކަލް މާސްކް، އެއީ ބަލިހުންނަ މީހުން، އަލާމާތްތައް ހުންނަ މީހުން، އޭގެ މާސްކެއް އަޅައިގެން އުޅޭށޭ،" އޭނާ އިލްތިމާސްކުރެއްވި އެވެ.\nއެކަމަކު ޗައިނާ އިން އައި ދިވެއްސަކު ކަރަންޓީންކޮށް، އޭނާގެ ލޭގެ ސާމްޕަލް ޓެސްޓްކުރަން ބޭރަށް ފޮނުވި ހަބަރާ އެކު މާލޭގައި ގިނަ އަދަދެއްގެ ބަޔަކު މިހާރު ގެންދަނީ މާސްކް ގަންނަމުންނެވެ. ބައެއް ފިހާރަތަކުން މިހާރު ވަނީ މާސްކް ހުސްވެފަ އެވެ. އެސްޓީއޯގެ ބޭސްފިހާރަތަކުން ވިއްކަނީ ކޮންމެ މީހަކަށް ތިން މާސްކެވެ.\nޑރ. އަފްޒަލްގެ އިތުރުން އެތެރެ ހަށީގެ ބަލިތަކުގެ ޑރ. މުހައްމަދު އަލީ އާއި ނޭވާލާ ނިޒާމުގެ ބަލިތަކަށް ހާއްސަ ޑރ. މޫސާ ހުސައިން ވެސް މިއަދުގެ ޕްރެސް ކޮންފަރެންސްގައި ބައިވެރިވެވަޑައިގަތެވެ.\nބަލިޖެހިފައި ފެތުރުމުގެ ފުރުސަތު އޮންނަ ހާލަތްތައް\nނޮވެލް ކޮރޯނާ ވައިރަސްއާ ބެހޭ ގޮތުން ރައީސް އޮފީހުގައި މިއަދު ބޭއްވި ނޫސް ކޮންފަރެންސްގައި ޑޮކްޓަރުން ބައިވެރިވަޑައިގަންނަވަނީ -- ފޮޓޯ:ނިޝާން އަލީ/މިހާރު\nކޮރޯނާވައިރަސްގެ އަލަށް ފެނިގެން އުޅޭ ވައިރަސް ފެތުރޭ ގޮތާ ބެހޭ ގޮތުން ވާހަކަ ދައްކަވަމުން ޑރ. މޫސަ ވިދާޅުވީ ބަލިޖެހިފައިވާ ނުވަތަ ބައްޔަށް ޝައްކުކުރެވޭ މީހަކު ހުންނަ އިމާރާތެއްގެ ކައިރީގައި ދިރިއުޅުމަކީ ނުރައްކަލެއް ނޫން ކަމަށެވެ. އޭނާ ވިދާޅުވި ގޮތުގައި އެހެން މީހެއްގެ ގަޔަށް ވައިރަސް އެރުމުގެ ފުރުސަތު އޮންނާނީ ވައިރަސް ހުރި މީހަކާ ގާތްގަނޑަކަށް ތިން ފޫޓަށް ކައިރިވުމުންނެވެ.\n"ހަގީގަތުގައި ބަލި ޖެހިފައިވާ މީހާގެ ވަށައިގެން ތިން ފޫޓުގެ ދުރުމިނެއްގައި ބަލި ފެތުރުމުގެ ފުރުސަތު މި އޮންނަނީ،" ޑރ. މޫސަ ވިދާޅުވި އެވެ.\n"ބައެއް ކަހަަލަ ބަލިތައް ހުންނާނެ ވައިގެ ތެރޭގައި ޖަރާސީމު ހިފާފައި، ވައިގެ ތެރޭގައި ފްލޯޓްވާ ކަހަލަ ބަލިތައް. އެކަމަކު މިއީ އޭގެ ބައްޔެއް ނޫން."\nކޮރޯނާވައިރަސް އަރަނީ ހަށިގަނޑުގައި އެ ވައިރަސް ހުރި މީހަކު، ވާހަކަ ދެއްކުމުން، ނޭވާލުމުން، ކެއްސުމުން، ނުވަތަ ކިނބިހިއެޅުމުން ބުރައިގެން ދާ ކުޅުންނެވެ. މިސާލަކަށް، ހިމަބިހި ފަދަ ބަލިތަކުގެ ވައިރަސް، ވައިގެ ތެރޭގައި ސަތޭކައެއްހާ ފޫޓަށް ވެސް ދަތުރުކުރެ އެވެ. ނުވަތަ މޭޒެއް ކަހަލަ ތަނެއްގައި، ހަލާކުނުވެ، އެތައް ގަޑިއިރެއް ހޭދަވެ އެވެ. މިހާރު ފެނިގެން އުޅޭ ވައިރަސް އެއާ ތަފާތެވެ. އެހެންކަމުން ތިން ފޫޓެއްހާ ދުރުގައި ހުންނަ މީހެއްގެ ގަޔަށް ވައިރަސް އެރުމުގެ ފުރުސަތު ވަރަށް ކުޑަ އެވެ،\nމި ދުވަސްވަރު، ގެޔަކަށް އެމްބިއުލެންސެއް ގޮސް، މީހަކު އެރުވިޔަސް ސޯޝަލް މީޑިއާގައި ޝައްކުތައް އުފައްދަ އެވެ. ސިއްހީ ހިދުމަތް ފޯރުކޮށްދޭ މީހުން މިދުވަސްވަރު އެކި ބަލިމީހުންގެ ކައިރިއަށް ދަނީ މާސްކް އަޅައިގެން ކަމަށް ވާތީ، އެމްބިއުލެންސެއް ދިޔަސް އާންމު ބައެއް މީހުން ބަލަނީ ޝައްކުގެ ނަޒަރަކުންނެވެ.\nއެ ކަންބޮޑުވުންތަކާ ބެހޭ ގޮތުން ވެސް ދިވެހި ޑޮކްޓަރުން ވާހަކަ ދެއްކެވި އެވެ. އެގޮތުން ޑރ. މޫސަ ވިދާޅުވީ ކޮރޯނާވައިރަސްއަށް ޝައްކު މީހަކު ގެންދާއިރު އެމީހަކާ އެހެން މީހުން ކައިރިވުމުގެ ފުރުސަތު، ސިއްހީ އެހީތެރިން ނުދޭނެ ކަމަށެވެ.\nއޭނާ ގޮވާލެއްވީ މައްސަލައާ ގުޅޭ ސުވާލެއް އޮތް ނަމަ ހާއްސަ ހޮޓްލައިންއާ ގުޅައިގެން މައުލޫމާތު ސާފުކުރުމަށެވެ.\n"ހަގީގަތުގައި ބިރުގަންނަންވީ ސަބަބެއް ނެތް އެގޮތަކަށް،" ޑރ. މޫސަ ވިދާޅުވި އެވެ.\nޗައިނާގެ ވޫހާން ސިޓީން ފެނުނު ކޮރޯނާ ވައިރަސް ފެނުނު މީހުންގެ އަދަދު މިހާރު ވަނީ 11،700 އަށް ވުރެ މައްޗަށް އަރާފަ އެވެ. މަރުވި މީހުންގެ އަދަދު އުޅެނީ 250 އަށް ވުރެ މަތީގަ އެވެ.\nރާއްޖެއިން އެ ބައްޔަށް ޝައްކުވެގެން ކަރަންޓީން ކުރި އުމުރުން 20 އަހަރުގެ ޒުވާނަކާއި އިތުރު ދެ މީހެއްގެ ލޭގެ ސާމަޕަލް އިންޑިއާއަށް ވަނީ ފޮނުވައިފަ އެވެ. ނަތީޖާ ލިބެން 48 ގަޑިއިރު ނަގާނެ އެވެ.\nއިތުރު ލިޔުންތައް ސިއްހަތު ރައީސް އޮފީސް ޑަބްލިއުއެޗްއޯ ހެލްތު މިނިސްޓްރީ ޑޮކްޓަރުން ބަލިތައް\nވެކްސިން އަވަހަށް ލިބޭ ގައުމަކަށް ރާއްޖެެ ވާނެ: އަމީން


މަސްވެރިން މިޔަރަށް ދައްކަންޖެހޭ ޖިޒީ – ކަންބޮޑުވާ ދަރަޖައަކަށް! | Jazeera\tމަސްވެރިން މިޔަރަށް ދައްކަންޖެހޭ ޖިޒީ – ކަންބޮޑުވާ ދަރަޖައަކަށް! - Jazeera\nހަމްދޫން ރަޝީދު October 31, 2019 534 views0\n"ވެލާ ކަނހަބާ މިޔަރު ބޮޑުމަސް، މަދުން ފެނިދާ މިބާވަތްތައް، ފިލާ ކަނޑުފަރު ތަކުން ނުދަނީސް، ހިފުން ވެއްޖޭ މުޅިން ހުއްޓަން"\nމިއީ ޖަމާޢަތު ޚަބަރުގެ 2017 ވަނަ އަހަރުގެ ޖުލައި މަހުގެ އަދަދުގައި އިއްޒާ އަހުމަދު ނިޒާރު ކިޔާ ބޭފުޅަކު "އެންމެންގެ ޒިންމާއެއް!" މި ނަމުގައި ލިޔުއްވާފައިވާ ޅެމެއްގެ ބައިތެކެވެ. އެބޭފުޅާ ފާހަގަކޮށްލާފައި އެވަނީ މިޔަރުފަދަ މަދުން ފެންނަ ބާވަތްތައް އެއްކޮށް ހުސްވުމުގެ ބިރު ހީވެފައިވާކަމެވެ. އަދި އެ ބާވަތްތައް އެއްކޮށް ހުސްވުމުގެ ކުރިން އެންމެންގެ ޒިންމާއެއް ކަމުގައި ދެކި އެފަދަ ތަކެތި ހިފުން ހުއްޓާލަން ޖެހިއްޖެކަމަށެވެ.\nޝައްކެއްނެތެވެ. ކަނޑުގައި އުޅޭ މަސްމަހާމެހީގެ ތެރެއިން އެންމެ ނުރައްކާތެރި ތަކެތީގެ ތެރޭގައި ހިމެނޭ މިޔަރު މި ދިވެހިރާއްޖެއިންވަނީ ހިމާޔަތްކޮށްފައެވެ. ހިފުމާއި ބޭނުންވަނީ މަނާ ކޮށްފައެވެ. މިޔަރުގެ އުރަހައިގެ ވިޔަފާރިއަކީ ދިވެހިން ކުރަމުން އައި ފައިދާބޮޑު މަސައްކަތަށް ވީނަމަވެސް މިޔަރު ހިމާޔަތް ކުރެވުމާއެކު އެކަން ކުރާ މީހުން ކުށްވެރިންނަށްވެ ބޮޑެތި އަދަބުތައްވެސް ދެވިފައި އެބަ ހުއްޓެވެ. މިފަހުން ހދ. ކުޅުދުއްފުށީގައި (2016 ވަނަ އަހަރު) ލޮނު އަޅައިގެން މިޔަރު މަހާއި އުރަހަ ހިއްކައިގެން ބަޔަކު އުޅޭކަން ފުލުހަށް ރިޕޯޓު ކުރެވި އެ މައްސަލަ ބެލިފައިވެއެވެ. އަދި އޭގެ ފަހުން 2018 ވަނަ އަހަރު ސިނަމާލޭ ބުރިޖް ހެދި ޗައިނާ ކޮމިނިއުކޭޝަން އެންޑް ކޮންސްޓްރަކްޝަން ކޮމްޕެނީ (ސީސީސީސީ)ގެ މުވައްޒަފުން، އެ ސަރަހައްދުން މިޔަރު ބޭނި ކަމަށް ބުނާ މައްސަލައެއް އާންމުން ހުށަހެޅުމުން އެ ކުންފުނިންވެސް އެ މައްސަލަވަނީ ބަލާފައެވެ. އަދި އެކަން އެ ކުންފުނީގެ މުވައްޒަފުންގެ ސަމާލުކަމަށް ގެނެސް ހޭލުންތެރި ކުރުވާނެކަމަށް އެ ކުންފުނިން ބުނެފައިވެއެވެ.\nއެހެންނަމަވެސް ދިވެހިންގެ ލޭނާރުކަމުގައި މަރުކާޖެހިފައިވާ މަސްވެރިކަމަށް މިއަދު އެޅިފައިވާ އެންމެ ބޮޑު ހުރަހަކީ މިޔަރުގެ ނުރައްކަލެވެ. ވަދުގައި ނުވަތަ ބުޅީގައި މަހެއްޖެހި ދަމާފައި އުޅަނދަށް ސަލާމަތުން ނެގިދާނެކަމުގެ އެއްވެސް ޔަގީންކަމެއް މިއަދު މަސްވެރިންނަކަށް ނެތެވެ. މިކަން އާމްދަނީއަކަށް މަސްވެރިކަން ކުރާ މީހުންނާއި މަޖަލަކަށް (ސްޕޯރޓްސް ފިޝިންގ) ނަށްވެސް ވަނީ ބޮޑު މައްސަލައަކަށްވެފައެވެ. ބާނާ މަހުން މިޔަރަށް ދައްކަންޖެހޭ ޖިޒީ ބޮޑުކަމުގެ ޝަކުވާއަކީ އާންމު ޝަކުވާއެކެވެ. ނަމަވެސް ގާނޫނީގޮތުން މިކަން އޮތީ މަސްވެރިން އެދޭ އެންމެ އެދޭ ގޮތަކަށޭ ނުބުނެވޭނެއެވެ. މިޔަރު ސަލާމަތް ކުރެވިއްޖެއެވެ. އެކަމުގެ ސަބަބުން އިންތިހާއަށް މިޔަރު ގިނަ ވެއްޖެއެވެ. ނަތީޖާއަކީ މިޔަރުގެ އުދަނގޫ މަސްވެރިންނަށްޖެހި މަސްވެރިކަމަށް އެކަމުގެ އަސަރުކުރުމެވެ. މަސްވެރިކަމުން ކައިގެންބޮއިގެން އުޅޭ މީހުންނަށް އެކަމުގެ އަސަރު އިންތިހާއަށް ކުރުމެވެ.\n"މިހާރު ޗާންސެއް ނަގަން ޖެހޭނީ، މިޔަރަށް އަތުނުވެ މަހެއް ބޯޓަށް ގެންނަން ވެއްޖެއްޔާ. އެދެން ހަމަ، ވަރަށް ކުޑަ ޗާންސެއް ހަމަ. މިޔަރު ހިމާޔަށްކޮށްފި. އެކަމަކު ދެން އެއްޗިއްސަކަށް ނުބަލާ. މީހުންތައް މަސްކައި ހުސްކޮށްފި. މިޔަރު ކާނެ އެއްޗެއް ނެތް. މިހާރު މިއޮތީ މިޔަރާމެދު ކޮންމެވެސް ގޮތެއް ވިސްނަންވެފަ" ސްޕޯޓްސް ފިޝިންގގައި މިއަދު ދިވެހިންގެ މެދުގައި މަޤުބޫލު އަދި ދިވެހިރާއްޖޭގެ ހުރިހާ ސަރަހައްދެއްގައި މަސްބޭނުމުގެ ޝަރަފް ހޯދި، ކުރީގެ މަޝްހޫރު ފުޓްބޯޅަ ކުޅުންތެރިޔާ ޝަމްވީލް ޤާސިމް (ބޮންޑާ) އެމްވީ ޕްލަސްއަށް ދިން ބަސްދީގަތުމެއްގައި ބުނެފައިވެއެވެ. ސަކަ މިޒާޖަކަށް ބޮންޑާ އެވާހަކަ ބުނެލިއެއްކަމަކު އެއީ މިއަދު ހުރިހާ މަސްވެރިންގެވެސް އެދުމެކެވެ. ކަންބޮޑުވުމެކެވެ.\nމިޔަރު މަދު ކުރެވޭނެ އެއްގޮތަކީ ވަކި މުއްދަތަކަށް މިޔަރުގެ މަސްވެރިކަން ހުއްދަ ކުރުމެވެ. ހުއްދަ ދެވިއްޖެނަމަ މިޔަރުގެ އަދަދު މަދުވެ މަސްވެރިންނަށް އެކަމުގެ ހެޔޮ އަސަރު ކުރުމަކީ ކައިރިކަމެކެވެ.\nނަމަވެސް މިޔަރު ބާނަން ހުއްދަ ދިނުމުން އެކަމުގެ ނުބައި އަސަރު ފަތުރުވެރިކަމުގެ ސިނާއަތަށް ކުރާނެއެވެ. ރާއްޖޭގެ ކަނޑުއަޑީގެ ރީތިކަމާއި ގުދުރަތީ ރީތިކަން ތަޖުރިބާ ކޮށްލަން އަންނަ ފަތުރުވެރިން ޑައިވްކުރާ ސަރަހައްދުތަކުގައި މިޔަރު ގިނައެވެ. އެކަމުގެ ސަބަބުން އެމީހުންނަށް ރާއްޖޭގެ ކަނޑުއަޑީގެ ދިރުމުގެ މުއްސަނދިކަން އެނގޭނެއެވެ.\nމަސްމަހާމެހީގެ ތަޖުރިބާކާރެއް ކަމަށް ވާ އަހުމަދު ހާފިޒް ވިދާޅުވީ މަސްވެރިންނަށް މިޔަރުގެ ސަބަބުން ބައެއް ދަތިތަކާ ކުރިމަތި ނަމަވެސް އޭގެ މަސްވެރިކަމަށް އަލުން ހުއްދަ ދިނުން ރަނގަޅު ނޫން ކަމަށާއި ރާއްޖެއަކީ ޓޫރިޒަމް ފުޅާވެފައިވާ ގައުމަކަށް ވާއިރު މިޔަރު ގިނަވުމުގެ ފައިދާ އެ އިންޑަސްޓްރީއަށް އޮންނާނެ ކަމަށް ވެސް މިހާރު ނޫހުގެ6ފެބުރުއަރީ 2019 ގައި އަހުމަދު ސާއިލް އަލީ ލިޔުއްވާފައިވާ "މަސްވެރިން: މިޔަރު ގިނަވެ، އުނދަގުލަކަށް ވެއްޖެ!" މި މަޢުޟޫގައި ވާ ރިޕޯޓުގައިވެއެވެ.\nމަސްވެރިންގެ މި ޝަކުވާއަށް ނިމުން އަންނާނީ ކޮން ދުވަހަކުން ހެއްޔެވެ؟ ދިވެހިންގެ ލޭނާރަށް މިއަދު ދިމާވެފައިވާ މި ނުރައްކަލުން ސަލާމަތްވާނެ ދުވަހަކަށް ދިވެހި މަސްވެރިން ތިބީ ކެތްތެރިކަމެއްނެތި އިންތިޒާރުގައެވެ.


ކޮކާލުގެ ނަސީބު ( ފަހުބަޔާއި އެކު ) – Esfiya – Dhivehi Vaahaka Site\nކޮކާލުގެ ނަސީބު ( ފަހުބަޔާއި އެކު )\n- by ismail ali kaleyfaanu - 6- January 12, 2019\nއެންމެ ރީތިސޫރާގައި އިންސާނާ ހެއްދެވި ﷲ ސުބްޙާނަހޫ ވަތައާލާ އަހަރެންނަށް ރީތިކަން ދެއްވިއެވެ.ގައިގެހަމުގެ ކުލަ އަލިވެފައި ހަންގަނޑު އުޖާލާއެވެ.ބޮލުގެ އިސްތަށިގަޑު ކަޅުވެފައި ވަރުގަދައެވެ.އެންމެފަހުގެ ހެއަރ ސްޓައިލްއަށް އަހަރެންގެބޯކޮށަން ބޭނުންވެއެވެ. ސްކޫލް ދުވަސްވަރު ބޭނުންހަ ގޮތެއް ބޮލަކަށް ނުހެދެއެވެ. ނިތްކުރި މަތިން ކަންހުޅި ކައިރިއަށް ގެންގޮސް ބައިންދާފައިވާ އިސްތަށިކޮޅަކީ ޚާއްސަ އިސްތށިކޮޅެކެވެ. އަހަރެންގެ އާދައަކީ އަބަދުވެސް އެއިސްތަށިކޮޅާއި ކުޅުމެވެ. އަހަރެންގެ މޭމަތި ތަނަވަސް ވެފައި ބައިމަތި ފުޅަލެވެ.ނިތްކުރި ތަނަވަހެވެ.ބުމައިގެ އިސްތަށިތައް ވަރުގަދައެވެ.\nއަހަރެން ރެސްޓޯރަންޓަށް ދިޔައިރު އެއަންހެންކުއްޖާ އެތަނުގައި އިނެވެ.އަހަރެންގެ އެކުވެރިޔާއަކަށް ނާދެވުނެވެ.އަނބުރާ ދާކަށް ނުކެރުނެވެ.ދެން އެއަންހެންކުއްޖާއާއި އެކު ކެއުމުގައިބައިވެރިވީމެވެ. އެކިއެކިމައުޟޫއުތަކަށް ވާހަކަދެކެވުނެވެ.ކާންފެށުމަށްޓަކައި ބިސްމިﷲ ކީތަނުންހެން އެމަންޖެގެ ހުސްފައި އަހަރެންގެ ފައިމަތީ ބައްވާލިއެވެ.އަހަންނަށް ކުއްލިސިހުމެއް ލިބުމުން އެމަންޖެ ތޫލިއަޑަކުން ސޮރީއޭ ބުނެލިއެވެ.އަހަރެން އިޓްޒް އޯކޭ މިހެން ނުބުނެލާ އިރަށް އޭނަގެ ދެފައިތިލަ އަހަރެންގެ ފައިތިލަ މައްޗަށް ލިއެވެ.ދެން އަހަންނަކަށް ހަމައެއްވެސް އެއްޗެއް ނުބުނެވުނެވެ. ކައިނިމުމުން އެމަންޖެ ކޮޓަރިއަށް ގެންގޮސްދޭންޖެހުނެވެ.އެކަނިދާން ޖެހިލުންވާ ކަމުގައިބުނީމައެވެ.\nކޮޓަރިއާއި ހަމައަށް އާދެވުމުން އެތެރެއަށް ވަދެލާފައިދާން އެދިއްޖެއެވެ.އެއީ އެއްކޮޓަރީގެ އެޕާޓްމަންޓެކެވެ.އަހަންނަށް ވަންނަން ޖެހުނީ ނިދާކޮޓަރިއަށެވެ.އެގޭގައި އެހެން މީހަކު ނޫޅެއެވެ.ކޮޓަރިއަށް ވަންތަނުން އިށީދެލަން ދެއްކީ ޑަބަލް އެދެވެ.ގޮދަޑިމަޑުކަމުން އިށީދެލުމާއިއެކު ހަށިގަނޑުގެ ވަރަށް ބޮޑުބައެއް ގޮދަޑި ތެރެއަށް ވަދެގެން ދިއައެވެ.ގޮދަޑީގައިއަޅާފައިވަނީ ރަތްކުލައިގެފިނިފެންމާތަކެއް ޖަހާފައިވާ ހުދުކުލައިގެ ބެޑްޝީޓެކެވެ.އެންމެ ރުލެއްވެސް ނެތެވެ. ކޮޓަރީގެ ތަރުތީބުކަމާއި،ރީތިކަމުގެ މައްޗަށް ވިސްނާލަން އިންދާ އެމަންޖެ އަލްބަމެއް ހިފައިގެންއައިސް ޖައްސާލީ އަހަންނާއި ފިތިބާރު ވެގެންނެވެ. އޭނާ ފަހަރަކު ގަޑެއް އެއްލަމުން އޭގައި ހުރިފޮޓޯތައް ތަޢާރަފް ކޮށްދިނެވެ. ގިނައިންހުރީ ނިވައިކަންކުޑަ ހެދުމުގައި ނަގާފައިވާ ފޮޓޯތަކެވެ. ފިރިހެނަކާއިއެކު ނަގާފައި ހުރި ފޮޓޯތަކެއްވެސް ހުއްޓެވެ.އެއީ އޭނަގެ ފިރިމީހާއެވެ. މަސއްކަތުގެ ގޮތުން ރަށުން ބޭރުގައި އުޅޭން ޖެހިފައިވެއެވެ.\nއެތަނުން ސަލާމަތްވެގެން ގެއަށް އާދެވުނުއިރު މެންދަމުން އަލިވެ ދޭއްޖަހާފާނެއެވެ.ވަރަށް މަޑުން ގޭދޮރުހުޅުވާފއި ގެއަށް ވަންއިރު ނަސީބުރަނގަޅު ކަމުން މަންމައޮތީ ނިދާފައެވެ.އަހަރެން ފާޚާނާއަށްވަދެ ފެންމާގަޑު ދޫކޮށްލައިގެން ވަރަށް ގިނައިރު ހުރީމެވެ.އަހަރެންނަށް މިކުރެވުނީ ގޯސްކަމެއްކަމުގެ އިޙްސާސް ވަރަށް ބޮޑަށް އެބަކުރެވެއެވެ.އަހަރެން ދުވަހަކުވެސް މިފަދަމަޅިއެއްގައި ނުޖޭނަމެވެ.\nއަހަރެންނަށް ފޮނިކޮޅު ބޯލެވުނީ އެންމެ މަލެއްގެއެވެ. އެއީ މީހެއްގެ ޙައްޤެކެވެ. މިކަން އެފިރިހެންމީހާއަށް އެނގިއްޖެނަމަ ހާދަ އަސަރެއްކުރާނެއެވެ.އޭނަގެ ނިދާއެނދުގައި އޮތް އެސާފު ހުދު ބެޑްޝީޓް މިލަކޮށް ރޫގުޅައަކަށް ހެދިބަޔަކަށް އޭނަ މަޢާފެއްނުކުރާނެއެވެ. މިކުރީ ކިހާ ބޮޑުފާފައެއް ހެއްޔެވެ؟\nކޮކާލުގެ ނަސީބާއިމެދު އަހަރެމެން ޙަސަދަވެރިވާކަށް ނުވާނެއެވެ.އެއެއްޗެހީގެ އެއްވެސް ޒިންމާއެއްނެތެވެ. އެއެއްޗެހި ޖަވާބުދާރީ ވާކަށްވެސް ނުޖެހެއެވެ.އާޚިރުގައި އެއެއްޗެހި ވެއްޔަށްވެ ދާނީއެވެ.އަހަރެމެންގެ ޒިންމަތަކަކާއި މަސްއޫލިއްޔަތުތަކެއް އެބަހުއްޓެވެ.އަހަރެމެންނަށް ހިންގޭ ޢަމަލެއްގެ ސަބަބުން އެތައް ބަޔަކަށް އޭގެ ނޭދެވޭ އަސަރު ކުރާނެއެވެ. އަހަރެމެން ކުރާކަންތަކަށް ޖަވާބުދާރީ ވާންޖެހޭނެއެވެ.\nއަހަރެމެން ކުރާ އަމަލުތަކަށް ފާރަލައިބަލާނެ މިހުން ތިބޭކަންއެއީ އަހަރެމެންގެ ނަސީބެވެ.ކުށްކުރަމުންދާއިރު އެއްވެސް ބަޔަކު އަޅާ ނުލާނަމަ މުޖްތަމަޢު ހަލާކުވެދާނެއެވެ.\nމިހިތުގެ ފަސާނާ 18\nއަނދަ އަނދާ ހުރި އަލިފާން !\nMaasha allah varah reethi


Saudi Ah Snow Faibaa, Varugadha Vissaara Eh - Vaguthu\nސައުދީ އަށް ސްނޯ ފައިބާ، ވަރުގަދަ ވިއްސާރައެއް!\n2 މަސް ކުރިން ( ނޮވެމްބަރު 19, 2020 )\nސައުދީ އަރަބިއްޔާގެ ބައެއް ސަރަހައްދުތަކަށް ސްނޯ ފައިބާ، ގުގުރުމާއި އެކު ބޯކޮށް ވާރޭ ވެހެމުން އެބަދެއެވެ.\nސައުދީ އަރަބިއްޔާ އަށް ސްނޯ ފޭނުމަކީ އާއްމު ކަމެއް ނޫނެވެ. ނަމަވެސް މީގެ ކުރިން ވެސް ބައެއް ފަހަރު އެގައުމަށް ސްނޯ ފައިބާފައި ވެއެވެ.\n"އަލް އަރަބިއްޔާ" އިން ރިޕޯޓް ކުރާ ގޮތުގައި ސްނޯ ފޭބުމުގެ އިތުރުން ގުގުރުމާއިއެކު ބޯކޮށް ވާރޭ ވެހި ސައުދީ އަރަބިއްޔާގެ ބައެއް ސަރަހައްދުތަކުގައި ވަނީ ފެންބޮޑުވެފައެވެ. ފެންބޮޑުވެފައިވާ ސަރަހައްދުތަކުގައި އެހީތެރިކަމަށް ބޭނުން ވެފައިވާ ފަރާތްތަކަށް ސައުދީ އަރަބިއްޔާގެ ކަމާބެހޭ އިދާރާތަކުން ދަނީ އެހީތެރިކަން ފޯރުކޮށްދެމުންނެވެ.\nކުރިއަށް އޮތް ދުވަސްތަކުގައި ސައުދީ އަރަބިއްޔާގެ ބައެއް ސަރަހައްދުތަކަށް ވަރަށް ބޮޑަށް ވިއްސާރަ ކޮށްފާނެ ކަމަށް އެގައުމުގެ ޖެނެރަލް ޑައިރެކްޓަރޭޓް އޮފް ސައުދީ ސިވިލް ޑިފެންސް އިން ވަނީ ބުނެފައެވެ. ވިއްސާރަ އެންމެ ބޮޑަށް ކުރާނެ ކަމަށް ބެލެވޭ ސަރަހައްދުތަކުގެ ތެރޭގައި ހައިލް، އަސީރު އަދި އިރުމަތީ ޕްރޮވިންސްތައް ހިމެނެއެވެ.\nސައުދީ އަރަބިއްޔާގެ ސިވިލް ޑިފެންސް އިން ބުނީ ވިއްސާރައިގެ ސަބަބުން ގެއްލުން ލިބޭ ފަރާތްތަކަށް އެހީތެރިކަން ފޯރުކޮށް ދިނުމަށް އެއިދާރާ ފުރިހަމައަށް ތައްޔާރުވެފައިވާ ކަމަށެވެ.\nاجمل لقطه من امطار حايل هذا اليوم9نوفمبر شكرا لمن التقط هذه الصوره الجميله اللهم صيباً نافعاً pic.twitter.com/vYx6FYxYP1\n— سعود .ع .المعاشي الاسلمي (@sa10250) November 9, 2020\nއާއްމުކޮށް ހޫނު ގަދަ ގައުމަކަށް ސައުދީ އަރަބިއްޔާ ވީނަމަވެސް މިދުވަސްވަރު އެގައުމުގެ ފިނިހޫނުމިން އެވްރެޖްކޮށް އުޅެނީ 18 ޑިގްރީ ސެލްސިއަސްގައެވެ. ޑިސެމްބަރ މަހާއި ޖަނަވަރީ މަހަކީ ސައުދީ އަރަބިއްޔާ އަށް އެންމެ ފިނި ދުވަސް ވަރެވެ. ބައެއް އަހަރުތަކުގައި މިދުވަސްވަރު އެގައުމުގެ ފިނިހޫނުމިން މައިނަސް އަށް ވެސް ވެއްޓެއެވެ. ނަމަވެސް އާއްމުކޮށް އެގައުމަށް ފިނި ވަނީ ރޭގަނޑުގެ ވަގުތުތަކުގައެވެ.\nސައުދީ އަރަބިއްޔާ އާއި ޤަތަރު ގުޅޭ ބޯޑަރު ހުޅުވާލައިފި\nނޮވެމްބަރު 19, 2020 10:58\nސަޢުދީ ޢަރަބިއްޔާއަށް މިހާރު އަންނަ ބަދަލުތަކާމެދު ވިސްނާ ފިކުރު ހިންގަން ޖެހެއެވެ.\nނޮވެމްބަރު 19, 2020 11:03\nގިޔަމަތުގެ ކުދި އަލާމާތްތައް ނިމޭނީ\nނޮވެމްބަރު 19, 2020 12:12\nހަމަކަށަވަރުން ތީ ބަރަކާތްތެރި ގައުމެއް. ތިގައުމައް އަދި ހަލުވާއާއި ގޮވާންވެސް ފައިބާނެ.\nނޮވެމްބަރު 19, 2020 14:56\nއަރަބީންގެ ތިބިމަށް ވާރޭ ގިނައިންވެހި ސްނޯ ފައިބާނަމަ އެއީ ތިތާގެ މޫސުމަށް ބަދަލު އަންނަކަން ދަލީލު ކުރާ ކަމެއް . އެއީ ތި ބިމުގައި ފެންއާރުތައް ދެމި ، ބަގީޗާތައް އުފެދިގެން ދާނެ ކަމުގެ އަލާމާތެއް . އެއީ ނަބިއްޔާ ސ.އ.ވ. ޚަބަރު ދެއްވާފައިވާ ގޮތުގައި ދުނިޔެ ްިޔާމަތް ވުމުގެ ކުރިން ތިބިމުގައި ކޯރުތަކާއި ފެންއާރުތައް ދެމި ބަގީޗާ ތައް އުފެދި ފެތުރިގެން ދާނެ.\nނޮވެމްބަރު 19, 2020 23:50\nޔޫއޭއީ އަކީ މިިހާރުވެސް ތީގެ ހެއްކެއް.


Amazon adhi Walmart aa vaadhakuran Asia ge enme muhsandhi meehaa online store eh tha'aaraf koffi - One Online\nއޭޝިއާގައި މިވަގުތު ހުރި އެންމެ މުއްސަނދި މީހާ، އިންޑިއާގެ މުކޭޝް އަންބާނީ ---\nއެމެޒޯން އަދި ވޮލްމާޓްއާ ވާދަކުރަން އޭޝިއާގެ އެންމެ މުއްސަނދި މީހާ އޮންލައިން ސްޓޯރެއް ތައާރަފްކޮށްފި\nދުނިޔޭގެ އީ-ކޮމާސްގެ މަޝްހޫރު ދެ ކުންފުނި އެމެޒޯން އަދި ވޮލްމާޓްއާ ވާދަކުރުމަށް އޭޝިއާގައި މިވަގުތު ހުރި އެންމެ މުއްސަނދި މީހާ، އިންޑިއާގެ މުކޭޝް އަންބާނީ ޗެއާމަން އަދި މެނޭޖިން ޑިރެކްޓަރުކަން ކުރާ ރިލައެންސް އިންޑަސްޓްރީން އޮންލައިން ޑިޖިޓަލް ޕްލެޓްފޯމެއް ތައާރަފު ކޮށްފިއެވެ.\nމުކޭޝް އަމްބާނީ ޗެއާމަން އަދި މެނޭޖިން ޑިރެކްޓަރުކަން ކުރާ ރިލައެންސް އިންޑަސްޓްރީގެ 360 މިލިއަން މޯބައިލް ފޯން ކަސްޓަމަރުން ބޭނުންކޮށްގެން "ޖިއޯމާޓް"ގެ ނަމުގައި ފަށާފައިވަނީ އާ ގުރޮސަރީ ޑެލިވަރީގެ ހިދުމަތެކެވެ.\nރިލައަންސްގެ ދެ ސަބްސިޑަރީ ކުންފުނި، ރިލައަންސް ރީޓެއިލް އަދި ޓެލެކޮމް އޮޕަރޭޓަރު ރިލައެންސް ޖިއޯ އެއްކޮށްލައިގެން އުފެއްދި ޖޮއިންޓް ވެންޗާއަކުން އުފެއްދި އެ ހިދުމަތުން އެޕެއް ބޭނުންކޮށްގެން އާންމު ފިހާރަތަކާއި ކަސްޓަމަރުންނާ ގުޅުވާލަ ދޭނެއެވެ.\nއެގޮތުން 50،000 އަށްވުރެ ގިނަ ކާނާގެ އައިޓަމްސް ހިލޭ އަދި އަވަސް ކަމާއެކު ޑެލިވެރީ ކޮށްދޭނެއެވެ.\nއެ ހިދުމަތް މިވަގުތު ދޭން ފަށާފައިވަނީ އިންޑިއާގެ ހުޅަނގުގައި އޮންނަ މަހާރާޝްތުރާގެ ހިސާބުތަކަށެވެ. ނަމަވެސް ކުރިއަށް އޮތް މަސްތަކުގެ ތެރޭގައި އިތުރު ސަރަހައްދުތަކަށް އެ ހިދުމަތް ފޯރުކޮށްދޭނެ ކަމަށް ރިލައެންސުން ބުނެއެވެ.\nއިންޑިއާގެ އީކޮމާސް މާކެޓް މިހާރު ޑޮމިނޭޓް ކުރަމުން އަންނަނީ އެމެޒޯން އަދި ވޮލްމާޓުގެ ސަބްސިޑަރީ ކުންފުންޏެއް ކަމަށްވާ ފްލިޕްކާޓު ޕްރައިވެޓް ލިމިޓެޑުންނެވެ. ނަމަވެސް އިންޑިއާގައި އެ ހިދުމަތް ބޭނުން ކުރަނީ އާބާދީގެ ގާތްގަނޑަކަށް 0.15 ޕަސެންޓެވެ.\nގުޅޭ ޓެގު ޓެކްނޮލޮޖީ އިންޑިއާ


Khashoggi maraali Saudi consulate office vihkaalaifi\nހާޝުގްޖީ މަރާލި ސައުދީ ކޮންސިއުލޭޓް އޮފީސް ވިއްކާލައިފި\nޖަމާލު ހާޝުގްޖީ މަރާލި ކޮންސިއުލޭޓް އޮފީސް: ސައުދީން ވަނީ މި އިމާރާތް ވިއްކާލައިފައި\nއެމެރިކާގެ ނޫހެއް ކަމަށްވާ ވޮޝިންޓަން ޕޯސްޓަށް ސައުދީ އަރަބިއްޔާގެ ރަސްކަމަށް ފާޑު ކިޔައި ލިޔަމުން ދިޔަ ކޮލޮމިސްޓެއް ކަމަށްވާ ޖަމާލު ހާޝުގްޖީ މަރާލި އިމާރަތް ސައުދީން ވިއްކާލައިފި އެވެ. ހާޝުގްޖީ މަރަލާފައިވަނީ ތުރުކީގެ އިންސްޓަންބުލްގައި ހުންނަ ސައުދީގެ ކޮންސިއުލޭޓް އޮފީސްތެރޭގަ އެވެ.\nތުރުކީގެ ގައުމީ ޓީވީން ބުނީ، ހާޝުގްޖީ މަރާލި ކޮންސިއުލޭޓް އޮފީސް ވިއްކާލުމަށްފަހު، ސައުދީން އަލުން ކޮންސިއުލޭޓް އޮފީހެއް ގާއިމް ކުރުމުގެ ގޮތުން، ސަރިޔާ ޑިސްރިކްޓުން ބިމެއް ގަނެފައިވާ ކަމަށެވެ. ތުރުކީގެ ގައުމީ ޓީވީން އިތުރަށް ބުނީ، ސައުދީން ކޮންސިއުލޭޓް އޮފީސް ހުންނަ ބިން ވިއްކާފައިވަނީ ތުރުކީގެ ގާނޫނާ ގަވާއިދުތަކާ ހިލާފަށް ކަމަށެވެ. ތުރުކީގައި ބިމެއް ވިއްކާލަން ބޭނުންވާނަމަ، އެކަން ސަރުކާރުގެ ކަމާބެހޭ ފަރާތްތަކަށް އަންގައި ހުއްދަ ހޯދަން ޖެހެ އެވެ.\nސައުދީގެ ކޮންސިއުލޭޓް އޮފީސް ހުންނަ ބިން ގަވާއިދާ ހިލާފަށް ވިއްކި މައްސަލަ މިހާރު ވަނީ ތުރުކީގެ ފޮރިން މިނިސްޓްރީގެ ސަމާލުކަމަށް ވެސް އައިސްފަ އެވެ. ނަމަވެސް މިކަމާ ގުޅިގެން އެއްވެސް ކަހަލަ ފިޔަވަޅެއް އަޅާފައިވާ ކަމަށް ނުބުނެ އެވެ. އެ މިނިސްޓްރީގެ އޮފިޝަލަކު މިޑިލް އީސްޓް އޮބްޒާވާއަށް ވިދާޅުވީ، ސައުދީން ބިން ވިއްކުމުގެ ކުރިން ހުއްދަ ނުހޯދި މައްސަލަ ސީރިއަސްގެ މައްސަލައެއްގެ ގޮތުގައި ބަލާނެ ކަމަށެވެ.\nހާޝުގްޖީ މަރާލާފައިވަނީ 2018 ވަނަ އަހަރު އޮކްޓޫބަރު މަހުގެ ދެ ވަނަ ދުވަހު އޭނާގެ ވަރީގެ ސެޓްފިކެޓް ހޯދުމަށް ކޮންސިއުލޭޓް އޮފީހަށް ދިއުމުން، ސައުދީން ފޮނުވި ހާއްސަ ތަމްރީނުތަކެއް ލިބިފައިވާ ޓީމަކުންނެވެ. މި ޓީމު ވަނީ ހާޝުގްޖީ މަރާލި ރޭ ހަމަ ސައުދީއަށް ފުރައިފަ އެވެ. ފަހުން ހާޝުގްޖީގެ މަރުގެ މައްސަލަ ބެލުމުގެ ނަމުގައި އިންސްޓަންބުލްއަށް ގޮސް ވަނީ ކޮންސިއުލޭޓް އޮފީހުގައި ހުރި ހާޝުގްޖީ މަރާލި ކަމުގެ ހެކިތަށް ނައްތާފަ އެވެ.\nހާޝުގްޖީ މަރުގެ މައްސަލަ ތަހުގީގު ކުރަން ތުރުކީގެ ފުލުހުން ސައުދީގެ ކޮންސިއުލޭޓް އޮފީހަށް ވަންނަން އުޅުމުން ސައުދީން ވަނީ ދެކޮޅު ހަދާފަ އެވެ. އަދި ފަހުން ވަނީ ހާޝުގްޖީ ކޮންސިއުލޭޓް އޮފީހުން ސަލާމަތުން ނުކުންނަ މަންޒަރު ދައްކުވައިދޭ ވީޑިއޯއެއް އާންމުކޮށްފަ އެވެ. ނަމަވެސް ފަހުން އެގުނު ގޮތުގައި ވީޑިއޯގައި ވަނީ ހާޝުގްޖީ މަރާލި ޓީމުގެ ބައިވެރިއެކެވެ.\nކޮންސިއުލޭޓް އޮފީސް ގަވާއިދާ ހިލާފަށް ވިއްކާލި މައްސަލައިގައި ސައުދީން އަދި އެއްވެސް އެއްޗެއް ބުނެފައެއް ނުވެ އެވެ. ކޮންސިއުލޭޓް އޮފީސް ވިއްކާފައި މިވަނީ ހާޝުގްޖީގެ މަރުގެ މައްސަލަ އަދި އެއްކޮށް ތަހުގީގު ނުކުރެވި އުޅެނިކޮށެވެ.\nޚާޝުގްޖީގެ ހަށިގަނޑު ވަނީ އަވަނަކަށް ލާ އަންދާލާފައި


Juzaam Bali Fethureykamah Iulaan Kurevunee Olhigen - Vaguthu\n5 މަސް ކުރިން ( އޮކްޓޯބަރ 25, 2019 )\nގދ. އަތޮޅު ފަރެސްމާތޮޑާ ގައި، ޖުޒާމް ބަލި ފެތުރެމުންދާ ކަމަށް ބުނެ ދައްކާ ވާހަކައަކީ ހަގީގަތެއް ނޫންކަމަށް އެ ރަށު ސިއްހީ މަރުކަޒުގެ ފަރާތުން މަޢުލޫމާތު ދީފިއެވެ.\nޖުޒާމް ބަލި ފަރެސްމާތޮޑާގައި ފެތުރެމުން ނުދާ ކަމުގެ ޔަޤީންކަން ދެއްވީ މިއަދު "ވަގުތު" ގެ ފަރާތުން އެ ރަށު ސިއްހީ މަރުކަޒަށް ގުޅުމުން ސިއްޙީ މަރުކަޒުގެ މެނޭޖަރު، ސަބާހް އެވެ.\n"ވަގުތު"ގެ ފަރާތުން ސަބާހް އަށް ގުޅުމުން، އޭނާ ވިދާޅުވީ ޖުޒާމް ބަލި އެރަށުގައި ފެތުރެމުން ނުދާ ކަމަށާއި، އެއީ އެއްވެސް ހަގީގަތެއް އެކުލެވޭ ވާހަކައެއް ނޫން ކަމަށެވެ.\n"ހަގީގަތަށް ބުނަންޏާ މިތަނުން، ހެލްތް ސެންޓަރުން ކޮށްފައި އިން އިއުލާނެއް ނޫން. މިތަނުން އިއުލާނެއް ކޮށްފައި ނީންނާނެ ތިގޮތަކަށް. ތިއީ ކޮންމެވެސް ގޮތަކަށް ގޮސްފައި އިން އެއްޗެއް. އިދާރީ ގޮތުން ވެފައި އޮތް ފޯލްޓެއްގެ ގޮތުގައި ބެލެވެނީ. އަޅުގަނޑަށް އެނގިގެން ނޫނީ މިތަނުން އިއުލާނެއް ގޮސްގެން ނުވާނެ. އަނެއް ކަމަކަށް، މިރަށުގައި ޖުޒާމް ބަލިފެތުރެމުންދާ ވާހަކަ، އެއީ ދޮގެއް." ސަބާހް ވިދާޅުވިއެވެ.\nސަބާހް މިއަދު ބައެއް މީޑިއާތަކަށް މައުލޫމާތު ދެއްވަމުން ވިދާޅުވީ ޖުޒާމުބަލި އެ ރަށުގައި ފެތުރޭކަމަށް އިޢުލާން ކުރެވުނީ އޮޅިގެން ކަމަށެވެ.\nރާއްޖޭގައި އަނެއްކާވެސް ޖުޒާމް ބަލި ފެތުރެމުންދާ ކަމަށް ޚަބަރު ފެތުރެން ފެށީ މިދިޔަ ހަފުތާގެ ބުރާސްފަތި ދުވަހު އެ މަރުކަޒުން އާންމުކޮށްފައިވާ އިއުލާނެއްގެ ސަބަބުންނެވެ. އެ އިއުލާންގައި ބުނެފައިވަނީ 1960 ގެ އަހަރުތަކުގައި ރާއްޖޭގައި ހަލުވިކަމާ އެކު ފެތުރެމުން ދިޔަ ޖުޒާމް ބަލި، މިހާރު އެ ރަށުގައި ފެތުރެމުންދާ ކަމަށެވެ. އަދި އެ ބައްޔަށް ފަރުވާ ހޯދާ މީހަކު މިހާރު ވެސް ފަރެސްމާތޮޑާގައި އުޅޭ ކަމަށް އިއުލާންގައި ވެ އެވެ.\nސަބާހް ވިދާޅުވީ ޖުޒާމް ބަލި އެރަށުގައި ފެތުރެމުން ނުދިޔަ ކަމުގައި ވީނަމަވެސް، އެ ބަލީގެ ސްކްރީނިންގ ޕްރޮގްރާމެއް އެރަށުގައި ކުރިއަށް އެބަގެންދަވާ ކަމަށެވެ. 1960 ގެ އަހަރުތަކުގައި ވެސް އެރަށުގައި ޖުޒާމް ބަލި ފެތުރުނު ކަމަށާއި، މިފަހަރު ޖުޒާމް ބަލީގެ ސްކްރީނިންގ ޕްރޮގްރާމެއް ކުރިއަށް ގެންދަވަނީ ދުނިޔޭގެ ސިއްޙަތާބެހޭ މައި ޖަމިއްޔާ، ޑަބްލިއުއެޗްއޯ އާއި، ދިވެހިރާއްޖޭގެ ހެލްތު ޕްރޮޓެކްޝަން އޭޖެންސީ، އެޗްޕީއޭ އާއި ސިއްހީ ވުޒާރާ ގުޅިގެން ހިންގާ ޕްރޮގްރާމެއްގެ ދަށުން ކަމަށް ސަބާހު ވިދާޅުވިއެވެ.\nޖުޒާާމް ބައްޔަކީ، ދިވެހިރާއްޖޭގައި 1960ގެ އަހަރުތަކުގައި ވަރަށް ބޮޑަށް ފެތުރުނު ބައްޔެކެވެ. އޭރުގެ ރާއްޖޭގެ ސިއްޙީ ފަރުވާގެ ކަންކަން ހުރި ހާލަތުން، އެ ބައްޔަށް އެކަށީގެންވާ ފަރުވާ ދެވުމަކީ ވަރަށް އުނދަގޫ ކަމަކަށް ވިއެވެ.\nފަރެސްމާތޮޑާގެ އިތުރުން، އޭރު ދެކުނުގެ ބައެއް އެހެން ރަށްރަށުގައި ވެސް އެ ބަލީގައި ގިނަ ބަޔަކު މަރުވެފައިވެއެވެ. އިބްރާހީމް މުހައްމަދު ޞާލިހުގެ ސަރުކާރުން ވަނީ ޖުޒާމް ބަލި 2030 ވަނަ އަހަރާ ހަމައަށް ރާއްޖެއިން އެއްކޮށް ނައްތާލާނެ މަގު ޗާޓެއް މި އަހަރުގެ ތެރޭގައި އެކުލަވާލައިފަ އެވެ\nއޮކްޓޯބަރ 25, 2019 17:01\nމަތިން އެންގީމާ އެއޮތޫ އެވެސް ނުކުރާ އިއުލާނަކަށް ބަދަލުވެފައި.\nއޮކްޓޯބަރ 25, 2019 17:02\nހަަނ. އޮޅެ ސަރުކާރަށް އޮޅުނީ ދޯ އަނެއްކާވެސް. ދެން ތިޔަފަދަ ކަންކަމަކީ އޮޅިގެން ކުރެވޭ ކަމެއް ނޫން. ޕްރެސަރު އައީމަ ބަދަލުކޮށްލީ މީ ހަގީގަތަކީ.\nއޮކްޓޯބަރ 25, 2019 17:09\nފަރެސް މާތޮޑާ ސްކޫލް އިނާމްދިނުމު ގެ ޖަލްސާއަށް މާލެއިން އަންނަން އޮތް ވަފްދު ކެންސަލްވީ ކީއްވެ ؟\nއޮކްޓޯބަރ 25, 2019 21:05\nއެއީ އޮޅިގެން ދާން އުޅުނު ވަފްދެއް. އެހެންވެ ކެންސަލް ކުރީ؟\nއޮކްޓޯބަރ 25, 2019 17:34\nއަލްހަމްދު ލިﷲ އަބަދުވެސް އެންމެހާ ނުރައްކާތެރި ބަލިތަކުން ރައްކާތެރިކޮށްދެއްވަވާ ރަހުމާންވަންތަ އިލާހްއަށް.\nއޮކްޓޯބަރ 25, 2019 17:43\nއޮޅިގެން ކިޔާފާނެ ކޮންމެފަދަ އެއްޗެއްވެސް، ދެން ކީއްކުރަން ޖުޒާމް ބައްޔޭ ކީ އޮޅިގެން،،\nއޮކްޓޯބަރ 25, 2019 18:00\nދޫ ނުބާާ ސަރުކާރެއްމީ!\nއޮޅިގެން ނުވަތަ އޮޅުވާލާގެން ވެރިކަމަށް އައީވެސް!\nއޮކްޓޯބަރ 25, 2019 18:40\nތި ރަށުގައި އެބައްޔަށް ސްކްރީން ކުރަނީ ކީއްވެ؟އޮޅިގެން! ޢެހެންރަށަކު ނުކުރޭ! ތިޔަޢީ އެއްމެފަހުން އެބަލީގެ ބަޔަކު އުޅުނު އެއްހިސާބު ކަމަށްވޭ!ލެޕްރަސީ ބަލި ޖެހި އެބަލީގެ އަލާމާތެއް ނުފެނި ފަންސަވީސް އަހަރު ހުންނަ ކަމަށްވެ! ތިކަމާ ހައިރާން ވާކަށްނުޖެހޭ! ތިއިން އެގެނީ ދުޅަހެޔޮކަން ދަމަހައްޓަން ހަވާލުވެ ތިބި ފަރާތްތަކުގެ ދޯދިޔާކަން!\nއޮކްޓޯބަރ 25, 2019 20:04\nހަގީގަތަކީ ފަރެސްމާތޮޑާގައި ތިޔަބައްޔަށް މިފަހުން ފަރުވާ ހޯދާފައިވަނީ ޒުވާނެކެވެ. އޭނާގެ ބަލި މިހާރު މުޅިން ރަނގަޅުވުމާ ވަނީ ކައިރިވެފައެވެ. އޭނާގެ ކަންކަން ރަނގަޅަށް ގާތުން މޮނީޓާކުރެވެމުން ދެއެވެ. ފަރެސްމާތޮޑާގެ ހެލްތު ސެންޓަރުގެ ހާލަތަށް ބަލާއިރު ތަނުގެ ހިންގުން އެހާމެ ދޯހަޅިއެެވެ. ދޯހަޅި ކަމުގެ އެއްކަން މިހާރު ކޮށްގެން ތިޔަ އުޅޭ އިއުލާނަކީވެސް، އެކަމުގެ ޒިންމާ ނަގާކަށް މެނޭޖަރު ސަބާހަކަށް ނުކެރޭ، ކަނޑައެޅިގެން ދޮގު މައްޗަށް ދޮގު ހަދަމުން މިހާރުވެސް އެހަދަނީ.\nއޮކްޓޯބަރ 25, 2019 20:23\nތިވަރަށް އޮޅެންޏާ ތިތަނުން ފަރުވާހޯދުމަކީ ނުރައްކާކަމެއް. .\nއޮކްޓޯބަރ 25, 2019 21:03\nނޯޅޭތާ ދުވަސްކޮޅެއް ކޮށްލާފަ މާސިންގާ އޮޅުމެއް އެރީ އޮތަ\nއޮކްޓޯބަރ 25, 2019 21:33\nއަސްލު އެމީހުން އިޢުލާން ކުރަން އުޅުނީ "ޖުޒާމްބަލި" ފެތުރޭ ވާހަކައެއްނޫންކަންނޭގެ! އެމީހުން ހާމަކުރަން އުޅުނީ އެރަށުގައި "ޒުވާން " ބަލި ފެތުރޭވާހަކަ އެދޭތި އޮޅުނީ! އެހެންވީމަ ބޮޑުން އެންގީ އަވަހަށް ކެންސަލް ކުރަން . އެހެންނޫނީ އެމްޑީ އެން ރިޕޯރޓުން ސަލާމަތް ނުވެ އުޅެނިކޮށް ތިބަލީގައި އަޅާއިގެންފިއްޔާ ވެއްޓޭލެއް އަވަސްވެދާނޭ.\nއޮކްޓޯބަރ 25, 2019 22:09\nހިނދު ކޮޅުގަ ދެއްތޯ\nއޮކްޓޯބަރ 26, 2019 00:11\nތިވަރު ކަމެއް އޮޅުމަކީ އަދި މާކަބޮޑުމައްސަލައެއް ނޫންތާ!! ﷲ އާ އެކަލާންގެ ރަސޫލާ އަށް ފުރަސާރަ މިކުރަނީ އޮޅިގެން. ލިޔާއިރު އަތް އޮޅިގެން ލިޔެވޭ ގޮތޯ މިހުންނަނީ!!!\nއޮކްޓޯބަރ 26, 2019 05:41\nއޮކްޓޯބަރ 26, 2019 06:58\nއިތުރު ބަހަނާ ބޭނުމެއްނުވޭ. އިސްތިއުފާ!\nއޮކްޓޯބަރ 26, 2019 09:19\nތީ އޮޅުމެއްނޫން ސަރުކާރަށް އިތުރު ޕުރެޝަރެއް އަންނެކަން އިގޭތީ އޮޅިގެންނޭކީ މީހަޤީގަތަކީ.. އެހެންނާ އެހެންމީހަކު ޑުރާފްޓުކޮށް އެހެންމީހަކު ޓައިޕްކޮށް އެހެންބަޔަކު އެޕްރޫވްކޮށް ނެރޭ އިއުލާނެއްނޫނީ ލިޔުމެއް އެ އޮޅޭނެ ގޮތެއް އޮވެދާނެތޯ؟ ޤަބޫލް ކުރެވުނީސް އިމްލާ ކުށެއް އިންނަމަވެސް...


Iqthisoadhu ragalhuvaathee Supplementary budget June ga majileeha husha halhanee - vNews.mv\nއިގްތިސޯދު ރަނގަޅުވާތީ ސަޕްލިމެންޓްރީ ބަޖެޓް ހުށަހަޅާނަން\nއަހުމަދު ރިފާއު 30 November -0001, 00:00\nސަޕްލިމެންޓްރީ ބަޖެޓުގެ ގިނަ މަސައްކަތްތަކެއް ނިންމާލެވިފައިވާ ކަމަށާއި ރައްޔިތުންގެ މަޖލީހުގެ މިއަހަރުގެ ދެވަނަ ދައުރުގެ ޖަލްސާތައް ފެށޭއިރު ސަޕްލިމެންޓްރީ ބަޖެޓް މަޖިލީހަށް ހުށަހެޅޭނެ ކަމުގައި ފިނޭންސް މިނިސްޓަރު އަބްދުﷲ ޖިހާދު ވިދާޅުވެއްޖެ އެވެ.\nވީނިއުސް އަށް މިއަދު ދެއްވި އިންޓަވިއުއެއްގައި މިިނިސްޓަރު ޖިހާދު ވިދާޅުވީ ސަޕްލިމެންޓްރީ ބަޖެޓްގެ ގިނަ މަސައްކަތްތަކެއް ނިމިފައިވިޔަސް ސަޕްލިމެންޓްރީ ބަޖެޓުގެ ޖުމްލަ އަދަދު މިވަގުތު ދަންނަވަން ދަތި ކަމަަށެވެ.\n"މިހާރު ދެން މަޖިލީހުގެ ފުރަތަމަ ދައުރުގެ ޖަލްސާތައް ނިމެން މިއޮތީ ހަފްތާއެއްހާ ދުވަސް. އެހެންކަމުން އަޅުގަނޑުމެން މަސައްކަތް ކުރަމުން މިދަނީ އަންނަ ދައުރަށް ސަޕްލިމެންޓްރީ ބަޖެޓް ހުށަހަޅަން،" މިނިސްޓަރު ވިދާޅުވި އެވެ.\nސަޕްލިމެންޓްރީ ބަޖެޓަކީ ކޮންމެ އަހަރަކު ފާސްކުރާ ދައުލަތުގެ ބަޖެޓުގެ އިތުރަށް ފާސްކުރާ ބަޖެޓެކެވެ. އެހެންކަމުން މިއަހަރުގެ ދައުލަތުގެ ބަޖެޓުގެ ގޮތުގައި ފާސްކޮށްފައިވާ 27.45 ބިލިއަން ރުފިޔާގެ ބަޖެޓާއި އެކު ސަޕްލިމެންޓްރީ ބަޖެޓް ފާސްކުރުމުން ދައުލަތުގެ މިއަހަރުގެ ޖުމްލަ ބަޖެޓް އާދަޔާ ހިލާފަށް ބޮޑުވެގެން ދާނެ އެވެ.\nސަޕްލިމެންޓްރީ ބަޖެޓެއް މިއަހަރުގެ ތެރޭގައި ހުށަހަޅަން ޖެހިދާނެ ކަމަށް ރައީސުލްޖުމްހޫރިއްޔާ އަބްދުﷲ ޔާމީން އެންމެ ފުރަތަމަ އިއުލާންކުރެއްވީ 24 ނޮވެމްބަރު 2015 ގައެވެ. ދައުލަތުގެ މިއަހަރުގެ ބަޖެޓް އޭރު އޮތީ ފާސްކޮށްފަ އެވެ. ރައީސް އެދުވަހު ވިދާޅުވީ ސަޕްލިމެންޓްރީ ބަޖެޓެއް ހުށަހަޅުއްވާނަމަ އެއީ މިއަހަރުގެ ބަޖެޓަށް ހުށަހެޅޭ އިސްލާހުތަކަކަށް ނުވެދާނެ ކަމަށެވެ. ނަމަވެސް އެކަމުގެ ތަފްސީލެއް އެދުވަހު އެމަނިކުފާނު ދެއްވާފައެއް ނުވެ އެވެ. އޭގެ ފަހުން މިއަހަރުގެ ފެބްރުއަރީ މަހުގެ އަށްވަނަ ދުވަހު ނ. ހޮޅުދޫގައި ބޭއްވި ރަސްމިއްޔާތެއްގައި ރައީސް ވަނީ މިއަހަރުގެ ޖޫން މަހުގެ ތެރޭގައި ސަޕްލިމެންޓްރީ ބަޖެޓް ހުށަހަޅުއްވާނެކަން އިއުލާންކުރައްވާފަ އެވެ. ރައީސް އެދުވަހު ވިދާޅުވީ އަޅުގަނޑުމެންގެ ތަނަވަސްކަން އިތުރުވާ މިންވަރަކަށް ބެލުމަށްފަހު އަދި ވަސީލަތްތައް ލިބޭ ގޮތަކަށް ބެލުމަށްފަހު މިއަހަރުގެ ޖޫން މަހުގެ ތެރޭގައި ސަޕްލިމެންޓްރީ ބަޖެޓެއް ހުށަހަޅުއްވާނެ ކަމަށާއި މަޖިލީހުގެ މެންބަރުންނަށް އެ ވާހަކަ ކުރިން ދަންނަވާފައިވާނެ ކަމަށެވެ. ނަމަވެސް އެދުވަހު ވެސް ސަޕްލިމެންޓްރީ ބަޖެޓުގެ އިތުރު އެއްވެސް މައުލޫމާތެއް ރައީސް ވިދާޅުވެ ދެއްވާފައެއް ނުވެ އެވެ.\nފިނޭންސް މިނިސްޓަރު އަބްދުﷲ ޖިހާދު މިއަަދު ވިދާޅުވީ ސަޕްލިމެންޓްރީ ބަޖެޓް ހާއްސަކޮށްފައިވަނީ ތަރައްގީގެ މަޝްރޫއުތަކަށް ކަަމަށެވެ. ނަމަވެސް މަޝްރޫއުތަކުގެ ތަފްސީލް މިނިސްޓަރު ދެއްވާފައެއް ނުވެ އެވެ. އެކަމަކު މިއަހަރުގެ ބަޖެޓްގައި ހިމަނާފައި ނެތް ތަރައްގީގެ ބޮޑެތި މަޝްރޫއުތަކެއް ސަރުކާރުން ދަނީ ހިންގަމުންނެވެ. އެހެންކަމުން ސަޕްލިމެންޓްރީ ބަޖެޓުގައި އިސްކަންދޭނީ މިމަޝްރޫއުތަކަށް ކަމަށް ބެލެވެ އެވެ.\nމިނިސްޓަރު ޖިހާދު ވިދާޅުވީ ރާއްޖޭގެ އިގްތިސޯދީ ކުރިމަގު ފެންނަނީ ވަރަށް ރަނގަޅުކޮށް ކަމަށެވެ. އަދި މިއަހަރުގެ ބަޖެޓުގައި ބޭރު ގައުމުތަކުންނާއި މާލީ އިދާރާތަކުން ހޯދަން ނިންމާފައިވާ ގިނަ ލޯންތަކެއް މިހާރު ހަަމަޖެހިގެންދާ ކަމުގައި މިނިސްޓަރު ވިދާޅުވި އެވެ. އެހެންކަމުން ރައީސް ޔާމީން ކުރިން ވިދާޅުވެފައިވާ ގޮތަށް އެމަނިކުފާނުގެ މި ފަސް އަހަރުގެ ތެރޭގައި ބަޖެޓް ސާޕްލަސް ކުރެވޭނެ ކަމަށް ގަބޫލުކުރެވޭ ކަމަށްވެސް ވިދާޅުވި އެވެ.\n"ސާޕްލަސް ބަޖެޓެއްގެ ވާހަކައަކީ ރައީސްގެ ވައުދެއް ދެއްތޯ. އެހެންވީމާ އެކަންވެސް ވާނެ ކަމަށް އަޅުގަނޑުމެން މިބަލަނީ،" ޖިހާދު ވިދާޅުވި އެވެ.


އަލްއުސްތާޛް ޙަސަން ޒަހީން\nއަލްއުސްތާޛް ޙަސަން ޒަހީން ފުރަތަމަ ސަފުހާ\nދަރިފުޅާ!.. މިވަގުތު ނާންނާނެތަ؟\nދަރިފުޅާއެވެ! މިއަދު ގަދައަޅާ ތިޔަ މަސައްކަތްކުރަނީ ފައިސާ ހޯދާށެވެ. އަނބިދަރިންނަށް ކާންދީ އުފަލުގަ...\tބޮޑު އިނާމުގެ ނަޞީބުވެރިޔަކީ ކާކު؟\nއެކުވެރިޔާއެވެ. ތިބާގެ ނަޞީބު ވަންޒަންކޮށްލަންވީނޫންތޯއެވެ. ރަނގަޅު އިނާމުތައް ލިބޭނެއެވެ. ތިބާ ބޭނު...\tމިތުރާއެވެ! ތިބާގެ މުށްހުޅުވާލާށެވެ.\nއެކުވެރި މިތުރާއެވެ. މިއަދު ތިބާ ގުނަމުންތިދަނީ ބަރަކާތްތެރި ރަމަޟާން މަހުގެ ދުވަސްތަކެވެ. ބަރަކާތާއ...\tދަތުރު..!\nއެއީ އަހަރެންގެ ރަޙްމަތްތެރިއެކެވެ. އޭނާގެ ޙަޔާތުގެ ދަތުރުގެވާހަކަޔަކީ ތިބާއަށްވެސް މުހިންމު ވާހަކައ...\tތިބާގެ ދަރިފުޅަށްވެސް މި ނަޞޭހަތްދޭށެވެ.\nކީރިތި ޤުރުއާނަކީ އަޅުގަނޑުމެންގެ ދިރިއުޅުމުގެ ކާނައެވެ. ދިރިއުޅުން ބިނާކުރަންވީ މަންހައްޖެވެ. ދިރިއ...\t“ނުލެވޭ ފިދާތައް ގުނާ، ނުލެވޭ ވަޒަންކޮށް މިނާ!”\nއެއީ ތިބާ ދިރިހުރުމުގެ އަސްލެވެ. ތިބާއަށް ހޭހަންކޮށް ބަލެހެއްޓި މޭސްތިރިޔެވެ. އެތައްރެއެއްގެ ނިދި ތި...\tވެލިރާޅުފަށުގައި ބިނާކުރާ ދޮންވެލީގެ ގަނޑުވަރު\nރާއްޖޭގެ ރީތިކަމާއެކު ގޮނޑުދޮށަށް ބީހިލާ ރާޅުބާނިތައް ދެކިލުމަކީ އެތައް ބައެއްގެ އުފަލެކެވެ. އެކަމަށ...\tދަރިފުޅާ!.. މިވަގުތު ނާންނާނެތަ؟\nހަސަން ޒަހީން June 18, 2017\t465 މިލިޔުން ކިޔާފައިވާ ޢަދަދު ދަރިފުޅާއެވެ! މިއަދު ގަދައަޅާ ތިޔަ މަސައްކަތްކުރަނީ ފައިސާ ހޯދާށެވެ. އަނބިދަރިންނަށް ކާންދީ އުފަލުގައި ގެންގުޅުމަށްޓަކައެވެ. ދަރިންނަށް ރަނގަޅު ތަޢުލީމެއްދީ އުފާވެރި މުސްތަޤުބަލެއް ހޯދައި ދިނުމަށްޓަކައެވެ. ތިޔައީ އެންމެ ހެޔޮ މަސައްކަތެވެ. އެންމެ މުހިންމު އެއް ވަޒީފާއެވެ. އެކަމަށްޓަކައި ބައްޕަ ފަޚުރުވެރިވެއެވެ. ދަރިފުޅަށް އެނގޭހެއްޔެވެ. މި ބައްޕަވެސް ތިޔަ ދަރިފުޅަށްޓަކައި ހަމަ ތިޔަފަދައިން މަސައްކަތްކުރީމެވެ. އެތައް ބުރައެއް އުފުލީމެވެ. އުމުރުގެ ބޮޑުބައި ޤުރުބާންކުރީމެވެ. ދަރިފުޅުގެ ޙަޔާތް އުފާވެރިކުރުމަށްޓަކައެވެ. ބޭނުންވީ ކޮންމެ އެއްޗެއް ހޯދަދިނުމަށް ބައްޕަގެ ޙާލަތު ނިޔާކުރި މިންވަރަކުން މަސައްކަތްކުރީމެވެ. އޭރުގެ ޙާލަތުން ރަނގަޅު ތަޢުލީމެއްދީ، ...\nބޮޑު އިނާމުގެ ނަޞީބުވެރިޔަކީ ކާކު؟\nހަސަން ޒަހީން June 11, 2017\t757 މިލިޔުން ކިޔާފައިވާ ޢަދަދު އެކުވެރިޔާއެވެ. ތިބާގެ ނަޞީބު ވަންޒަންކޮށްލަންވީނޫންތޯއެވެ. ރަނގަޅު އިނާމުތައް ލިބޭނެއެވެ. ތިބާ ބޭނުންވާފަދަ ފުރިހަމަ އިނާމުތައް ލިބޭނެއެވެ. އެކަމަށްޓަކައި އެސްއެމްއެސް ކުރާކަން ނުޖެހޭނެއެވެ. ނަޞީބު ކޫޕަނެއް ފުރާކަށް ނުޖެހޭނެއެވެ. ނަންބަރެއް ނަގާކަށްވެސް ނުޖެހޭނެއެވެ. މިއީ ފުރުޞަތުގެ ފުރުސަތެވެ. ގެއްލިއްޖެނަމަ ދިއައީއެވެ. ދެން އަނބުރާ ލިބޭނެކަމެއް ނޭނގެއެވެ. މި އަގުބޮޑު ހަދިޔާ ހޯދުމަށް އޮތީ ތިބާގެ ހިތްވަރެވެ. ބޭނުންވަނީ ވަރުގަދަ އަޒުމަކާއި މަސައްކަތެވެ. މާބޮޑު މަސައްކަތެއްނޫނެވެ. މި ބަރަކާތްތެރި މަހުގެ ހުރިހާ ރޯދައެއް ފަރުވާތެރިކަމާއެކު ފުރިހަމަކުރަންވީއެވެ. ޤުރުއާން ކިޔެވުން އިތުރުކޮށްލަންވީއެވެ. ފަރުޟު ފަސްނަމާދަށް ރައްކާތެރިވެ ޤަވާއިދުން ނަމާދު ...\nމިތުރާއެވެ! ތިބާގެ މުށްހުޅުވާލާށެވެ.\nހަސަން ޒަހީން June 1, 2017\t377 މިލިޔުން ކިޔާފައިވާ ޢަދަދު އެކުވެރި މިތުރާއެވެ. މިއަދު ތިބާ ގުނަމުންތިދަނީ ބަރަކާތްތެރި ރަމަޟާން މަހުގެ ދުވަސްތަކެވެ. ބަރަކާތާއި ޘަވާބުން ފުރިގެންވާ ރަމަޟާންމަހުން މިފަހަރުވެސް ތިބާއަށް ފުރުޞަތު ލިބުނީއެވެ. އެކަމަށްޓަކައި ތިބާ ﷲއަށް ޙަމްދުކުރާށެވެ. އެ ބޮޑު ނިޢުމަތް ދެއްވިކަމަށްޓަކައި ﷲއަށް ޝުކުރުކުރާށެވެ. އެކުވެރި މިތުރާއެވެ. މިއީ ނިޢުމަތުގެ މަހެވެ. ހަނދާންކޮށްދިނުމުގެ މަހެވެ. އެތައް ގިނަ ޙިކުމަތްތަކެއް އެކުލެވިގެންވާ ޘަވާބުގެ މަހެކެވެ. ތިބާވެސް އޭގެ ބޭނުން ހެޔޮގޮތުގައި ހިފާށެވެ. ރޯދަ ހިފުމަކީ ފިލާވަޅުތަކެއް ދަސްކޮށްދޭ ޝަރުޢީ އަޅުކަމެކެވެ. ފަޤީރުންނާއި މިސްކީނުންގެ ޙާލު ހިތަށް ތަޞައްވަރުކޮށްދޭ އަޅުކަމެކެވެ. ނިކަމެތި ފަޤީރުންގެ ޙާލާއި ...\nހަސަން ޒަހީން May 28, 2017\t497 މިލިޔުން ކިޔާފައިވާ ޢަދަދު އެއީ އަހަރެންގެ ރަޙްމަތްތެރިއެކެވެ. އޭނާގެ ޙަޔާތުގެ ދަތުރުގެވާހަކަޔަކީ ތިބާއަށްވެސް މުހިންމު ވާހަކައެކެވެ. ހިތްހަމަޖެހުމާއެކު ވިސްނުމުގެ ނަޒަރަކުން ވިސްނާލަމުން ކިޔާލަން ރަނގަޅުވާހަކަޔެވެ. އެއީ ތިބާގެ ދިރިއުޅުމަށްވެސް އިބުރަތްތަކެއް ޙާސިލްކުރެވޭ ފަދަ ދަތުރެއްގެ ވާހަކައަކަށް ވެދާނެކަމަށްޓަކައެވެ. އެކުވެރިންނޭ! އޭނާގެ ޙަޔާތުގެ ދަތުރުފެށީ ފަޅުކަމާއި އެކަނިވެރިކަމުގެ ތަންމައްޗަކުންނެވެ. ދުނިޔޭގެ އަލިކަމާއި ހަލަބޮލިކަމުގެ ޖައްވުން ޖާގަހޯދަމުންނެވެ. ދުނިޔޭގެ ތަނަވަސް މައިދާނަށް ރުއިމުގެ އަޑުއިއްވާލަމުންނެވެ. އެ އަޑާއެކު ފެނުނު އާ މަންޒަރުތަކާއި ދަސްވި ފިލާވަޅުތަކާއެކު ދަތުރަށްނުކުތެވެ. ތަފާތު މަންޒިލުތަކުން އާ ކަންކަން ތަޖުރިބާކޮށް އާ ފިލާވަޅުތައް ދަސްކުރަމުންނެވެ. އޭނާގެ ދަތުރުގެ މިސްރާބާއެއްގޮތަށް ...\nތިބާގެ ދަރިފުޅަށްވެސް މި ނަޞޭހަތްދޭށެވެ.\nހަސަން ޒަހީން May 18, 2017\t702 މިލިޔުން ކިޔާފައިވާ ޢަދަދު ކީރިތި ޤުރުއާނަކީ އަޅުގަނޑުމެންގެ ދިރިއުޅުމުގެ ކާނައެވެ. ދިރިއުޅުން ބިނާކުރަންވީ މަންހައްޖެވެ. ދިރިއުޅުމުގެ ހުރިހާ ގޮންޖެހުމަކާއި، ތުރާތަކެއް ހައްލުކުރާނެ ފަރުވާ އޭނގައި އެކުލެވިގެންވާ ފުރިހަމަ ފޮތެވެ. ތިބާ ނިކަން ކިޔާލަބަލާށެވެ. ވިސްނުމާއެކު ތަދައްބުރު ކޮށްލަބަލާށެވެ. މިއަދު ތިބާއަށް ކުރިމަތިވެފައިވާ ހުރިހާ މައްސަލަތަކަކަށް ފުރިހަމަ ހައްލު އޭރުން ލިބޭނެވެ. މިއަދު ތިބާ ކަންބޮޑުވެ ހާސްވާ އެތައްކަމެއްގައި ޢަމަލުކުރާނެ އުސޫލާ ހަމަތައް ދަސްވެގެންދާނެއެވެ. މިއަދުގެ ކަންބޮޑުވުމަކީ ދަރިފުޅުތޯއެވެ. ދަރިފުޅުގެ ބަސްނޭހުމާއި، އުޅުން ތޯއެވެ. އެކަމުގައި ތިބާ ދަރިފުޅަށް ނަޞޭހަތްދޭނެ އުސްލޫބު އެވަނީ ޤުރުއާންގައި ބަޔާންކޮށްދީފައެވެ. ބުނެދޭން ޖެހޭނެ ވާހަކަތަކައި ...\n“ނުލެވޭ ފިދާތައް ގުނާ، ނުލެވޭ ވަޒަންކޮށް މިނާ!”\nހަސަން ޒަހީން May 14, 2017\t1,133 މިލިޔުން ކިޔާފައިވާ ޢަދަދު އެއީ ތިބާ ދިރިހުރުމުގެ އަސްލެވެ. ތިބާއަށް ހޭހަންކޮށް ބަލެހެއްޓި މޭސްތިރިޔެވެ. އެތައްރެއެއްގެ ނިދި ތިމާއަށްޓަކައި މަޙްރޫމްކޮށް، ޤުރުބާންކުރި އޯގާތެރި ފަރާތެވެ. ލޯތްބާއެކު ތިބާގެ ކޮންމެ ކުކުރުމަކާއެކު އަރާމު ނިދި ދޫކޮށް ހޭލާހުރި ފަރާތެވެ. އޯގާތެރިކަމުގެ އިތުރު މިސާލެއް މި ދުނިޔޭން ދެއްކެންނެތް ތިބާގެ ބެލެހެއްޓުންތެރިއާއެވެ. އެފަދަ ދެވަނައެއް ތިބާ މުޅިދުނިޔޭގައި އަތްފުނާއެޅިނަމަވެސް ލިބުމެންނުވާ ތިބާގެ ލޮބުވެތި މަންމައެވެ. މިތުރާއެވެ. ތިބާ ހަނދާންކޮށް ބަލާށެވެ. އެ ޚިދުމަތަކީ ގުނާ އަދަދުކުރެވޭނެ ޚިދުމަތެއް ނޫނެވެ. އެ ފިދާވުމަކީ ކިރާވަޒަންކުރެވޭނެ ފިދާވުމެއް ނޫނެވެ. ނިކަން ބުނެބަލާށެވެ. ތިބާ ހެލިފެލި ...\nވެލިރާޅުފަށުގައި ބިނާކުރާ ދޮންވެލީގެ ގަނޑުވަރު\nހަސަން ޒަހީން April 30, 2017\t256 މިލިޔުން ކިޔާފައިވާ ޢަދަދު ރާއްޖޭގެ ރީތިކަމާއެކު ގޮނޑުދޮށަށް ބީހިލާ ރާޅުބާނިތައް ދެކިލުމަކީ އެތައް ބައެއްގެ އުފަލެކެވެ. އެކަމަށްޓަކައި އެތައް ފައިސާއެއް ޚަދަރުކޮށް މީހުން ދަތުރުކުރާ ކަމެކެވެ. ބުނެދޭން ނޭނގޭ ހިތްހަމަޖެހުމާ، އުފާވެރިކަމެއް ގެނެސްދޭތީއެވެ. އެއިން ކޮންމެ ރާޅެއް ގޮނޑުދޮށަށް ބީއްސާލާ ބީހުމުން ނެރެދޭ ރީތި މިއުޒިކުގެ ހިތްގައިމުކަމުންނެވެ. ޤުދުރަތުގެ އެ އަޖަބުކުރުވަނިވި އަޑުތައް އަހާލުމަށް ހިތްތައް އެދޭތީއެވެ. އެއީ ޖާދޫއެއްފަދަ އެއްޗެކެވެ. އުފަލާ ހިތްހަމަޖެހުން ލިއްބައިދޭ ހަދިޔާއެއް ފަދަ އެއްޗެކެވެ. ޤުދުރަތުގެ މަތިވެރި އެތައް ވާހަކަތަކެއް ކިޔާދޭ ބީހުމެކެވެ. ވިސްނުމުގެ އަހުލުވެރިންނަށް މިކަމުންވެސް ދެނީ އިބުރަތުގެ މެސެޖެކެވެ. ވެލިރާޅުފަށުގައި ...\nމިތުރާއެވެ. ތިބާގެ ވިސްނުން ފަހިކޮށްލާށެވެ.\nހަސަން ޒަހީން April 18, 2017\t540 މިލިޔުން ކިޔާފައިވާ ޢަދަދު އެކުވެރި މިތުރާއެވެ. ތިބާ ދުނިޔޭގެ ދަތުރުން މާޔޫސްކުރުވީ ކޮންކަމެއް ހެއްޔެވެ. ވަށައިގެންވާ ދުނިޔޭގެ ތަނަވަސް މާހައުލަށް ނަޒަރު ހިންގާލަބަލާށެވެ. ފެންނަނީ ކޮންއެއްޗެއް ހެޔެވެ. މިނިވަންކަމާއެކު ހެލިފެމިވަމުންދާ ގަސްތަކެވެ. ތަނަވަސްކަމާއެކު ފެތުރިފައިވާ ނޫއުޑާއި ފެހިބިމާއި މާސިންގާކަނޑެވެ. ތިބާ ގޮތް ހުސްވެ ހަފުސްވާންވީ ކީއްވެތޯއެވެ. ތިބާ ދުނިޔޭގެ ދަތުރު ދޫކޮށް އަމިއްލައަށް މަރުވާންވީ ކޮންކަމަކާ ހެދިހެއްޔެވެ. ދުނިޔޭގެ ދަތުރުން ތިބާއަށް ނުތަވަސްކަމާއި މާޔޫސްކަން ވެރިކުރުވުމަކީ ގޮތް ހުސްވާންޖެހޭ ސަބަބެއް ނޫނެވެ. ނިކަން ދެކިބަލާށެވެ. ދުނިޔޭގައި އެއްއިރު ކާނެފަދައެއް ނެތް ކިތަންމީހުން އެބައުޅޭ ހެއްޔެވެ. ވަންނާނެ ބޯހިޔާވަހިކަމެއްނެތް ކިތައްމީހުން ...\nއޯގާތެރިވުމުގެ ގޮތުން މީހަކު މަރުވުމަށް އެހީ ވެވިދާނެތަ؟\nހަސަން ޒަހީން March 6, 2017\t423 މިލިޔުން ކިޔާފައިވާ ޢަދަދު އޯގާތެރިވުމުގެ ގޮތުން މީހަކު މަރާލުން، ނުވަތަ މަރުވުމަށް އެހީވުން، (ޔޫތަނޭޒިއާ) ނުވަތަ ޤަތުލުއްރަޙުމާއަކީ އިސްލާމީ މަތިވެރި އުޞޫލާއި ހަމަތަކާއި ފުށުއަރާ ވަޟައީ ކަމެކެވެ. މާތްﷲ ޚަލުޤު ކުރައްވާފައިވާ އެއްވެސް އިންސާނަކު ޙައްޤަކާ ލައިގެން މެނުވީ މެރުމަކީ އިސްލާމްދީން ހުއްދަކުރާ ކަމެއްނޫނެވެ. އިސްލާމީ ޝަރީޢަތުގައި އިންސާނާގެ ނަފުސާއި ފުރާނައަކީ އޭނާގެ މިލްކެއްނޫނެވެ. އެއީ އެކަލާނގެ ހުރުމަތްތެރި ކުރައްވާފައިވާ މަތިވެރި އެއްޗެކެވެ. ހުރިހާ ތަކެއްޗެއް ނެތުމުގެ ތެރެއިން ޚަލުޤުކުރެއްވި ޚާލިޤުވަންތަ އިލާޙުގެ މިލްކެކެވެ. އެހެންކަމުން ފުރާނައާއި ނަފުސަކީ އެމީހަކު އެދޭހާކަމެއް ކުރުމަށް އޮތް އެއްޗެއް ނޫނެވެ. އިސްލާމްދީން ...\nހަސަން ޒަހީން February 19, 2017\t275 މިލިޔުން ކިޔާފައިވާ ޢަދަދު ޒަމާން ބަދަލުވެއްޖެއެވެ. އުޅުމާއި ގުޅުން މުޅިން ބަދަލުވެ ނިމިއްޖެއެވެ. ކުރީގެ ދިރިއުޅުމާއި ކުރީގެ ގޮތްތައް ‘ކަޓް’ ވެއްޖެއެވެ. އެފަދަ އާދަތަކާއި އުސޫލުތައް ހުތުރުވެ ދޫކޮށްލައިފީމެވެ. ޒަމާނާ ނުގުޅޭކަމަށްބުނެ އެއްފަރާތް ކޮށްފީމެވެ. މިއަދުގެ ތަހުޒީބީ މުޖުތަމަޢަށް ފެތޭގޮތަށް ކަންކަން ބަދަލުކޮށް، އެގޮތްތައް ބަލައިގެންފީމެވެ. އެއީ މިއަދު އަހަރެމެން އެދޭގޮތެވެ. ބޭނުންވާ ގޮތެވެ. އަހަރެމެންނަށް ރީތިގޮތްތަކެވެ. އެހެންނަމަވެސް މި ހަމަތަކާއި އުސޫލުތަކުގެ ތެރެއިން ދޫކޮށްލާ އެއްފަރާތްކޮށްލެވުނު ކަންކަމަކީ، ހަމަ ހަޤީޤަތުގައިވެސް ދޫކޮށްލަންޖެހޭ ކަންކަން ބާބައެވެ؟ އެ ހުރިހާކަމަކީ ‘ކަޓް’ ގޮތްތަކާއި އުސޫލުތައް ބާވައެވެ؟ މިއީ މިއަދު އުފައްދަންޖެހޭ ...\nPage 1 of 2012345\t»\t1020...Last »\tމި ވަގުތު އޮންލައިންގައި\n0 ކިޔުންތެރިން ފޭސްބުކް ޕޭޖަށް ޒިޔާރަތްކޮށްލައްވާ\n2015 Copyright Hassan Zaheen. All Rights Reserved.


އެމްޑީޕީ އިހަވަންދޫ ދާއިރާގެ އިންތިޤާލީ އަންހެނުންގެ ކޮމިޓީ އިންތިޚާބުކޮށް ހިޔަނި މުއައްސިސުން އައްޔަން ކޮށްފި ! – Maldivian Democratic Party\nއެމްޑީޕީ އިހަވަންދޫ ދާއިރާގެ އިންތިޤާލީ އަންހެނުންގެ ކޮމިޓީ އިންތިޚާބުކޮށް ހިޔަނި މުއައްސިސުން އައްޔަން ކޮށްފި !\nމިމަހު 28 ން 30 ށް މާލޭގައި ބޭއްވުމަށް ހަމަޖައްސާފައިވާ އެމްޑީޕީގެ ކޮންގްރެސްގައި އެމްޑީޕީ އިހަވަންދޫ ދާއިރާގެ އިންތިޤާލީ އަންހެނުންގެ ކޮމިޓީގެ ފަރާތުން އިހަވަންދޫ ދާއިރާ ތަމްސީލްކުރާ ފަރާތް ކަނޑައެޅުން ތިލަދުންމަތީ އުތުރުބުރީ ރަށްތަކުގެ ތެރެއިން އެމް.ޑީ.ޕީގެ މެމްބަރުން އެންމެގިނަ އެއް ރަށް ކަމުގައިވާ އެއަތޮޅު އިހަވަންދޫ އެމް.ޑީ.ޕީ ހަރުގޭގައި ބާއްވައިފިއެވެ.\n15 އޮކްޓޯބަރ 2010 ވީ ހުކުރު ދުވަހުގެ ރޭ 8.00ގައި ބޭއްވި މި ޖަލްސާގައި އިހަވަންދޫ އެމް.ޑީ.ޕީގެ ވަރަށް ގިނަ އަންހެން ބޭފުޅުން ބައިވެރިވެލެއްވިއެވެ. މިނިވަން މުވައްސަސާތަކަށް ނިސްބަތްވާ މެމްބަރުންނާއި އޮބްޒާވަރުން ހަރަކާތްތެރިވި މި އިންތިޚާބުގައި ވޯޓްނެގުން ކުރިއަށް ދިޔައީ ކަރުދާހުން ވޯޓްނަގާގޮތަށެވެ. ރައީސާގެ އިތުރުން ނާއިބު ރައީސާ، ސެކްރެޓަރީ، ސެކްރެޓަރީގެ ނައިބު އަދި އިންތިޒާމް ސެކްރެޓަރީ އިންތިޚާބު ކުރުން އޮތެވެ.\nމިގޮތުން އެމްޑީޕީ އިހަވަންދޫ ދާއިރާގެ އިންތިޤާލީ އަންހެނުންގެ ކޮމިޓީގެ ރައީސާ އަކަށް ހޮވުނީ ހއ. އިހަވަންދޫ އަތަމާގޭ ރަޝީދާ ހަސަން އެވެ. ނައިބު ރައީސާ އަކަށް ހއ. އިހަވަންދޫ ބިންހިމަގޭ ޝަހީދާ ޢަލީ އިންތިޚާބުވިއިރު ސެކްރެޓަރީ އަކަށް ހޮވުނީ ހއ. އިހަވަންދޫ ބިންހިމަގޭ މާޝާ މުޙައްމަދު އެވެ. އަދި ސެކްރެޓަރީގެ ނައިބަކަށް އިންތިޚާބުވީ ހއ. އިހަވަންދޫ ރާނާގެ ހަސީނާ މޫސާ އެވެ. އިންތިޒާމް ސެކްރެޓަރީ އަކަށް ހޮވުނީ ހއ. އިހަވަންދޫ ވައިލެޓްވިލާ ޚަދީޖާ އަބޫބަކުރެވެ.\nމިއިންތިޚާބު ނިމުމުން މިހާރުވަނީ އިހަވަންދޫ ދާއިރާއިން ކޮންގްރެސް ތަމްސީލްކުރާ ހުރިހާފަރާތެއް ކަނޑައެޅި ނިމިފައެވެ. އެގޮތުން އިހަވަންދޫ ދާއިރާ ތަމްސީލް ކުރާނެ ފަރާތްތަކަކީ ދާއިރާގެ ރައީސް އަދި ރައްޔިތުންގެ މަޖިލީހުގެ މެމްބަރު އަޙުމަދު ޢަބުދުﷲ އާއި، ދާއިރާގެ ނައިބު ރައީސް އަދި އިހަވަންދޫ ކައުންސިލަރ މުޙައްމަދު ރަޝީދު، ރާނާގެ ހއ. އިހަވަންދޫ އާއި ދާއިރާގެ ސެކެޓެރީ އަޙުމަދު ޝާހިދު ރަޙުމާނިއްޔާ. ހއ. އިހަވަންދޫ އާއި ދާއިރާގެ ސެކެޓެރީގެ ނައިބު މުޙައްމަދު ޢަބުދުލް ލަޠީފް (ބޭބެ) ބީޗްވިލާ . ހއ. އިހަވަންދޫ އާއި ދާއިރާގެ އިންތިޒާމް ސެކެޓެރީ ހުސެއިން މުޙައްމަދު (އަންބަރީ ދޮންބެ) އަންބަރީގެ ހއ. އިހަވަންދޫ އަދި އެމްޑީޕީ އިހަވަންދޫ ދާއިރާގެ އިންތިޤާލީ އަންހެނުންގެ ކޮމިޓީގެ ރައީސާ ހއ. އިހަވަންދޫ އަތަމާގޭ ރަޝީދާ ހަސަން އެވެ.އެވެ.\nމި ޖަލްސާގައި ދެންއޮތީ ހިޔަނި މުއައްސިސުން އައްޔަން ކުރުމާއި އެފަރާތްތަކާއި މަސްއޫލިޔަތުތައް ޙަވާލުކުރުމެވެ. އިހަވަންދޫގައި އުފެދިފައިހުރި މުވައްސަސާތަކުގެ ތެރެއިން، އިހަވަންދޫ އޮފީސް، އިހަވަންދޫ ސްކޫލް، އިހަވަންދޫ ޕޮލިސް ސްޓޭޝަން، އިހަވަންދޫ އިންޖީނުގެ އަދި އިހަވަންދޫ ސިއްޚީ މަރުކަޒު، ޖުމްލަކޮށް މި މުވައްސަސާތަކަށް ފާރަވެރިވެ، ރައްޔިތުންނަށް ދޭންޖެހޭ ޚިދުމަތްތައް އަވަހަށް ފޯރުކޮށްދިނުމަށް ބާރު އެޅުމާއި، މުވައްސަސާތަކަށް ދިމާވެފައިވާ ދަތިތައްބަލައި، ސަރުކާރާއި ގުޅިގެން އެކަންތައް ހައްލުކުރުމަށް އެހީވެދިނުން މި ބޭފުޅުންގެ މަސްއޫލިއްޔަތުތަކުގެ ތެރޭގައި ހިމެނެއެވެ.\nއިހަވަންދޫ ދާއިރާއަށް މެމްބަރުން އައްޔަންވުމަށްފަހު، އިހަވަންދޫ ދާއިރާ ހަރުދަނާ ކުރުމަށާއި މެމްބަރުން އިތުރުކުރުމަށް އަންނަނީ ވަރަށްގިނަ މަސައްކަތްތަކެއް ކުރަމުންނެވެ. މިގޮތުން އިހަވަންދޫ ޑީ.އާރު.ޕީގެ ރައީސް އާއި އިތުރު ޑީ.އާރު.ޕީގެ 12 މެމްބަރުން އެމް.ޑީ.ޕީ އަށް ސޮއިކުރުން ވަރަށް ކުލަގަދަކޮށް ފާހަގަ ކޮށްފައިވެއެވެ.\nވަރަށް އަވަހަށް، އިހަވަންދޫގައި އުފެދިފައިވާ އެމް.ޑީ.ޕީ ގޮފިތަކަށް އަލުން ހިންގާކޮމެޓީ އައްޔަންކޮށް އިންތިޚަބުތަކެއް ބާއްވަން ތައްޔާރުވަމުން އަންނަކަމުގައި އިހަވަންދޫ ދާއިރާގެ މީޑިއާ ކޯޑިނޭޓަރ އަޙުމަދު ޝާހިދު މަޢުލޫމާތުދެއެވެ. ރޭގެ ޖަލްސާގައި، އެމްޑީޕީ އިހަވަންދޫ ދާއިރާގެ ހިންގާކޮމިޓީގެ މެންބަރުންގެ އިތުރުން ޕާޓީގެ އިސް ހަރަކާތްތެރިންނާއި އިހަވަންދޫގެ ގިނަ އަދަދެއްގެ ބަޔަކު ހާޒިރުވެލެއްވިއެވެ.\nއިހަވަންދޫގެ އެމް.ޑީ.ޕީ މެމްބަރުންގެ ޖުމްލަ ޢަދަދަކީ 564 އެވެ.


'Doctor G' gai Ayushmann aa eku bathalaa akah Rakul Preet - vNews.mv\n"ޑޮކްޓަރ ޖީ" ގައި އަޔުޝްމާންއާއެކު ބަތަލާއަކަށް ރަކުލް ޕްރީތް\nމަރިޔަމް ޝާހިދާ 03 February 2021, 18:54\nފާއިތުވި އަހަރުގެ ޑިސެމްބަރުމަހު ޖަންގްލީ ޕިކްޗަރސްއިން އިއުލާނުކުރި ފިލްމު "ޑޮކްޓަރު ޖީ" ގައި އެކްޓަރު އަޔުޝްމާންއާއެކު ބަތަލާގެ ރޯލް ކުޅޭނީ ބަތަލާ ރަކުލް ޕްރީތްކަމަށް ފިލްމުގެ ޕްރޮޑަކްޝަން ހައުސްއިން ބުނެފިއެވެ.\nފިލްމުގައި ރަކުލް ފެނިގެންދަނީ ޑރ. ފާތިމާކިޔާ މެޑިކަލް ދަރިވަރެއްގެ ރޯލްއިންނެވެ.\nކިޔަވައިދޭ ކެމްޕަސްއެއްގެ ތެރޭގައި ހިނގާ ހެއްވާ މަޖާ ހާދިސާތަކެއްގެ މައްޗަށް ބިނާކޮށްގެން އުފައްދާ މިފިލްމުގައި އެކްޓަރު އަޔުޝްމާން ކުޅެނީ ސީނިއަރ ޑޮކްޓަރެއްގެ ރޯލެވެ.\nރަކުލް ބުނެފައިވަނީ އެންމެ ފުރަތަމަ މިފިލްމުގެ ސްކްރިޕްޓް އަޑުއަހާފައިވެސް ފިލްމުގެ ސްޓޯރީ ވަރަށްބޮޑަށް ކަމުދިޔަ ކަމަށެވެ. އަދި އެންމެ އުފާވަނީ އަޔުޝްމާން ފަދަ ހުނަރުވެރި އެކްޓަރަކާއެކު މަސައްކަތް ކޮށްލުމުގެ ފުރުސަތު ލިބުމުންކަމަށް ރަކުލްވަނީ ބުނެފައެވެ.\nމިއީ ރަކުލްއާ އަޔުޝްމާން އެކުގައި ސްކްރީނުން ފެނިގެންދާނެ ފުރަތަމަ ފިލްމެވެ.\nރަކުލްއަކީ ބޮލީވުޑް ސިނަމާގެ އިތުރުން ދެކުނު އިންޑިއާގެ ސިނަމާތަކުގައިވެސް ކާމިޔާބު ފިލްމުތަކުގައި މަސައްކަތް ކޮށްފައިވާ ބަތަލާއެކެވެ.\nމިވަގުތު ބޮލީވުޑުގައި ފައިހަމަކުރުމަށް އޭނާ މަސައްކަތް ކުރަމުންދާއިރު މިފަހަކަށްއައިސް އޭނާވަނީ ހެއްވާ މަޖާ ފިލްމުތަކެއް ބެލުންތެރިންނަށް ގެނެސްދީފައެވެ.\nއޭގެތެރޭގައި ފިލްމު "މަރުޖާވާ، އައްޔާރީ އަދި ދޭދޭ ޕިޔާރު ދޭ" ފާހަގަކޮށްލެވެއެވެ.\nރަކުލްގެ ކުރިއަށްހުރި ފިލްމުތަކުގެ ތެރޭގައި އެކްޓަރު އަރުޖުން ކަޕޫރުއާއެކު ކުޅޭ "ސަރުދާރު އެންޑް ގްރޭންޑް ސަން"، ޖޯން އަބްރަހަމްއާއެކު ކުޅޭ "އެޓޭކް" އަދި އަޖޭ ދޭވްގަންއާއެކު ކުޅޭ ފިލްމު "މޭޑޭ" އަދި "ތޭންކް ގޯޑް" ހިމެނެއެވެ.\nފިލްމުގެ އެކްޓަރު އަޔުޝްމާން ކުރާނާގެ އެންމެފަހުން ސްކްރީނަށް އައިސްފައިވަނީ އެމޭޒަން ޕްރައިމްއިން ރިލީޒްކުރި "ގުލާބޯ ސިތާބޯ" އެވެ.\nމިއަހަރުތެރޭ ބަތަލާ ވާނީ ކަޕޫރްއާއެކު އޭނާ ފެނިގެންދާ ފިލްމު "ޗަންދިގަރް ކަރޭ އާޝިޤީ" ގެ މަސައްކަތް ދާދިފަހުން ނިންމާފައިވާކަމަށް އަޔުޝްމާންވަނީ ބުނެފައެވެ.\nމިފިލްމު ރިލީޒްކުރާނެ ވަކި ތާރީޚެއް އަދި ހަމައެއް ނުޖެހެއެވެ.


BREAKING | kinbidhoo Flu Clinic Ah Dhekke2Meehaku Covid Ah Fassi Vejje - Vaguthu\nކިނބިދޫ ފްލޫ ކްލިނިކަށް ދެއްކި ދެ މީހަކު ކޮވިޑަށް ފައްސިވެއްޖެ\nތ. ކިނބިދޫ ފްލޫ ކްލިނިކަށް ދެއްކި ދެ މީހަކު ކޮވިޑް-19 އަށް ފައްސިވެއްޖެއެވެ.\nކިނބިދޫ ކައުންސިލްގެ ރައީސް، އަލީ ހުސެއިން "ވަގުތު" އަށް ވިދާޅުވީ، ކޮވިޑް-19 ވޭދަނަތައް ފެންނަމުން އަންނަ އެރަށުގެ މުޖުތަމައު ތެރޭގައި މިވަގުތު ބަލި ފެތުރޭ ކަމަށް ގަބޫލު ކުރެވޭ ކަމަށެވެ. އެގޮތަށް އޭނާ ވިދާޅުވަނީ، މިއަދުގެ ވޭދަނަތައް ފެނުމާއި ގުޅިގެން ކަމަށް އޭނާ ވަނީ ވިދާޅުވެފައެވެ.\nއަލީ ހުސެއިން ވިދާޅުވީ، މިއަދު ފައްސިވެފައިވަނީ ބަލީގެ އަލާމާތްތައް ފެނިގެން މީގެ ދުވަސްކޮޅެއް ކުރިން ފްލޫ ކްލިނިކަށް ދެއްކި ދެ މީހުން ކަމަށެވެ. އޭގެ ތެރޭގައި ސްކޫލުގެ ދަރިވަރަކާއި އެކުއްޖާގެ ދައްތައެއް ކަމަށެވެ.\nއޭނާ ވިދާޅުވީ، ރަށު ތެރޭގައި ބަލި އުޅޭ ކަމަށް ބެލެވުނަސް ބަލި އަސްލު ރަށު ތެރޭގައި ފެތުރެން މެދުވެރި ސަބަބެއް މިހާތަނަށް އަދި ހޯދިފައި ނުވާ ކަމަށެވެ.\n"އެބަ ތިބި ކަރަންޓީނުގައި ތިބި ގޭގެ މީހުން ފައްސިވެފައި. އެހެން ކަމުން ކޮމިއުނިޓީ ސްޕްރެޑަކަށް ދިޔައީ ކިހިނެތް ކަމެއް އަދި ނޭނގޭ" އަލީ ހުސެއިން ވިދާޅުވިއެވެ.\nކިނބިދޫ މުޖުތަމައުތެރެއިން ބަލި ފެނުމާިއ ގުޅިގެން މިވަގުތު އެރަށަށް އަރާ ފޭބުން ވަނީ މަނާކޮށްފައެވެ.\nކިނބިދޫ ހިމެނޭހެން މިވަގުތު 70 ރަށެއް ވަނީ މޮނިޓަރިންގެ ހާލަތަށް ގެނެސްފައެވެ. މިރަށްތަކުގައި އެކްޓިވް ކޭސްތައް 1000 ވުރެމަތި ކަމަށް ތަފާސް ހިސާބުތަކުން ދައްކައެވެ.\nމެއި 23, 2021 00:28\n21 ވަނަ ދުވަހު ކޮވިޑް ޓެސްޓް ސާންޕަލް ނެގި މީހުން ވެސް މިޔަދު ދޫކޮއްލާފަ އިބަތިބި ތިރަށު މީހުން. ދެން އެބުނަނީ ފެތުރުނު ގޮތެއް ނޭންގެޔޭ.\nމެއި 23, 2021 10:13\nމާލެ އަންނަ އުޅަނދު ފަހަރުގެ ކެޕްތަނުން ވަގަށް އެމީހުންގެ އަންހެނުން ގާތަށް ދާކަމަށްވަނީ ބޯޓުން ފައިބައިގެން. ދެން އެނބުރި ބޯޓަށް އަންނަނީ..ދެން ރަށަށް ދަނީ..ދެން ރަށުގަ އުޅެނީ ..ދެން ހުންއަންނަނީ..ދެން ކުލިނިކު ދަނީ..ދެން ޕޮޒިޓިވްވަނީ... ދެން ކަބަރުކިޔަނީ...ކަރަންޓީނުގަ ނެތް މީހާ ޕޮޒިޓިވް ވެއްޖެ...އެޗްޕީއޭ ކީއްކުރާނީ މީހުން ނުލަފާވީމަ


Bodu Muzaaharaa Gai Palestine Ge 65 Rayyithun Zaham Kohlaifi - Vaguthu\nބޮޑު މުޒާހަރާގައި ފަލަސްތީނުގެ 65 ރައްޔިތުން ޒަހަމު ކޮށްލައިފި\nއިސްރާއީލުން އެމީހުންގެ އަމިއްލަ ދައުލަތެއް ފަލަސްތީނުގެ ބިމުގައި ގާއިމު ކުރިތާ 71 އަހަރު ފުރުމާއި ދިމާކޮށް "ނަކްބާ ދުވަސް" ފާހަގަ ކުރަން އިއްޔެ ފަލަސްތީނުގެ ރައްޔިތުން ބޭއްވި މުޒާހަރާގެ ތެރެއަށް އިސްރާޢީލް ސިފައިން ބަޑި ޖަހައި 65 މީހުން ޒަހަމު ކޮށްލި ކަމަށް ރިޕޯޓްތަށް ބުނެފިއެވެ.\nޣައްޒާގެ ހެލްތް މިނިސްޓްރީގެ ތަރުޖަމާނު އަޝްރަފް އަލް ގަޑްރާ ވިދާޅުވީ އިއްޔެ މުޒާހަރާގައި ޒަހަމު ކޮށްލި 65 މީހުންގެ ތެރޭގައި 22 ކުޑަކުދިނާއި5އަންހެނުން ހިމެނޭކަމަށެވެ.\nއޭނާ އިތުރަށް ވިދާޅުވީ މި އެންމެންގެ ތެރެއިން ގިނަ މީހުން ޒަހަމުވީ އިސްރާއީލުގެ ސިފަައިން ލައިވް ވަޒަން ބޭނުން ކުރުމުންނެވެ.\nއިއްޔެ މުޒާހަރާ ފެށިތާ އިރުކޮޅެއް ނުވަނީސް އިސްރާއީލްގެ ނޫހެއް ކަމަށްވާ، "ހަރޭޒް"، އިން ބުނެފައިވަނީ މުޒާހަރާ ކުރާ ފަލަސްތީން މީހުންގެ ތެރެއަށް އިސްރާޢީލް ސިފައިން ބަޑި ޖަހާ ކަރުނަ ގޭސް ބޭނުންކޮށްފައިވާ ކަމަށެވެ. އަދި މުޒާހަރާގެ ބައިވެރިންގެ ތެރެއަށް ސުކަންކް ސްޕްރޭވެސް ބޭނުން ކުރަމުންދާ ކަމަށް މީޑިޔާއިން ރިޕޯޓް ކުރެއެވެ. ސުކަންކް ސްޕްރޭއަކީ ބާރުގަދަ7ކެމިކަލެއް ބޭނުންކޮށްގެން އުފައްދާފައިވާ ނުރައްކާތެރި ސްޕޭއެކެވެ.\nފަލަސްތީނުގެ ބިން އިސްރާއީލުން ގަދަކަމުން ފޭރިގަތް ދުވަހު، އިސްރާއީލްގެ 750,000 މީހުންނަށްވުރެ ގިނަ މީހުން އަމިއްލަ ވަޒަން ދޫކޮށް ދިއުމަށްވަނީ މަޖުބޫރުކޮށްފައެވެ.\nމިދިޔަ އަހަރު ނަބްކާ ދުވަސް ފާހަގަ ކުރުމަށް، އޭގެ އެއް ދުވަސް ކުރިން، 14 މެއި ގައި ކުރި މުޒާހަރާގެ ތެރެއަށް ބަޑި ޖަހާ 62 މީހަކުވަނީ ޝަހީދުކޮށްލާފައެވެ. އަދި 2700 މީހުންވަނީ ޒަޚަމްކޮށްލާފައެވެ. އެދުވަހުން ފެށިގެން ސިލްސިލާ ގޮތެއްގައި ކޮންމެ ދުވަހަކު ފަލަސްތީނުން އަންނަނީ މުޒާހަރާ ކުރަމުންނެވެ.


vnews - Chelsea ge pre-season tour gai Costa baiverinukuran ninmaifi\nޗެލްސީގެ ޕްރީ ސީޒަން ޓުއާގައި ކޮސްޓާ ބައިވެރިނުކުރަން ނިންމައިފި\nއިނގިރޭސި ކްލަބު ޗެލްސީގެ ޕްރީ ސީޒަން ޓުއާގައި އެޓީމުގެ ފޯވާޑް ޑިއޭގޯ ކޮސްޓާ ބައިވެރިނުކުރަން ނިންމައިފި އެވެ.\nޗެލްސީގެ ޕްރީ ސީޒަން ޓުއާގައި ޗައިނާ އަދި ސިންގަޕޫރަށް ކުރާ ދަތުރުގައި ކޮސްޓާ ބާކީ ކޮށްފައިވާއިރު، އަންނަ ސީޒަނަށް ތައްޔާރުވުމަށް ޗެލްސީން ފަށާފައިވާ ފަރިތަކުރުންތަކުގައިވެސް އޭނާ ބައިވެރިއެއް ނުވެއެވެ. ކޮސްޓާގެ އިތުރުން ޗެލްސީގެ ޕްރީ ސީޒަން ޓުއާގައި އެޓީމުގެ މިޑްފީލްޑަރ މަޓިޗް ވެސް ވަނީ ބާކީކޮށްފައެވެ.\nކޮސްޓާގެ މުސްތަގުބަލާމެދު ގޮތެއް ނިންމުމުގެ ފުރުސަތު އޭނާއަށް ދީފައިވާއިރު، ޗެލްސީން ނިންމާ ގޮތެއް ބަލަން ކުލަބުގައި އަދި މަޑުކުރަން ޖެހޭ ކަމަށް އޭނާ ވަނީ ބުނެފައެވެ.\nއުމުރުން 28 އަހަރުގެ ކޮސްޓާ ބުނީ، ކުރިމަގާ މެދު ވަކިއެއްޗެކޭ މިވަގުތު ބުނަން އަވަސް ކަމަށާއި އެހެން ނަމަވެސް ކުލަބުން ގޮތެއް ނިންމައިފިނަމަ ދެން އެކަމާ ދެކޮޅު ނެހެދޭނެ ކަމަށެވެ. އަދި ކުލަބާއެކު ހަދާފައިވާ އެއްބަސްވުމެއް އެބޮތް ކަމަށް ވެސް ކޮސްޓާ ބުންޏެވެ.\nޗެލްސީގެ ކޯޗު އެންޓޯނިއޯ ކޮންޓޭގެ ޕްލޭނުގައި ކޮސްޓާ ހިމަނާފައި ނުވާއިރު، އެޓީމުން އަންނަނީ އިޓަލީގެ ޓޮރީނޯއަށް ކުޅެމުން އަންނަ އަންދްރެއާ ބެލޮޓީ އާއި ސްޕެއިންގެ ރެއާލް މެޑްރިޑަށް ކުޅެމުން އަންނަ އަލްވާރޯ މޮރާޓާ ހޯދުމަށް މަސައްކަތް ކުރަމުން ނެވެ.\nކޯސްޓާ ހޯދުމަށް އޭނާގެ ކުރީގެ ކްލަބު އެތުލެޓިކޯ މެޑްރިޑުން އަންނަނީ މަސައްކަތްކުރަމުން ނެވެ. އެކަމަކު ކޮސްޓާއަށް އެތުލެޓިކޯއަށް ބަދަލުވެވޭނީ އަންނަ ޖެނުއަރީ މަހު އެވެ.\nއެތުލެޓިކޯ މެޑްރިޑް ދޫކޮށްލުމަށްފަހު 2014 ވަނަ އަހަރު ޗެލްސީއާ ގުޅުނު ކޯސްޓާ ވަނީ މިވީތަނަށް އެޓީމަށް ކުޅުނު 119 މެޗުގައި 58 ލަނޑު ކާމިޔާބުކޮށް، އެޓީމާއެކު އިނގިރޭސި ޕްރިމިއަރ ލީގު ދެފަހަރު އަދި ލީގު ކަޕް އެއްފަހަރު ކާމިޔާބުކޮށްފައެވެ.


Huhdha akaa nulaai beyrugai ulhevey vaguthu ithurukohfi\nހުއްދައަކާއި ނުލާ ބޭރުގައި އުޅެވޭ ވަގުތު އިތުރުކޮށްފި\n01 ޖުލައި 2020 - 00:57:37\nމިއަދުން ފެށިގެން ފަތިހު ފަހަކުން ރޭގަނޑު 11 އަށް ހުއްދައަކާއި ނުލާއި ބޭރުގައި އުޅެވޭނެ ކަމަށް ސަރުކާރުން ބުނެފި އެވެ.\nމިދިޔަ މަހުގެ 15 ވަނަ ދުވަހުން އިއްޔެގެ ނިޔަލަށް ލޮކްޑައުނުގެ ދެވަނަ ފިޔަވަހީގެ ލުއިތައް ދީފައިވާއިރު އޭރު ހުއްދައަކާއި ނުލާއި ބޭރަށް ނިކުމެވެނީ ފަތިހު ފަހަކުން ރޭގަނޑު 10:00 އަށެވެ. އެކަމަކު މިއަދުން ފެށިގެން ސަރުކާރުންދީފައިވާ ލުއިތަކާއެކު އިތުރު އެއްގަޑިއިރަށް ހުއްދައަކާއި ނުލާއި ބޭރުގައި އުޅެވޭނެ އެވެ.\nއެގޮތުން ރޭގަނޑު 11:00 އިން ފަތިހު ފަހަކާއި ހަމައަށް ބޭރަށް ނިކުންނަން ޖެހިއްޖެ ހާލަތެއްގައި ބޭރަށް ނިކުމެވޭނީ ފުލުހުންގެ ޕޯޓަލް މެދުވެރިކޮށް ހުއްދަ ހޯދައިގެންނެވެ. އެ ނޫން ގޮތަކަށް ބޭރުގައި އުޅޭނަމަ ޖޫރިމަނާކުރުމުގެ ބާރު ފުލުހުންނަށް އޮންނާނެ އެވެ.\nރާއްޖޭގައި ކޮވިޑް-19، ކޮންޓްރޯލްކުރެވިފައިވާތީ ތިން ވަނަ ފިޔަވަހީގެ ލުއިތައް މިއަދު ދީފައިވާއިރު ސަރުކާރުން ބުނާ ގޮތުގައި، އާންމު ތަންތަނަށް އެއްވެ އުޅެވޭނީ އެއްފަހަރާއި 30 މީހުންނަށް ވުރެ ގިނަ ނުވާ ގޮތަކަށެވެ.\nއަދި ބޭރަށް ނިކުމެވޭ ގަޑިތަކުގައި މިހާރު ވަކި ބަޔަކަށް ގަޑިތަކެއް ހާއްސަ ކުރެވިފައެއް ނޯންނާނެ އެވެ. ކުރިން ވަނީ ދުވަސްވީ މީހުންނަށާއި ކުޑަ ކުދިން އަދި ކަސްރަތުކުރަން ނިކުތުމަށް ވަކި ހާއްސަ ގަޑިތަކެއް ކަނޑައަޅާފަ އެވެ.\nއެގޮތަށް ބަދަލު ގެނައި ނަމަވެސް އަދިވެސް އެންމެ ރަނގަޅީ ޒަރޫރީ ކަމެއްގައި ނޫނީ ބޭރަށް ނުނިކުތުން ކަމަށް ވެސް ސަރުކާރުން ބުނެ އެވެ.


3990 38 20 وشددنا ملكه وآتيناه الحكمة وفصل الخطاب\nއަދި ތިމަންރަސްކަލާނގެ އެކަލޭގެފާނުގެ ރަސްކަން ގަދަފަދަކޮށްދެއްވީމެވެ. އަދި ނަބީކަމާއި، އޮޅުމެއްނެތް ބަޔާންވެގެންވާ ވާހަކަފުޅުދެއްކެވުން ތިމަންރަސްކަލާނގެ އެކަލޭގެފާނަށް ދެއްވީމެވެ.\n(داود ގެފާނު އަޅުކަން ކުރައްވަން އިންނަވާ) محراب ގެ ފާރުމަތިންއެރި خصم ންގެ خبر، ކަލޭގެފާނާ ހަމަޔަށް އައިސްފައިވޭތޯއެވެ؟\nއެއުރެން، داود ގެފާނު އިންނެވިތަނަށް ވަންހިނދު، އެކަލޭގެފާނު އެއުރެންދެކެ ސިހިވަޑައިގެންނެވިއެވެ. އެއުރެން ދެންނެވޫއެވެ. ބިރުފުޅުގެން ވަޑައިނުގަންނަވާށެވެ! ތިމަންމެންނީ ދެ خصم ންނެވެ. ތިމަންމެންގެ އެކަކު އަނެކަކަށް އަނިޔާކޮށްފިއެވެ. ފަހެ، ކަލޭގެފާނު حق ގޮތުގައި ތިމަންމެންގެ މެދުގައި حكم ކޮށްދެއްވާށެވެ! އަދި ކަލޭގެފާނު عدل ން އެއްކިބާވެވަޑައިނުގަންނަވާށެވެ! އަދި ތިމަންމެންނަށް ސީދާވެގެންވާ ތެދުމަގަށް މަގު ދައްކަވާށެވެ!\nހަމަކަށަވަރުން، މިއީ އަޅުގަނޑުގެ أخ އެކެވެ. އޭނާއަށް ނުވަދިހަނުވަ ބަކަރިވެއެވެ. އަދި އަޅުގަނޑަށްވަނީ އެންމެ ބަކަރިއެކެވެ. ފަހެ، އޭނާ ބުންޏެވެ. (އެ ބަކަރިވެސް ތިމަންނާއަށް ދީ) އެ ބަލަހައްޓާ މީހަކީ ތިމަންނާކަމުގައި ހަދާށެވެ! އަދި ވާހަކަ ދައްކައިގެން އޭނާ އަޅުގަނޑުގެ މައްޗަށް ގަދަވެއްޖެއެވެ.\nއެކަލޭގެފާނު ވިދާޅުވިއެވެ. ތިބާގެ ބަކަރި، އޭނާގެ ބަކަރިތަކުގެ ތެރެއަށް އިތުރުކުރުމަށް އެދުމުން، އޭނާ ތިބާޔަށް އަނިޔާކޮށްފިކަން ކަށަވަރެވެ. (މުދާ އެއްކޮށްލައިގެންއުޅޭ) ބައިވެރިންގެ ގިނަމީހުން، ހަމަކަށަވަރުން، އެއްބަޔަކު އަނެއްބަޔަކަށް އަނިޔާކުރެތެވެ. إيمان ވެ، صالح عمل ތައްކުޅަ މީހުން މެނުވީއެވެ. އެއުރެންނީ ވަރަށްމަދު ބަޔެކެވެ. އަދި داود ގެފާނަށް ތިމަންރަސްކަލާނގެ އެކަލޭގެފާނު امتحان ކުރެއްވީކަން އެނގިވަޑައިގެންފިއެވެ. ފަހެ، އެކަލޭގެފާނުގެ ވެރިރަސްކަލާނގެ حضرة އަށް ފާފަފުއްސެވުންއެދި ދެންނެވިއެވެ. އަދި سجدة އަށް ތިރިވެވަޑައިގެން توبة ވެވަޑައިގަތެވެ.\nދެން ތިމަންރަސްކަލާނގެ އެކަލޭގެފާނަށް އެ ފާފަފުއްސެވީމެވެ. އަދި ހަމަކަށަވަރުން، އެކަލޭގެފާނަށް، ތިމަންރަސްކަލާނގެ حضرة ގައި ކުއްތަންވުމާއި، އެނބުރިދަނިވި ރިވެތިވެގެންވާ ތަނެއްވެއެވެ.\nއޭ داود ގެފާނެވެ! ހަމަކަށަވަރުން، ބިމުގައި خليفة އެއްކަމުގައި ތިމަންރަސްކަލާނގެ ކަލޭގެފާނު ލެއްވީމެވެ. ފަހެ، ކަލޭގެފާނު މީސްތަކުންގެ މެދުގައި حق ގޮތުގައި حكم ކުރައްވާށެވެ! އަދި އަމިއްލައެދުމަށް ކަލޭގެފާނު تبع ވެވަޑައިނުގަންނަވާށެވެ! ފަހެ، އޭރުން ކަލޭގެފާނު اللَّه ގެ މަގުން އެއްކިބާކޮށްފާނެތެވެ. ހަމަކަށަވަރުން، اللَّه ގެ މަގުން އެއްކިބާވާމީހުން (ދަންނާށެވެ!) حساب ބައްލަވާ ދުވަސް ހަނދާންނައްތައިލުމުގެ ސަބަބުން އެއުރެންނަށް ގަދަވެގެންވާ عذاب ހުށްޓެވެ.\nތިމަންރަސްކަލާނގެ އުޑާއި، ބިމާއި، އެދެމެދުގައިވާހާ ތަކެތި باطل ގޮތެއްގައި ނަހައްދަވަމެވެ. އެއީ كافر ވި މީހުން ހީކުރާގޮތެވެ. ފަހެ، كافر ވި މީހުންނަށް، ނަރަކައިގެ عذاب ން ހަލާކުހުށްޓެވެ.\nނުވަތަ ބިމުގައި ފަސާދައުފައްދާ މީހުންނެކޭ އެއްފަދައިން، ތިމަންރަސްކަލާނގެ، إيمان ވެ صالح عمل ތައް ކުޅަމީހުން ލައްވާނެހެއްޔެވެ؟ ނުވަތަ كافر ވި މީހުންނެކޭ އެއްފަދައިން، ތިމަންރަސްކަލާނގެ تقوى ވެރިން ލައްވާނެހެއްޔެވެ؟\n(މިއީ) ކަލޭގެފާނަށް ތިމަންރަސްކަލާނގެ ބާވައިލެއްވި بركات ތެރި ފޮތެކެވެ. (އެއީ) އެއުރެން އެ ފޮތުގެ آية ތަކުގެ މާނަތަކާމެދު ވިސްނައި ފިކުރުކުރުމަށެވެ. އަދި ބުއްދީގެ أهل ވެރިން (އެއިން) نصيحة ލިބިގަތުމަށެވެ.\n0 ... 388.9 389.9 390.9 391.9 392.9 393.9 394.9 395.9 396.9 397.9 399.9 400.9 401.9 402.9 403.9 404.9 405.9 406.9 407.9 ... 623


EPL: Arsenal In United In Record Ah Nimun Genuvaifi - Vaguthu\nއާސެނަލްއިން ޔުނައިޓެޑްގެ ރެކޯޑަށް ނިމުން ގެނުވައިފި\nހޯޒޭ މޮރީނިއޯ ފޮނުވާލުމަށްފަހު މެންޗެސްޓާ ޔުނައިޓެޑާ އަލަށް ހަވާލުވި ވަގުތީ ކޯޗު، އަދި ކްލަބު ލެޖެންޑް އޮލި ގުނަ ސޮލްސްޖާއާއެކު ލީގުގައި ބަލިނުވެ އޮތް ޔުނައިޓެޑް، އާސެނަލް އަތް ދަށުވެއްޖެއެވެ.\nމިރޭ އާސެނަލްގެ އެމިރޭޓްސް ދަނޑުގައި ކުޅުނު މެޗުން އާސެނަލް މޮޅުވީ 2-0ގެ ނަތީޖާއަކުންނެވެ.\nމެޗަށް ދެޓީމުވެސް ނުކުތީ ގަދަ ހަތަރެއްގައި ހަމަޖެހިލުމަށް ލިބުނު ފުރުސަތުގެ ބޭނުން ހިފުމަށެވެ. ޗެލްސީން މިރޭ ވުލްވްސްއާ އެއްވަރުވުމުން މިރޭގެ މެޗުން މޮޅުވާ ޓީމަށް ގަދަ ހަތަރަކަށް ފުރުސަތު ބޮޑުކޮށް އޮތް އިރު، ދެޓީމުންވެސް ނުކުތީ އެޓޭކަށް ވިސްނައިގެންނެވެ. ޔުނައިޓެޑާ އަލަށް ހަވާލުވި ވަގުތީ ކޯޗު، އޮލި ގުނަ ސޮލްސްޖާއާއެކު ތަފާތު މޮޅު ކުޅުމެއް ދައްކަމުން އަންނަ އިރު، މިރޭގެ މެޗަށް އޮތް އެންމެ ބޮޑު ހިތްވަރަކީ މިދޔަ ހަފްތާ ތެރޭގައި، ވަރުގަދަ ޕީއެސްޖީ ޗެމްޕިއަންސް ލީގުން ކަޓުވާލެވުމެވެ.\nމެޗުގެ ފުރަތަމަ މިނެޓުން ފެށިގެންވެސް އާސެނަލް ފެނުނީ ނުރައްކާތެރި ކޮށެވެ. ހާއްސަކޮށް ޔުނައިޓެޑުން ކުރިއަށް ޖެހި ހަމަލާ އުފެއްދުމުގައި ދަށްކޮށް ފެނުނު އިރު، އާސެނަލްގެ އެޓޭކް ލައިން ފެނުނީ ނިންމުންތަކަށް ސަމާލުވެފައިވާ އެޓޭކް ލައިނެއްގެ ގޮތުގައެވެ.\nމެޗުގެ 12 ވަނަ މިނެޓުގައި އާސެނަލްއިން ލީޑު ނެގިއެވެ. ޔުނައިޓެޑްގެ ގޯލްކީޕަރު ޑޭވިޑް ޑެހެއާގެ ފަރާތުން ފެނުނީ ހީވެސް ނުކުރާ ފަދަ މިސްޓޭކެކެވެ. ހާފްގެ މެދެއްހާ ހިސާބުން އާސެނަލްގެ މިޑްފީލްޑަރު ގްރެނިޓް ޖަކާއަށް ލިބުނު ޖާގައިގެ ބޭނުން ހިފާ އޭނާ ފޮނުވާލި ބާރު ހަމަލާ ގޯލަށް ވަދެގެން ދިޔައީ، ޑެހެއާއަށް ހުރެވުނީ ރަނގަޅު ޕޮޒިޝަނުގައެއް ނޫނެވެ.\nޔުނައިޓެޑުން ހާފްގެ ފަހު ކޮޅުގައި ޓެކްޓިކްސްއަށް ބަދަލު ގެނެސް، ޕޮގްބާ ކުރިއަށް ޖައްސާ ހަމަލާތައް އުފައްދަން ފެށިއެވެ. ރަނގަޅު ފުރުސަތުތަކާއެކު ލުކާކޫއަށް ލިބުނު ދެ ހަމަލާ ފާހަގަ ކޮށްލެވުނެވެ. އެއް ހަމަލާއެއް ގޯލްގެ ދަނޑިއަށް އަމާޒުވި އިރު، ދެވަނަ ހަމަލާ މަތަކުރީ އާސެނަލް ގޯލްކީޕަރު ލެނޯއެވެ.\nފުރަތަމަ ހާފްގައި ޔުނައިޓެޑްގެ މިޑްފީލްޑަރު ފްރެޑް ފޮނުވާލި ހަމަލާއެއްވެސް އަރިމަތީ ދަނޑީގައި ޖެހުނު އިރު، އެ ހާފް ވަރުގައަށް ނިންމާލީ ޔުނައިޓެޑުންނެވެ. ދެވަނަ ހާފަށްވެސް ޔުނައިޓެޑް ނުކުތީ އެ ފޯމުގައެވެ. މެދުތެރެ ޑޮމިނޭޓްކޮށް، ރީތި ޕާސްތައް ޖަހާ ހަމަލާތައްވެސް އުފެއްފިއެވެ.\nހާފްގެ ކުރީކޮޅުގައި ހުސް ފުރުސަތުތަކެއް ލިބުނު އިރު، ލުކާކޫގެ ފަރާތުން އަނެއްކާވެސް ފުރުސަތެއް ބޭކާރު ވެގެންދިޔައެވެ. އޭރިއާ ބޭރުން ފްރެޑަށް ޕޮގްބާ ހުސްކޮށްލި ބޯޅަ، އޭނާ ބާރަށް ފޮނުވާލި ނަމަވެސް އާސެނަލްގެ ޑިފެންޑަރު ބްލޮކް ކުރިއެވެ. އެ ބޯޅަ ބޭރު ނުވަނީސް އަނެއްކާ ޔުނައިޓެޑުން އިތުރު ހަމަލާއެއް ފަހި ކުރިއެވެ.\nރަޝްފޯޑު، އޭރިއާ ތެރޭގައި ހުރި ލުކާކޫއަށް ހުސްކޮށް ދިން ބޯޅައިގައި، އޭނާ ފުރަތަމަ ޖައްސާލި ޓަޗު ބާރުވީއެވެ. އެހެން ނަމަވެސް ލުކާކޫ ވަނީ އުނދަގޫކޮށްވެސް އެ ބޯޅަ ގޯލަށް ފޮނުވާލާފައެވެ. ދިފާއުކުރީ އާސެނަލްގެ ގޯލްކީޕަރު ލެނޯއެވެ.\nޔުނައިޓެޑުން ރަނގަޅަށް މެޗަށް ނުވެދެވިގެން އުޅެނިކޮށް، އެޓީމަށް އިތުރު އުނދަގުލެެއް ކުރިމަތިވީ 67 ވަނަ މިނެޓުގައި އާސެނަލަށް ލިބުނު ޕެނެލްޓީންނެވެ. އާސެނަލްއިން ދެވަނަ ހާފްގައި އުފެއްދި ފުރަތަމަ ހަމަލާ ހުއްޓުވަން އުޅުމުގެ ތެރޭގައި ފްރެޑް ވަނީ ލަކަޒެޓަށް، އޭރިއާ ތެރެއިން ފައުލް ކޮށްފައެވެ. އެ ފުރުސަތުގައި ލިބުނު ޕެނެލްޓީން އާސެނަލްއަށް ނަތީޖާގެ ފަރަަގު ބޮޑު ކޮށްދިނީ އަބަމަޔާންގްއެވެ.\nމިރޭގެ މޮޅާއެކު އާސެނަލްއިން ގަދަ ހަތަރަކަށް ޖެހިލި އިރު، އެޓީމަށް ވަނީ 30 މެޗުން 60 ޕޮއިންޓް ހޯދާފައެވެ. ފަސްވަނައިގައި ޔުނައިޓެޑް އޮތީ 58 ޕޮއިންޓާއެކުގައެވެ.\nޕްރީ ސީޒަން ޓުއާ: މެންޔޫ އިން ލީޑްސް ޔުނައިޓެޑް ބަލިކޮށްފި\n5 އަހަރުތެރޭ ބާސާއިން ކުރި ޓްރާންސްފަރ ޚަރަދު 1 ބިލިއަނަށް އަރާ!\nއައު ކޮންޓްރެކްޓާއި އެކު ދުނިޔޭގެ އެންމެ އަގުބޮޑު ގޯލް ކީޕަރަށް ޑެހެޔާ ވަނީ!


Raees Maumoon ah Raees Yaamin faaduvidhaalhu vejje\nރައީސް މައުމޫނަށް، ރައީސް ޔާމީން ފާޑުވިދާޅުވެއްޖެ\nކުރީގެ ރައީސް މައުމޫން އަބްދުލްގައްޔޫމް އަދި ކުރީގެ ރައީސް އަބްދުﷲ ޔާމީން: ރައީސް ޔާމީން ރޭ ވަނީ ބޭބޭފުޅު މައުމޫނަށް ފާޑުވިދާޅުވެފައި --\nމިހާރު ފެންނަމުން ދަނީ ރިޔާސީ ނިޒާމެއްގެ ސިފަތަކެއް ނޫން ކަމަށް ވިދާޅުވެ ކުރީގެ ރައީސް މައުމޫން އަބްދުލްގައްޔޫމް ވާހަކަފުޅު ދެއްކެވިނަމަވެސް މިހާރު ފެންނަން އޮތީ ކޮން ނިޒާމެއްކަން ވިދާޅުވާން ކެރިވަޑައިނުގެން ކަމަށް ވިދާޅުވެ ކުރީގެ ރައީސް އަބްދުﷲ ޔާމީން، ރައީސް މައުމޫނަށް ފާޑުވިދާޅުވެއްޖެ އެވެ.\n"ހިބަރު ވަދު" މިނަމުގައި އިދިކޮޅުން ރޭ ބޭއްވި ޖަލްސާގައި ވާހަކަދައްކަވަމުން ރައީސް ޔާމީން ވަނީ ރައީސް މައުމޫންގެ ނަންފުޅު ވިދާޅުނުވެ އެމަނިކުފާނު ދެއްކެވި ވާހަކަފުޅުތަކަށް ރައްދު ދެއްވާފައެވެ. ޖުމްހޫރީ ދުވަހު ބައެއް ޓީވީ ޗެނަލްތަކަށް ދެއްވި އިންޓަވިއުއެއްގައި ރައީސް މައުމޫން ވަނީ ރާއްޖެއިން މިހާރު ފެންނަމުންދާ ބައެއް ކަންކަމަކީ ރިޔާސީ ނިޒާމެއް އޮންނަ ގައުމުތަކުން ފެންނަމުންދާ ކަންކަން ނޫން ކަމަށް ވިދާޅުވެފައެވެ.\nރައީސް ޔާމީން ރޭ ވިދާޅުވީ ފެންނަމުން ދަނީ ރިޔާސީ ނިޒާމެއްގެ ސިފަތަކެއް ނޫން ކަމަށް ވިދާޅުވާނަމަ މިހާރު ފެންނަމުންދަނީ ކޮން ނިޒާމެއްކަން ބުނެދޭން ޖެހޭ ކަމަށެވެ. ނަމަވެސް އެހެން ވިދާޅުވާ ބޭފުޅުންނަށް އެ ސުވާލަށް ޖަވާބުދޭން ކެރިވަޑައިނުގަންނަވާ ކަމަށެވެ.\nޔާމީން ވިދާޅުވީ ރާއްޖޭގައި މިހާރު އޮތީ ދުވަހަކުވެސް މި ގައުމު ނުދެެކޭ ފަދަ ހުދުމުހުތާރު ވެރިކަމެއް ކަމަށެވެ.\n"މި ބޭފުޅުންނާ [ސަރުކާރާ] އެކު ހުންނެވި ބޭފުޅަކު [ރައީސް މައުމޫން] މި ވިދާޅުވަނީ ކީކޭތޯ. އެ ސިޔާސީ ލީޑަރަކު މި ވިދާޅުވަނީ.. ދެން މިފަހަރު ވިދާޅުވި ބަސްފުޅު ދިމާވޭ. މި ފެންނަނީ ރިޔާސީ ނިޒާމުގެ ސިފަތަކެއް ނޫނޭ. އެކަމަކު، އެކަމަކު ފެންނަން އޮތީ ކޮން ނިޒާމެއްގެ ސިފަތަކެއް ކަމަށް ވިދާޅުވާން ކެރިވަޑައެއް ނުގެންނެވި. ވިދާޅުވި މި ފެންނަނީ ރިޔާސީ ނިޒާމުގެ ސިފައެއް ނޫނޭ. އެހެންވީމަ ލާޒިމް އެބަކުރޭ އަޅުގަނޑުމެންގެ ޒަމީރު މި ފެންނަނީ ކޮން ނިޒާމެއްގެ ސިފައެއްތޯ ބުނަން. މި ފެންނަނީ އެއަށްވުރެ ހުދުމުހުތާރު ވެރިކަމެއް ނެތް ދެވަނަ އެއް ނެތްފަދަ ހުދުމުތާރު ވެރިކަމުގެ ނިޒާމް. އަންބޮޑި ބޮޑުކުރާ ނިޒާމް. ސިޔާސީގޮތުން، އިގްތިސާދީގޮތުން ގާތްތިމާގެ މީހުންނަށް ޖާގަ ދިނުމުގެ ނިޒާމް. ކޮންމެ ކަމެއް މި ކުރަނީ މިގޮތަށް." ރައީސް ޔާމީން ވިދާޅުވިއެވެ.\nރައީސް ޔާމީން މިހެން ވިދާޅުވިނަމަވެސް އެ އިންޓަވިއުގައި ރައީސް މައުމޫން ވަނީ މިހާރު ފެންނަމުންދާ ކަންކަން ވައްތަރުވަނީ ބަރުލަމާނީ ނިޒާމެއްގެ ސިފަތަކާއި ކަމަށް ވިދާޅުވެފައެވެ. އަދި އެކަންކަމުގެ ބައެއް މިސާލުތައްވެސް މައުމޫން ދެއްކެވިއެވެ.\n"ބަރުލަމާނީ ނިޒާމަކާއި މިހާރު ވައްތަރުވަނީ އަޅުގަނޑަށް ހީވަނީ ބައެއް ކަހަލަ ކަންތައްތައް ހިނގަމުންދާ ގޮތުން. އެހެންނަމަވެސް އެއީ އަޅުގަނޑުމެންގެ ނިޒާމްގައި ވާކަމެއް ނޫން. މިސާލަކަށް، ސަރުކާރުން ކުރާކަމެއް ހަމަ އެދުވަހުން އެދުވަހަށް ރައްޔިތުންގެ މަޖިލީހަށް ހުށަހެޅިގެން ވޯޓެއް ނަގާ ނުވަތަ މީހުންނާއި ސުވާލުކޮށް، މިކަންތައްތައް ކުރެވޭ ގޮތަކަށް ނޫން އޮންނަނީކީ އަސްލުގައި. މިހާރު އަޅުގަނޑުމެންނަށް ފެންނަމުން ދަނީ މުޅިން އެހެން މަންޒަރެއް." އެ އިންޓަވިއުގައި މައުމޫން ވިދާޅުވިއެވެ.\n2013 ވަނަ އަހަރުގެ ރިޔާސީ އިންތިޚާބުގައި ޕީޕީއެމްގެ ކެންޑިޑޭޓް އަދި މައުމޫންގެ ކޮއްކޯފުޅު އަބްދުﷲ ޔާމީން އިންތިޚާބު ކާމިޔާބުކުރުމުގައި ރައީސް މައުމޫންގެ ދައުރު ވަރަށް ބޮޑެވެ. ނަމަވެސް ވެރިކަމުގެ ދެ އަހަރެއްހާ ދުވަހުގެ ތެރޭގައި ދެ ބޭފުޅުންގެ ގުޅުން ގޯސްވާން ފެށިއެވެ. އަދި ފަހުން ރައީސް މައުމޫން ވަނީ ރައީސް ޔާމީނަށް ކުރެއްވި ތާއީދު އަނބުރާ ގެނެސްފައިވާކަން އިއުލާނުކޮށް، ރައީސް ޔާމީނަށް ވޯޓްދެއްވުމަށް ރައްޔިތުންގެ ކިބައިން އެދިވަޑައިގެންނެވި އެދިވަޑައިގަތުމާމެދު ހިތާމަކުރައްވާ ކަމަށް ވިދާޅުވެފައެވެ.\nއޭގެ ފަހުން ރައީސް މައުމޫން މަސައްކަތް ކުރެއްވީވެސް ރައީސް ޔާމީނާ ދެކޮޅަށެވެ. އޭރުގެ އިދިކޮޅު ފަރާތްތަކާއެކު މައުމޫން މަސައްކަތް ފެއްޓެވުން ޕީޕީއެމުން އެމަނިކުފާނާއި އެމަނިކުފާނަށް ވަފާތެރި ހުރިހާ ބޭފުޅުން ވަކިކުރެއްވިއެވެ. އަދި ތުހުމަތުތަކެއްގައި ޖަލުގައި ބަންދުކުރިއެވެ. އޭގެ ފަހުން އެމަނިކުފާނުގެ މައްޗަށް ދައުވާ އުފުލާ ހުކުމްވެސް ކުރިއެވެ. މައުމޫން ވަނީ 8 މަސްދުވަހު ޖަލުގައި ހޭދަކުރައްވާފައެވެ.\nރައީސް ސޯލިހުގެ ސަރުކާރު ގެނައުމަށް އެންމެ ބޮޑަށް މަސައްކަތްކުރެއްވި އަދި ކޯލިޝަން މި ސަރުކާރުގެ އެއް ހިއްސާދާރަކީވެސް މައުމޫނެވެ.\nރައީސް ޔާމީންގެ މަންމާފުޅުގެ ހާލުކޮޅު ދެރަވެ އެޑްމިޓްކޮށްފި


(20 ޑިސެމްބަރ 2018 އާ ގުޅޭ)\n"އަހަންނަށް އީޝަލް..." ލުގަލްބަންދާ އެއްޗެއް ބުނަން އުޅެފައި ކުއްލިއަކަށް ފަސްއެނބުރި ބަލާލިއެވެ. އަދި އޭނާގެ ކިބައިން ފެނުނު އޯގާތެރިކަން ފިލައި އަޑު ބަދަލުވެ ޖަނަވާރެއް ފަދައިން އަޑު ލައްވާލިއެވެ. އަދި ހަތަރެސްފައި ޖަހައި ކޮޅަށް ތެދުވެ އޭނާ ސަމާލުވެލިއެވެ.\nއީޝަލްމެންނާ ދިމާއަށް ބަލަން ދުރުގައި ހުރި ރައުލް ފެނުމުން ލުގަލްބަންދާގެ ޠާބީޢަތް މުޅިން ބަދަލުވި ކަހަލައެވެ. އިށީނދެ އިން އީޝަލް ތެދުވުމުން އޭނާގެ ކުރިމަތިން ހުރަހަށްވާގޮތަށް ލުގަލްބަންދާ މަޑުކޮށްލިއިރު ވެސް އޭނާގެ ނަޒަރު ހުރީ ރައުލްއަށް ހުއްޓިފައެވެ. ރައުލް ފެނުމުން އީޝަލް އެހާ ގަޔާނުވި ނަމަވެސް އޭނާ ހިސާބަކަށް ހައިރާންވިއެވެ. ރައުލްމެން އުޅޭ ސަރަޙައްދާ ދުރަށް އީޝަލް އައިސް އެ އިނީ އެ މީހުންނަށް އުނދަގުލެއް ނުކުރާނަންކަމަށް ބުނެފައެވެ. ނަމަވެސް އޭނާގެ ބަހަށް ރައުލް އިތުބާރުނުކުރީއޭ އީޝަލްއަށް ހީވިއެވެ.\n"އޭނާ އަހަރެންގެ ބަހަށް އިތުބާރުނުކުރީތާ... އެހެންނޫނީ އަހަރެންގެ ފަސްފަހަތުން އައުމުގެ ބޭނުމަކީ ކޮބާ؟ ދާރިއުސްއާ ބައްދަލުކޮށްފާނޭ އަދިވެސް އޭނާއަށް ހީވަނީތަ" ރައުލްއަށް ބަލަން ހުރި އީޝަލް އަމިއްލަ ނަފްސާ ވާހަކަދެއްކިއެވެ. ރައުލް ކުރިއަށް އަންނަން ނޫޅެ ހުރީއެވެ. އިރުކޮޅަކު އީޝަލް މަޑުކޮށްލައިގެން ހުރުމަށްފަހު ލުގަލްބަންދާއަށް އެންގީ ގޭދޮށަށް ދާންވީ ކަމުގައެވެ. އަދި އެނބުރި ރަށުތެރެއަށް ދިއުމަށް އެމީހުން ހިނގައިގަތެވެ. ވަކި ހިސާބަކަށް އާދެވުމުން އީޝަލް ފަސްއެނބުރި ރައުލް ހުރި ދިމާއަށް ބަލާލީ އޭނާ ހެދިގޮތެއް އެނގެން ބޭނުންވެފައި ހުރުމުންނެވެ. ނަމަވެސް އިތުރު ހައިރާންކަމެއް ލިބުނީ އޭރު ވެސް އޭނާ ހުރި ފިޔަވަޅުމަތީ ގުޑި ވެސް ނުލާ ހުރުމުންނެވެ. އޭނާގެ ނަޒަރު ހުރީ އީޝަލްއަށް ހުއްޓުނު ގޮތަށެވެ. އަވަސްއަވަހަށް އީޝަލް އެނބުރިލީ ދެ މީހުންގެ ހަތަރުކަޅި ބައްދަލުވުމުންނެވެ. އެހިނދު ރައުލް އެއްޗެއް ބުނަން އުޅުނުހެން ވެސް އީޝަލްއަށް ހީވިއެވެ. އެހެންނަމަވެސް އޭނާ ބެލީ އަވަހަށް ރައުލްއާ ދުރަށް ދެވޭތޯއެވެ. އެނބުރި ގެއަށް ދިއުމަކީ އެންމެ ބުއްދިވެރި ގޮތް ކަމުގައި އީޝަލް ނިންމީ ރައިލްއާ ކުރިމަތިލާން ބޭނުންނުވާތީއެވެ.\nއިރުއޮއްސި އަނދިރިކަން ވެރިވިއިރު ލުގަލްބަންދާއާއި އީޝަލް ހުރީ ޒިޔަޒެލްއާއެކު ގޭގައެވެ. މަޣްރިބު ނަމާދަށް ޒިޔަޒެލް ނުކުތުމުން އީޝަލްއާއި ލުގަލްބަންދާ ތިބީ އެ މީހުންގެ ގޭގައި އެކަންޏެވެ. ނަމަވެސް ޒިޔަޒެލް އެހެން ނުކުންނަ ފަހަރަކު ވެސް އޭނާ ދަނީ ގަހުގެ ވަށައިގެން ރައްކާތެރިކޮށްފައެވެ. އޭނާއަށް ނޭނގި އޭނާ ދިރިއުޅޭ ތަނަކަށް މީހަކަށް ނުވަދެވޭނެއެވެ. އެކަން އީޝަލްއަށް ވެސް އެނގެއެވެ.\nއިޝާ ނަމާދަށް ފަހު އެނބުރި ޒިޔަޒެލް ގެއަށް އައިއިރު އީޝަލް ބަދިގޭގައި އުޅެއެވެ. އޭނާ ކާގެއަށް އެއްޗެހި ނެރެނީއެވެ. ގެއަށް އައީސުރެ އީޝަލް މާ މަޑުމަޑުން ހުންނަކަން ޒިޔަޒެލްއަށް ފާހަގަވިއެވެ. އެހެންނޫނި ކޮންމެވެސް އެއްޗެކޭ ކިޔަމުން ޒިޔަޒެލްގެ ފަހަތުގައި އީޝަލް އުޅޭނެއެވެ. މިރޭ މުޅިން ތަފާތުވުމުން ޒިޔަޒެލް އިރުކޮޅަކު މަޑުކޮށްލީ އީޝަލް ވާހަކައެއް ދައްކާތޯއެވެ. އޭނާ ފެންނަ ހިސާބުގައި ކާގޭގައި ޒިޔަޒެލް އިނެވެ. އީޝަލްގެ ހަރާކަތްތަކަށް ބަލާށެވެ. ލުގަލްބަންދާ ވެސް އޮތީ ކާގޭތެރޭގައެވެ. ބަދިގެއާ ދިމާއަށް އެނބުރިއެވެ. އޭނާ ވެސް ޝައުގުވެރިކަމާއެކު ބަލަން އޮތީ އީޝަލްއަށެވެ.\n"ޒިޔަޒެލް... ކޮންއިރަކު އައީ؟" ޒިޔަޒެލް އިންކަން އީޝަލްއަށް ފާހަގަވީ ކާމޭޒުތައްޔާރުކޮށްފައި އެނބުރިލި ވަގުތެވެ.\n"މިތާ އިންނަތާ ކޮންއިރެއް! މިއަދު ހަވީރު ކޮންތާކަށް ދިޔައީ؟" ޒިޔަޒެލް އަހާލިއެވެ. އަދި ތެދުވެގެން ކާމޭޒު ކައިރިއަށް އޭނާ އައެވެ.\n"ތުނޑިކައިރިއަށް" އީޝަލް ނިކަން ކުރުކޮށް ޖަވާބުދިނެވެ.\nކެއުމުގެ ކަންކަން ނިމުނުއިރު ވެސް އީޝަލް ފެންނަނީ ބަސްމަދުވެފައި ހުންނަތަނެވެ. އެހެންވެ ޒިޔަޒެލް އިރުމަތީ ފެންޑާގައި މަޑުކޮށްލައިގެން އިނީ އީޝަލް ގާތު މަސައްކަތްތައް ނިންމާލާފައި އަންނައްޗޭ ބުނެފައެވެ. ކުޑަ މޭޒެއްގެ މަތީ ފޮތްތަކެއް ބަހައްޓައިގެން އޭނާ އެތަނުން ފޮތަކުން އެއްޗެއް ކިޔަން އިނެވެ. އީޝަލްއާއި ލުގަލްބަންދާ އެކުއެކީގައި އެތަނަށް އައީ ވަގުތުކޮޅެއް ފަހުންނެވެ.\n"ކޮބާ ދިން ފޮތް؟" އީޝަލް އައުމުން ޒިޔަޒެލްގެ ކައިރީ ހުރި ގޮނޑިއެއްގައި އިށީނުމަށް އޭނާ އިޝާރާތްކޮށް ބުނެލިއެވެ.\n"އަދި ނުކިޔޭ، އެކަމަކު މިރޭ ކޮންމެހެން ވެސް ކިޔާނަން" އީޝަލް ބުނެލިއެވެ.\n"މީގެ ކުރިން އީޝަލްގެ ފަރާތުން ފެނުނުކަމެއްނޫން ބަހަނާ ދެއްކުމަކީ، ކޮއިފުޅަށް ބަދަލުތަކެއް އަތުވެއްޖެ، ކަމެއް ދިމާވީތަ؟ މީކާޢިލް ނެތީމައި އޭނާގެ މަތިން މާބޮޑަށް ހަނދާންވަނީތަ؟" ޒިޔަޒެލް އެއްސެވެ.\n"ކުރިން ވެސް ބައްޕަ ދިގު ދަތުރުތައް ކުރެއެއްނު... ދެން އެހެނެއްނުވާނެ، މިރޭ އެ ފޮތް ކިޔާނަން" އީޝަލް ބުނެލިއެވެ.\n"އެ ފޮތުގައިވާ ކަންކަން ދަސްކުރުމަކީ މުހިންމުކަމެއް، އެކަމަކު އިހަށް އީޝަލްގެ ޠާބީޢަތަށް ތި އައިސްގެން އުޅޭ ބަދަލު އަހަންނަށް އޮޅުންފިލުވައިދީބަލަ، އަހަރެން ހީކުރީ ލުގަލް އައުމުން އީޝަލް އުފާވާނެކަމުގައި، ލުގަލް، ކަލެއަށް އެނގޭތަ އަހަރެންގެ އީޝަލްއަށް ވީކީއްކަން" ޒިޔަޒެލް ވާހަކަދެއްކިއެވެ. އެވަގުތު ލުގަލްބަންދާއާ ދިމާއަށް އީޝަލް ބަލާލިއެވެ. ގެއަށް ވަދެގެން އައިއިރު ލުގަލްބަންދާގެ ފަރާތުން ދިމާވި ކަންކަން ސިއްރުކޮށްދޭން އެދުމުން އެކަމާ އީޝަލްވަނީ އެއްބަސްވެފައެވެ.\n"ޒިޔަޒެލް، އަޅުގަނޑަށް ކަމެއް އޮޅުންފިލުވައިދީބަލަ، މި ވާހަކަތައް ބައްޕަ ގާތު ދައްކާކަށް ނުކެރޭނެ" އިރުކޮޅަކު އިނދެފައި އީޝަލް ވާހަކަދެއްކީ ވަރަށް މަޑުމަޑުންނެވެ.\n"ކޮންކަމެއް އެނގެން ބޭނުންވަނީ؟" ޒިޔަޒެލް ހިސާބަކަށް ހައިރާންވިއެވެ.\n"އަޅުގަނޑުގެ މަންމަ... އަޅުގަނޑުގެ މަންމަ އެނގޭތަ ޒިޔަޒެލްއަށް" އީޝަލްގެ އަޑުގައި ޖެހިލުންވުމެއް ހުއްޓެވެ. ޒިޔަޒެލްގެ މޫނުމަތިން ވެސް މާޔޫސްކަން ފާޅުވިއެވެ.\n"ކުއްލިއަކަށް މަންމަގެ ވާހަކަ ތި އެހީ ކިހިނެއްވީ އީޝަލް، އަހަރެމެންގެ ތެރެއިން ޖިންނިއަކު އެއްޗެކޭ ބުނީތަ؟ ބަޔަކު ވާހަކައެއްދައްކަނިކޮށް އަޑުއިވުނީތަ؟" ޒިޔަޒެލް ފާޅުކުރަން ބޭނުންނުވިޔަސް އޭނާ ކަންބޮޑުވިއެވެ.\n"އެއީ އަޅުގަނޑުގެ މަންމައެއްނު، ބައްޕަ ގާތުގައި އަހާކަށް ނުކެރޭނެ، އެހެންވެ ޒިޔަޒެލް ގާތު މި އެހީ... ބައްޕަ އެންމެ އިތުބާރުކުރާ މީހަކީ ތީއެންނު، ޒިޔަޒެލް ދުށިންތަ އަޅުގަނޑުގެ މަންމަ... އަޅުގަނޑު އިންސާނަކާ އެހާ ވައްތަރީ އަޅުގަނޑުގެ މަންމަ އިންސާނަކަށްވީމާކަން އެނގޭ، ޒިޔަޒެލް... ކިޔައިދީބަލަ... މަންމައަކީ ގޯސްމީހެއްތަ؟ މަންމައާއި ބައްޕައާ ބައްދަލުވީ ކިހިނެއް؟ އިންސާނުން ބާރުހޯދަން ޖިންނީންނާ ގުޅޭތަ؟ އިންސާނުންނަކީ ވަރަށް ގޯސްބައެއްތަ؟" އީޝަލްގެ ހިތުގައިވާ ސުވާލުތައް އޭނާ ހާމަކޮށްލީ ޒިޔަޒެލްއަށް ޖަވާބުދެވޭނޭކަން އޭނާގެ ހިތް ބުނާތީއެވެ.\n"އަހަރެންގެ ދަރިފުޅާ... ތީ ހާދަ ބޮޑެތި ސުވާލުތަކެކޭ... އިންސާނުންނާ ބެހޭގޮތުން ބަޔަކު ވާހަކައެއް ދައްކަނިކޮށް އަޑުއިވިގެން ތިއުޅެނީ، ނޫންތަ؟ ކީކޭ އެބަޔަކުކީ؟" އީޝަލް އެ ދެއްކީ ޒިޔަޒެލް އެ މައުޟޫޢަކަށް ވާހަކަދައްކަން ބޭނުންނުވާ މައުޟޫޢުއެކެވެ. އެހެންވިޔަސް އީޝަލްއަށް ޖަވާބެއް ނުދީފިއްޔާ އީޝަލް އަމިއްލައަށް ކަންކަން ހޯދަން އުޅެދާނޭކަމުގެ ބިރު ޒިޔަޒެލްގެ ހިތަށްވަނެވެ.\n"އިންސާނުންނަކީ ނަޖިސްބައެއްކަމަށް، އެއްވެސް ބާރެއްނެތް ބައެއްކަމުގައި... ޖިންނީން އިންސާނުންގެ ގާތަށް ގޮސް ހަދާކަމުގައި، އަޅުގަނޑަކީ އިންސާނަކާއި ޖިންނިއަކަށް ލިބިފައި ހުރި ދަރިއެއްނު، އަޅުގަނޑު މި ހުރީ ނަޖިސްވެފަތަ" ޒިޔަޒެލްއަށް އީޝަލް ބަލާލީ އޭނާގެ ވާހަކަތަކުގައި ހުރީ ކިހާ ބުރަދަނެއްކަން އޮޅުން ފިލުވައިދޭށޭ ބުނާ ފަދައިންނެވެ.\n"އީޝަލް... ކޮއިފުޅާ..." ފިނިނޭވާއެއް ދޫކޮށްލި ޒިޔަޒެލްއަށް އިށީނދެ އިނުން އުނދަގޫވެ ކޮޅަށް ތެދުވިއެވެ. ދެއަތް އުރާލައިގެން ހުރެ ފެންޑާގައި ދެ ކޮޅަށް އޭނާ ހިނގާލިއެވެ. ކެތްތެރިކަން ކުޑަވެފައި އިން އީޝަލްގެ މޫނަށް ޒިޔަޒެލް ބަލާލީ ފިޔަވަޅު މަޑުޖައްސާލާފައެވެ. އަދި އަނެއްކާ ވެސް އައިސް އިހު އިން ގޮނޑީގައި އޭނާ އިށީނެވެ.\n"މަގޭ ދަރިފުޅާ... އިވޭ ކޮންމެ އަޑަކީ ތެދެއްނޫން، އަހަރެމެންނަށްވުރެ އިންސާނުންވަނީ މާތްކުރައްވާފައި، އެކަމަކު އަހަރެމެންނަށް އިންސާނުންނަށް ލިބިފައިނުވާ އެތައް ބާރެއް ލިބިފައިވޭ، ނަމަވެސް އަހަރެމެން ދެބައި މީހުންގެ ފަރަގު ވަރަށް ބޮޑު، އަހަރެމެންގެ ދުނިޔެވަނީ އެ މީހުންގެ ލޯތަކަށް ފޮރުވިފައި، އެކަމަކު އެ މީހުންގެ ދުނިޔޭގެ ކަންކަން އަހަރެމެންނަށް ސިއްރެއްނުވޭ، އަދި އެ މީހުންގެ ތެރޭގައި އުޅުމަކީ އަހަރެމެންނަށް އުނދަގޫކަމެއްނޫން، އަހަރެމެންގެ ހުރިހާ ހަޤީޤަތެއް އިންސާނުންނަށް ވެސް ހޯދިފައެއްނުވޭ، އަދި އެއީ އެ މީހުންނަށް ވާނޭކަމެއްނޫން، އެ ސަބަބާ ހުރެ ޖިންނީންގެ ތެރޭގައި ވެސް ބޮޑާވެ ކިބުރުވެރިވާ ބަޔަކު އުޅޭ، އިންސާނުންނަށް އަހަރެމެންގެ ފަރާތުން ގޯނާއެއް ދިމާވެއްޖެނަމަ ރައްކާތެރިވާނޭ ގޮތް އެ މީހުންނަށް އެނގޭ، ހުރިހާ ވައްތަރެއްގެ ތަފާތު މިޒާޖުގެ ޖިންނީން އަހަރެމެންގެ ތެރޭގައި އުޅޭ ފަދައިން އިންސާނުންގެ ތެރޭގައި ވެސް އެފަދަ ބަޔަކު އުޅޭ، އެ މީހުންނަކީ ސިހުރުވެރީން، އެ މީހުންނަކީ އިންސާނުންނަށް ވިޔަސް އެމީހުންގެ އަޚުންނާއި އުޚުތުންގެ މައްޗަށް އަނިޔާވެރިވާބައެއް، އެއްބަނޑު އެއްބަފާ ގުޅުންތައް ކަނޑައި މީހުންގެ ދިރިއުޅުމަށް ވިހަލާ ބައެއް، އެމީހުންނާ ބައިވެރިވާ ބަޔަކު ޖިންނީންގެ ތެރޭގައިވޭ، އެއީ އަހަރެމެންގެ ތެރެއިންވާ ސައިތާނުން" ޒިޔަޒެލްގެ ވާހަކައިން ލުގަލްބަންދާ އަޑެއް ލައްވާލުމުން އީޝަލް ބަލާލިއެވެ.\n"އަޅުގަނޑުގެ މަންމަ... މަންމައަކީ ވެސް ސިހުރުވެރިންގެ ތެރެއިންވާ މީހެއްތަ؟" އީޝަލް ސުވާލުކުރިއެވެ.\n"ނޫން، ނޫން... މިޝަލްގެ ހިތް ވަރަށް ސާފު، އެހެންނޫންނަމަ މީކާޢިލްގެ ހިތް ފަތަޙައެއް ނުކުރެވުނީސް، ދަރިފުޅުގެ މަންމައަކީ ވަރަށް ސާދާ އަންހެންކުއްޖެއް، މީކާޢިލްއާއި މިޝަލް އެކަކުއަނެކަކުދެކެ ވަރަށް ލޯބިވޭ، މިޝަލްއަށް ހުރިހާ ކަމެއް މީކާޢިލް އޮޅުންފިލުވައިދިން، އޭގެ ފަހުގައި ވެސް އެ އަންހެންކުއްޖާ ޚިޔާރުކުރީ މީކާޢިލް، އޭނާގެ ފުރާނަ ވަކިވެގެން ދިޔައީ އެކަމުގައި، އެ ދެ މީހުންގެ ލޯބި އެތައް ގޮތަކަށް އިމްތިހާނު ކުރެވުނު، ފުރަތަމަ އަހަރެމެންގެ ތެރެއިން ރޫފަސް، އެއަށްފަހު އިންސާނުންގެ ތެރެއިން ސިހުރުވެރިއަކު... އަހަރެން އަދިވެސް ހަނދާން އެބަހުރި މިޝަލްގެ ކުރިމައްޗަށް އަހަރެން ފާޅުވުމުން އޭނާއަށް ވީގޮތް" ޒިޔަޒެލް އެ ހަނދާންތަކެއް ކުރަމުން ހިނިތުންވެލިއެވެ.\n"ރޫފަސްއަކީ ކާކު؟ މަންމަ އަހަރެމެންގެ ތެރެއަށް ދިރިއުޅެން އައިތަ؟" އީޝަލް ކުރިއަށްވުރެ ބޮޑަށް ޝައުގުވެރިވިއެވެ.\n"އޭނާ މިޝަލްއާ އަޅައިގަނެ މީކާޢިލްގެ އަތުން މިޝަލް ގެންދަން މަސައްކަތްކުރީ، އެކަމުގައި މީކާޢިލްއާއި ރޫފަސްއާ ދެމެދު ކުރިމަތިލުންތަކެއް ހިނގީ، މިޝަލްއަށް ގޯނާ ކުރާތީ މީކާޢިލް ބޭނުންވީ އެހެން ޖިންނީންނަށް މިޝަލް ފޮރުވާލަން، އެކަން އޭނާއަށް ކޮށްދިނީ އަހަރެން، އެ މަސައްކަތުގައި މީކާޢިލް އަހަރެންގެ ގާތުގައި ހުރިއިރު މިޝަލް ރައްކާތެރިކުރީ ދަރިފުޅުގެ ބޮޑުދައިތައާއި މިޒަރެން، ބަލްޤިސް އޭރު ވަރަށް ޅަ، އޭނާގެ ފުރާނަ ނުދިޔައީ ހަމަ ކިރިޔާ" ޒިޔަޒެލް ބުންޏެވެ.\n"މިހާރު ކޮބާ ރޫފަސް" ޒިޔަޒެލްގެ ވާހަކަ ނުނިމެނީސް އީޝަލް އެއްސެވެ.\n"އެކަން ނިމުމަކަށް ގެންނަން ޖެހުނީ ރޫފަސްގެ ދުވަސް ދުއްވާލައިގެން، އެ ދެމެދުގައި ހިނގި ކުރިމަތިލުމުގައި ރޫފަސް ގަދަވެއްޖެނަމަ އޭނާ މީކާޢިލްގެ އަތުން މިޝަލް ގެންދާނޭކަން އެނގޭ، އެހެންވެ އެ ކުރިމަތިލުން ކާމިޔާބުކުރުން މީކާޢިލްއަށް މަޖުބޫރު" ޒިޔަޒެލް ކިޔައިދިނެވެ.\n"އޭނާގެ ޢާއިލާއެއްނެތްތަ، އޭނާ ނިސްބަތްވާ ޤަބީލާގެ މީހުން ނާދޭތަ؟" އީޝަލް އެއްސެވެ.\n"އޭނާއަކީ ޤަބީލާއަކަށް ނިސްބަތްވާ ޖިންނިއެއްނޫން، އެކަނިއުޅެން ޚިޔާރުކުރާ ޖިންނީން ވެސް އަހަރެމެންގެ ތެރޭގައި ވެއެއްނު، އެހެންވެ އޭނާގެ މަރަށްފަހު އެކަމާ ގުޅިގެން އޭނާގެ ފަރާތުން ބަޔަކު ނާދޭ، އެ ހަނގުރާމަ ނިމުނުފަހުން އެނގުނީ މިޝަލް އިނީ ބަލިވެކަން، ދަރިފުޅު އުފަންކުރުމަށް މިޝަލް ތަކުލީފުތަކެއް އުފުލި، ނަސީބު އޭނާއަށް ފުރުޞަތު ނުދިނީ، ދުނިޔޭގެ ޤާނޫނާ ޚިލާފު ޢަމަލަށް ފުރުޞަތުނެތީ، މީކާޢިލްއަކީ ޖިންނިއަކަށްވާއިރު އިންސާނަކާ ގުޅިގެން އުޅުމަކީ ފަސޭހަކަމަކަށްނުވީ، މިޝަލްގެ ފުރާނަ ދުއްވާލި މީހަކީ މަނިކު، އެމީހުންގެ ތެރޭގައި ހުރި ނުބައި ނުލަފާ ސިހުރުވެރިއެއް، އޭނާ ހިތުން އުޅުނީ މީކާޢިލް ކިޔަމަން ކުރަން، އޭނާއަށް އަޅުވަތިކުރަން، އަހަރެން ޤަބޫލުކުރަން އޭނާއަށް އަހަރެމެންނަށް ގޯނާ ކުރާނޭ ޢިލްމު ލިބިފައި ހުރިކަން، މިޝަލް އެފަދަ ގުރުބާނީއެއްނުވިނަމަ މީކާޢިލް ސަލާމަތެއްނުވާނެ، އެހެންވިނަމަ ދަރިފުޅަށް ވާނޭ ގޮތެއް ވެސް ނޭނގެ... މިޝަލްއާ އޭނާއާއެކު އުޅުނު އިންސާނުންނަކީ ގޯސްބައެއްނޫން، އެކަމަކު މިޝަލްގެ ގާތް މީހުންނަށް ރޫފަސް އަނިޔާވެރިވި، އެ މީހުންގެ ތެރެއިން އިންސާނެއްގެ ފުރާނަ އޭނާ ގެންދިޔަ، މަނިކު ބެހެއްޓި އެތިފަހަރު ގޯހުން ގޯހަށް ދިޔައިރު މިޝަލްގެ ދުވަސް ހިނގައްޖެ، ހަމަބުއްދި ފިލައިފައި ތިބި މީކާޢިލްއާއި ބަލްޤިސްއަށް މިޝަލްގެ ވަކިވެދިއުމަށް ކެތްކުރަން ދަތިވީ، މަނިކުގެ ދުވަސް ދުއްވާލީ ބަލްޤިސް، އަހަންނާއި އައިޒަންގެ ކުރިމަތީ ހުރިހާކަމެއް ހިނގައިދިޔައީ، ދަރިފުޅު ގޮވައިގެން މީކާޢިލް އައީ އަހަރެމެންގެ ތެރެއަށް، ދަރިފުޅުގެ މަންމަދެކެ ބޮޑުދައިތަ ވަރަށް ލޯބިވާނެ، އިންސާނަކަށްވެ ހުރެ ޖިންނިއަކު ސަލާމަތްކުރީ، އެފަދަ މީހަކީ ނުބައިނުލަފާ މީހެކޭ ބުނެވިދާނެތަ... ލޯތްބަކީ ނަޖިސްއެއްޗެއްނޫން" ޒިޔަޒެލް ކުރިއަށް ޖެހިލައި އީޝަލްއަށް ދެއަތް ދިއްކޮށްލިއެވެ. އެއާއެކު އެ ދެއަތުގެ ތެރެއަށް އީޝަލްގެ އަތްތިލަ ލައްވާލިއެވެ.\n"މަންމައަކީ އިންސާނެއްވީމަތަ އަޅުގަނޑުގެ ބާރެއްނެތީ، އެހެންވެތަ އަޅުގަނޑު ގެއިން ބޭރުގައި ރޭގަނޑު ނޫޅެން އެންމެން ބުނަނީ" އީޝަލް އަހާލިއެވެ. އޭނާގެ ދެއަތުގައި ހިފާލައިގެން އިން ޒިޔަޒެލް ލުއިހިނިތުންވުމެއް ދިނެވެ.\n"ކާކުބުނީ އީޝަލްގެ މަންމައަކީ އިންސާނަކަށްވީމައޭ ބާރެއްނެތީ، މަގޭ ދަރިފުޅާ... ބާރަކީ އެކަމުގެ ޢިލްމު ލިބުމުން އަށަގަންނަ އެއްޗެއް، އިންސާނަކަށް މި ގަހުގެ ތެރެއަށް ވަދެވިދާނެތަ، އަހަރެމެންގެ ތެރޭގައި އުޅޭ ޖިންނީން ފެނި އެ މީހުންނާ ވާހަކަދެއްކިދާނެތަ، އިންސާނަކަށް ވައިގެ ތެރޭ ދަތުރުކުރެވިދާނެތަ... މި ކިޔައިދިނީ މިހާރު ވެސް އީޝަލްއަށް ކުރެވޭ ބައެއްކަންތައްތަކުގެ ވާހަކަ، އެހެންވީމަ ކޮބާތަ އީޝަލް ބަލިކަށިވެފައި، އީޝަލް... އަމިއްލަ ނަފްސަށް ފާޑުކިޔައި ތިމާގެ ހުންނަ އުނި ސިފަތަކާމެދު ކަންބޮޑުވެ އެކަމުގައި ވަގުތު ބޭކާރުނުކުރޭ، އެކަކު ވެސް އެންމެ ފުރިހަމައެއްނުވާނެ، ތީ އަހަރެމެންގެ ތެރޭގައި ހުރި ޚާއްޞަ ކުއްޖެއް، ކަލޭގެ އެދުރަކީ އަހަންނާއި މީކާޢިލް، ވީއިރު އާދައިގެ ޖިންނިއަކަށް ތިކުއްޖާފުޅުނުވާނޭކަން ޤަބޫލުކުރޭ، ރަށުތެރޭން އިވޭ އަޑުތަކާމެދު އެއްގޮތަކަށް ވެސް ކަންބޮޑުވާނޭކަމެއްނޫން، ތަފާތުވުމަކީ ބައެއް ޖިންނީންނަށް ބަލައިގަންނަން އުނދަގޫކަމެއް، އެމީހުން އިސްކަން ދޭނީ ހަމައެކަނި އެމީހުންގެ ނަސްލުގެ ޖިންނީނަން، އެފަދަ ޖިންނީން އެ މީހުންގެ ގޮތުގައި ހިފަހައްޓާނެ، މަސްހުނިވުމަކީ އެއްގޮތަކަށް ވެސް އެބައިމީހުން ޤަބޫލުވާނޭކަމެއްނޫން" ޒިޔަޒެލް އެންމެ ފަހުން އެ ދެއްކި ވާހަކަތަކާމެދު އީޝަލްއަށް މާބޮޑަށް ވިސްނާލެވުނެވެ. ރައުލްއަކީ ޒިޔަޒެލް އެބުނާ ފަދަ ގޮތްދޫނުކުރާ ޖިންނިއެކޭ އީޝަލްގެ ހިތަށް އެރީ އެވަގުތެވެ.\n"އަހަރެން މި ވާހަކަތައް ކިޔައިދިނުމުން މީކާޢިލް ހިތްހަމަޖެހޭނެކަމެއް ނޭނގެ، އެކަމަކު ދަރިފުޅަށް މަންމައާ ބެހޭގޮތުން އެނގެންވެއްޖެކަން އަހަރެން ޤަބޫލުކުރަން، އަހަރެމެންގެ ތެރޭގައި އުޅުމަށްވުރެ ނުރައްކާތެރިކަން ބޮޑު އިންސާނުންގެ ތެރޭގައި އުޅެން، އީޝަލް، އެ މީހުންގެ ތެރެއަށް ދާކަށް އަދި ކަލޭ އެއްވެސް ވަރަކަށް ތައްޔާރެއްނޫން، މަންމަގެ ވާހަކަތައް ކުއްޖަފުޅަށް ކިޔައިދޭން މީކާޢިލް ފަސްޖެހެނީ އެހެންވެގެން" ޒިޔަޒެލް ބުންޏެވެ.\n"ކަންބޮޑުނުވޭ ޒިޔަޒެލް، އަހަރެން އެވަރުގެ މޮޔަކަމެއްނުކުރާނަން، އަދި އެ މީހުންގެ ތެރެއަށް ދިއުމުގެ ޝައުގެއްނެތް" އީޝަލް ބުންޏެވެ.


ކޯވިޑް-19 : ސޮވެރިން ޑިވެލޮޕްމަންޓް ފަންޑުގައި 272 މިލިއަން ޑޮލަރު އެބަހުރި - މަބްރޫކް ކޯވިޑް-19 : ސޮވެރިން ޑިވެލޮޕްމަންޓް ފަންޑުގައި 272 މިލިއަން ޑޮލަރު އެބަހުރި - މަބްރޫކް\nކޯވިޑް-19 : ސޮވެރިން ޑިވެލޮޕްމަންޓް ފަންޑުގައި 272 މިލިއަން ޑޮލަރު އެބަހުރި - މަބްރޫކް\nކޯވިޑް-19އާ ގުޅިގެން އުފައްދާފައިވާ ނޭޝަނަލް އެމެޖެންސީ ސެންޓަރުގެ ތަރުޖަމާން މުޙައްމަދު މަބްރޫކް އަޒީޒް ނޫސްވެރިންނަށް މަޢުލޫމާތުދެއްވަނީ - ފޮޓޯ: މުޙައްމަދު ވަޙީދު / ޕީއެސް\nސޮވެރިން ޑިވެލޮޕްމަންޓް ފަންޑުގައި 272 މިލިއަން ޑޮލަރު މިވަގުތު އެބަހުރިކަމަށް ކޯވިޑް-19 އާއި ގުޅޭ މަޢުލޫމާތުދެއްވުމަށް ސަރުކާރުން ކަނޑައަޅާފައިވާ ތަރުޖަމާން މުޙައްމަދު މަބްރޫކް އަޒީޒް ވިދާޅުވެއްޖެއެވެ.\nމި ފަންޑާއި ގުޅޭގޮތުން މަޢުލޫމާތުދެއްވަމުން މަބްރޫކް ވިދާޅުވީ، ސޮވެރިން ފަންޑަށް ފައިސާ ވަންނަ މައިގަނޑުގޮތަކީ އެމް.އޭ.ސީ.އެލް މެދުވެރިކޮށް އެއަރޕޯޓް އަރައިވަލްގެ ގޮތުގައި ނެގޭ ޑޮލަރުންކަމަށެވެ. އަދި މި ފަންޑަށް ލެވޭ ފައިސާއަކީ އިންވެސްޓްކޮށްގެން އެއަށް އިތުރަށް ފައިސާ ލެވޭގޮތަށް ހެދިފައިވާ ފަންޑެއްކަމަށާއި، ފަންޑު އެކުލަވާލާފައިވާ އުސޫލަށް ސަރުކާރުން އަދި ބަދަލެއް ގެނެސްފައިނުވާކަމަށް މަބްރޫކް ވިދާޅުވިއެވެ.\nމަބްރޫކް ވިދާޅުވީ، މިހާރު އޮތްގޮތުން މި ފަންޑުން ފައިސާ ނެގޭނީ ފިނޭންސް މިނިސްޓްރީއާއި އެމް.އެމް.އޭގެ އޮފިޝަލުން ހިމެނޭ ބޯޑަކުން އެޕްރޫވްކޮށްގެންކަމަށެވެ. ނަމަވެސް ޤާނޫނީ ހަމަތަކެއް ގެނައުމުގެ ގޮތުން މިކަމާގުޅޭ ޤާނޫނެއް މަޖިލީހަށް ފޮނުވުމަށް ސަރުކާރުން ނިންމާފައިވާކަމަށް މަބްރޫކް ވިދާޅުވިއެވެ.\n"މީގައި ކުރެވުނު ސުވާލެެއް ޓޫ ކީ ސްޓްރަކްޗަރއެއްގައި ކުރިން އޮންނަނީ. މިހާރު އެއަށް ބަދަލުތަކެއް ގެނައިތޯ. އަސްލު ހަޤީޤަތުގައި އެއްވެސް އިރެއްގައި ޓޫ ކީ ސްޓްރަކްޗަރއެއް މިއަކު ހެދިފައެއްނޯވޭ. މި ސަރުކާރުން މިހާރު ނިންމާފައި އޮތީ ޤާނޫނީ ހަމަތަކެއް ނިންމުމަށްޓަކާ ޤާނޫނެއް އެކުލަވާލާފައި މަޖިލީހަށް ފޮނުވުމަށް. މިހާރު އޮތްގޮތް ބަދަލުކުރަން. މިހާރު އޮންނަގޮތަކީ ފިނޭންސް މިނިސްޓްރީއާއި އެމް.އެމް.އޭގެ އޮފިޝަލުން ހިމެނޭ ބޯޑަކުން އެޕްރޫވްކޮށްގެން އޭގައި ހުންނަ ފައިސާ ބޭނުންކުރެވޭ ގޮތަށް" މަބްރޫކު ވިދާޅުވިއެވެ.\nމަބްރޫކް އަޒީޒް ވިދާޅުވީ، ސޮވެރިން ޑިވެލޮޕްމަންޓުގައި ހިމެނޭ ފައިސާގެ ތަފްޞީލު ހަފްތާއަކު އެއްފަހަރު ފިނޭންސް މިނިސްޓްރީން އާއްމުކުރަމުންދާކަމަށެވެ.\nސޮވެރިން ޑިވެލޮޕްމަންޓް ފަންޑަކީ ސަރުކާރުން ލޯނު ނަގައިގެން ތަރައްޤީގެ ބިޔަ މަޝްރޫއުތަކަށް އިންވެސްޓްކުރަމުން ދާއިރު، ލޯނު އަދާކުރުމުގެ ބުރަ ފަހުގެ ޖީލުތަކަށް އުފުލަން ޖެހުމުގެ ބަދަލުގައި މިކަމަށް ފައިސާ ރައްކާކުރުމަށް އެކުލަވާލާފައިވާ ފަންޑެކެވެ.\nފިލިޕީންސް މީހާގެ މަރުގެ މައްސަލައިގައި ފިރިމީހާ ހައްޔަރުކޮށްފި


Idihikolhu Ehvumah Huras Neylhumah Transparancy In Fuluhunnah Govaalaifi - Vaguthu\nއިދިކޮޅު އެއްވުމަށް ހުރަސް ނޭޅުމަށް ޓްރާންސްޕޭރެންސީން ފުލުހުންނަށް ގޮވާލައިފި\nއިދިކޮޅު ފަރާތްތަކުން މިރޭ ޕީޕީއެމް އޮފީސް ކުރިމަތީގައި ކުރިޔަށްގެންދާ އެއްވުމަށް ހުރަސްނޭޅުމަށް ޓްރާސްޕޭރެންސީ މޯލްޑިވްސް އިން ފުލުހުންނަށް ގޮވާލައިފިއެވެ.\nމިރޭ އިދިކޮޅު ފަރާތްތަކުން ކުރިޔަށްގެންދާ އެއްވުމަކީ ނޮވެމްބަރު3ފާހަގަކުރުމަށް "ބަޑި ބުރާސްފަތި" ގެ ނަމުގައި ކުރިޔަށްގެންދާ އެއްވުމެކެވެ.\nމި އެއްވުން ރޫޅާލުމަށް ފުލުހުން މަސައްކަތް ކޮށްފައިވާއިރު، އެއްވުމުގެ ބައެއް ބައިވެރިން ވަނީ ހައްޔަރުކޮށްފައެވެ.\nމިކަމާއި ގުޅިގެން ޓްރާންސްޕޭރެންސީން މިރޭ ބުނީ، ސުލްޙަވެރި އެއްވުންތައް ކުރިޔަށް ގެންދިއުމަކީ އިދިކޮޅު ފަރާތްތަކަށްވެސް ލިބިގެންވާ ހައްޤެއް ކަމަށެވެ. އެހެންކަމުން އިދިކޮޅު ފަރާތްތަކުން މިރޭ ކުރިޔަށްގެންދާ އެއްވުން ރޫޅާލައި ބާރުގެ ބޭނުން ނުކުރުމަށް ގޮވާލާ ކަމަށް ޓްރާންސްޕޭރެންސީން ބުނެފައި ވެއެވެ.\n3 ނޮވެމްބަރު ފާހަގަ ކުރަން ބާއްވާ އެއްވުމަކަށް ފުލުހުން ހުރަސް އަޅާއިރު، މި ރާއްޖޭގެ ތާރީޙުގައިވެސް3ނޮވެމްބަރު ފާހަގަ ކުރުމަށް ފުލުހުން ހުރަސް އަޅާ މިއީ ފުރަތަމަ ފަހަރެވެ.\nނޮވެމްބަރު 2, 2019 22:24\nސަރުކާރައް ހަޖަމްނުވީދޯ ހަޖަމް ހަޖަމް\nނޮވެމްބަރު 3, 2019 09:43\nޤާނޫނު ވާނީ ޤާނޫނަށް ހަޖަމު ވިޔަސް ނުވިޔަސް ޤާނޫނު ތަންފީޒުކުރުން ވާޖިބު ވާނެ ފުލުހުންނަށް.. ޕީޕީކުދިން އަމިއްލައަށް ފޭއްސި އިލޮށި އަމުއްލަ ލޮލަށް ހެރިފަ ތިއޮތީ..އެއީ އަދި ދެމީޖުންނާ ފަޅި ތިބި މުޒާހަރާއަކަސް އެކަން އޮންނާނީ އެހެން\nނޮވެމްބަރު 3, 2019 10:22\nޕޮލިހުންވެސް ތިބީ އެމްޑީއެން ހަމީ ދު ދެކެ ވަރަށް ރުޅިއައިސްފަ، ރޭގެ މުޒާހަރާ ތެރެއިން އެކަން އެގިއްޖެ،\nނޮވެމްބަރު 2, 2019 22:56\nމިރޭ ޖެހީ ޕެޕަރ ސްޕްރޭއެއްނޫން ބާޣީ މެޑަމް ފެން\nނޮވެމްބަރު 2, 2019 23:13\nދެމީހުންނާއި ފަޅި ތިއްބަސް ފުލުހުން ވަރަށް ބޮޑު ކޮއްލާނެ..\nނޮވެމްބަރު 3, 2019 00:20\nވަރަށް ޓްރާންސްޕޭރަންސީކޮށް ބޭއްވުނު އެއްވުމެއް ސީޕީ ހަމީދާ ދާޚިލީ ވަޒީރު ޣައިގާނޫނީ އެންގުން އަންގައިގެން ޕޮލިހުން އައިސް ރޫޅާލި. އެތާކު އެއްވެސް ހަމަނުޖެހުމެއް ބަޔަކުހިންގީކީއެއްނޫން. މީގެކުރީގެ ރޭތަކުގައި ވެސް އެކުދިން އެއްވުން ބާއްވާ ވާހަކަވެސް ދައްކާ. މިރޭގެ އެއްވުން މިސަރުކާރަށް މުހިންމުވީ ކީއްވެ؟ ނަސްރުގެ ދުވަހުގެ އަސްލު މިހާރުގެ ޖީލުތަކަށް އަޑުއިވިދާނެތީ އެވާހަކަ ދެއްކުމަށް ފުރުސަތު ނުދޭންވެގެން. ޙާލަތަކީ ބަދަލުވާ އެއްޗެއް. އިރާދަކުރައްވައިފިއްޔާ ލަހެއް ފަހެއް ނުވެ މިހާރުގެ ޙާލަތު ބަދަލުވެދާނެ.\nނޮވެމްބަރު 3, 2019 01:48\nޓްރާންސްޕޭރަންސީ މާ މާތް ބައެއްގެ ސިފަޖެހެން ނޫޅޭ ! ޢެނގެޔޭ ތިއީ ހަގީގަތުގަ މޑނ ޒާތު ބައެއްކަން.\nނޮވެމްބަރު 3, 2019 03:26\nމާގިނަ ބަޔަކު ތިބޭ ކައް ނުޖެހޭނެ\nނޮވެމްބަރު 3, 2019 08:57\nހުދުމުހުތާރު ލާދީނީ އެމްޑީޕީ ކާހިނު ސަރުކާރުން ރައްޔިތުން ފިއްތާވަރު ފެނިގެންމިދަނީ... ބިރުން ތެޅިބާލަނީ\nނޮވެމްބަރު 3, 2019 08:58\nވެއްޓިދާނެތީވެ ބިރުން ކާހިނު ސަރުކާރު. ހައްހައްހާ


Buffon3Match Ah Suspend Kohfi - Vaguthu\nޗެމްޕިއަންސް ލީގުގެ ކުއާޓާފައިނަލްގެ ދެވަނަ ލެގުގައި ރެއާލް މެޑްރިޑާއި ބައްދަލުކުރި މެޗަށްފަހު ރެފްރީ އަށް އަމާޒުކޮށް ޔުވެންޓަސްގެ ގޯލްކީޕަރު ޖިއާންލުއިޖީ ބުފޮން ދެއްކި ވާހަކަތަކާ ގުޅިގެން އޭނާ ތިން މެޗަށް ސަސްޕެންޑްކުރަން ޔޫއެފާ އިން ނިންމައިފިއެވެ.\nރެއާލް އާއި ޔުވެންޓަސް ބައްދަލުކުރި ކުއާޓާގެ ފުރަތަމަ ލެގުގެ މެޗު 0-3 އިން ރެއާލް އިން ކާމިޔާބުކޮށްފައިވަނިކޮށް ދެވަނަ ލެގުގައި ޔުވެންޓަސް އިން ވަނީ ރެއާލް ކޮޅަށް ތިން ގޯލު ކާމިޔާބުކޮށް އެގްރިގޭޓް ނަތީޖާ 3-3 އިން އެއްވަރުކޮށްފައެވެ. ނަމަވެސް ދެވަނަ ލެގުގެ މެޗުގެ 90 މިނެޓްގެ ކުޅުން ހަމަވާން ކައިރިވެފައިވަނިކޮށް އެ މެޗުގެ ރެފްރީ މައިކަލް އޮލިވާ ވަނީ ރެއާލް އަށް ޕެނަލްޓީއެއް ދީފައެވެ. އެ ޕެނަލްޓީ ކާމިޔާބުކޮށް އެ މެޗުން ރެއާލް މޮޅުކޮށްދިނީ ކްރިސްޓިއާނޯ ރޮނާލްޑޯއެވެ.\nރެފްރީ އެ ޕެނަލްޓީ ދިނީ ރެއާލްގެ ވަޒްކުއޭޒް އަށް ގޯލު ކުރިމަތިން ޔުވެންޓަސްގެ މެހްދީ ބެނާޓިއާ ކުރި ފައުލަކާ ގުޅިގެންނެވެ. އެ ޕެނަލްޓީ ދިނުމުން ބުފޮން ހިތްހަމަނުޖެހުން ފާޅުކުރިއިރު ރެފްރީ ވަނީ އޭނާ އަށް ރަތްކާޑެއް ވެސް ދައްކާފައެވެ.\nއަދި މެޗަށްފަހު ބުފޮން ވަނީ ރެފްރީ އަށް ވަރަށް ބޮޑަށް ފާޑުކިޔާފައެވެ. އެގޮތުން ބުފޮން ބުނީ އޮލިވާގެ ހިތެއް ނެތް ކަމަށާއި އޭގެ ބަދަލުގައި އޮތީ ކުނި ކޮތަޅެއް ކަމަށެވެ.\nމި ވާހަކަތަކާ ގުޅިގެން ބުފޮން ތިން މެޗަށް ސަސްޕެންޑް ކޮށްފައިވާއިރު އޭނާ ވަނީ މިދިޔަ ސީޒަނަށްފަހު ޔުވެންޓަސް ދޫކޮށްލާފައެވެ. ބުފޮން ވަނީ ޔުވެންޓަސްގައި 17 އަހަރު ހޭދަކޮށްފައެވެ.\nއުމުރުން 40 އަހަރުގެ ބުފޮން ދެން ބަދަލުވުން ކައިރީ ފްރާންސްގެ ޕީއެސްޖީ އަށް ކަމަށް ރިޕޯޓުތައް ބުނެއެވެ. ބުފޮން ޕީއެސްޖީ އަށް ބަދަލުވެއްޖެނަމަ ޗެމްޕިއަންސް ލީގުގައި ޕީއެސްޖީން ކުޅޭ ފުރަތަމަ ތިން މެޗުގައި އޭނާ އަށް ނުކުޅެވޭނެއެވެ.\nބުފޮން ޕީއެސްޖީ އަށް ބަދަލުވެއްޖެ\nބުފޮންގެ ފަހު މެޗުން މޮޅުވެ ޔުވެންޓަސް އިން ތަށި އުފުލާލައިފި


Baaruge beynun kohgen jalu hamanujehun Control kohfi\nބާރުގެ ބޭނުންކޮށް ޖަލު ހަމަނުޖެހުން ކޮންޓްރޯލް ކޮށްފި\nކ. މާފުށި ޖަލުގައި ރޭ ހިނގަމުންދިޔަ ހަމަނުޖެހުން ކޮންޓްރޯލް ކޮށްފައިވާ ކަމަށާއި އެކަން ކޮށްފައިވަނީ ގާނޫނީ އިމުގެ ތެރެއިން ދީފައިވާ ބާރުގެ ބޭނުން ކޮށްގެން ކަމަށް މޯލްޑިވްސް ކަރެކްޝަނަލް ސާވިސް އިން ބުނެފި އެވެ.\nސޯޝަލް މީޑިއާގައި އަޑުފެތުރިފައިވާ ގޮތުން މާފުށީ ޖަލުގެ ޔުނިޓު ހައެއްގައި ރޭ ވަނީ ބަނޑުހައި ހޫނު ކަމުގެ ހަޅުތާލެއް ކުރިޔަށް ގެންގޮސްފަ އެވެ. އެ ހަޅުތާލު ހުއްޓުވަން އީއެސްޖީ އާއި އެސްއޯ ފުލުހުން ރަޔަޓު ގިޔަރުގައި ހަރަކާތްތެރިވަމުންދިޔަ ކަމަށެވެ. ރޭ ޖަލުގައި ކުރިޔަށް ގެންދިޔަ އޮޕަރޭޝަނަށް އެހީތެރިވުމަށް ކަރެކްޝަންގެ އެދުމުގެ މަތީން ފުލުހުންގެ ބެކަޕް ޓީމެއް މާފުއްޓަށް ގޮސްފައިވެ އެވެ.\nކަރެކްޝަންސް އިން ނެރުނު ނޫސް ބަޔާނެއްގައި ވަނީ، މިދިޔަ ބުރާސްފަތި ދުވަހު ޖަލުގައި ހިނގި ހަމަނުޖެހުންތަކާ ގުޅިގެން އެ ޖަލުގައި ތިބި ބައެއް ގައިދީންނާއި ބަންދުގައި ތިބި މީހުން ޖަލު އޮފިސަރުންނަށް ތަކުރާރުކޮށް ގޯނާ އާއި ކޮށް އޮފިސަރުންގެ އަމުރަށް ނުކިޔަމަންތެރިވެ ޖަލުގެ ގަވާއިދުތަކަށް ބޯ ނުލަނބާ ދިޔަ ކަމަށެވެ. އަދި ރޭގަނޑު ގޮޅިތަކަށް ވަންނަށް ޖެހޭ ގަޑިއަށް ވަންނަށް އިންކާރު ކުރުމުން ތަކުރާރުކޮށް ނަސޭހަތްތެރިވެ އިންޒާރު ދިނުމުން ވެސް ކިޔަމަންތެރިވެފައި ނުވާ ކަމަށެވެ.\nކަރެކްޝަންސް އިން ބުނީ، އޭގެ ސަބަބުން މުޅި ޖަލުގެ އާންމު މަސްލަހަތު ގެއްލެމުން ދާތީވެ، ރޭ ގާނޫނީ އިމުގެ ތެރެއިން ބާރުގެ ބޭނުންކޮށް ނުކިޔަމަންތެރިވި ހުރިހާ ގައިދީން އާންމު ހާލަތުގައި އެ މީހުން ތިބެންޖެހޭ ގޮޅިތަކަށް ވައްދާފައިވާ ކަމަށެވެ.\nއޮޕަރޭޝަން ހިންގަން ފެށުމުން ގިނަ ގައިދީން އަމުރަށް ކިޔަމަންތެރިވެ، ގޮޅިތަކަށް ވަދެފައިވާ ކަމަށާއި އޮފިސަރުންގެ އަމުރަށް ކިޔަމަންނުވެ ގޮޅިތަކަށް ވަންނަށް އިންކާރު ކުރި ގައިދީން ގޮޅިތަކަށް ވައްދަން ކުރި މަސައްކަތުގައި ޕެޕާ ސްޕްރޭ ބޭނުން ކުރި ކަމަށެވެ.\nއަދި އެ އޮޕަރޭޝަން ހިނގަމުން ދިޔަ ގޮތް ފެށުނީންސުރެ ނިމެންދެން ވީޑިއޯކޮށްފައި ވެއެވެ.\nމިދިޔަ ބުރާސްފަތި ދުވަހު މާފުށީ ޖަލުގައި ހިނގި ހަމަނުޖެހުމުގައި ހަ މީހަކަށް އަނިޔާވެފައިވެ އެވެ. އެ ހަމަނުޖެހުންތައް ހިނގާފައިވަނީ ގައިދީއަކު ޖަލު އޮފިސަރަކަށް ހަމަލާ ދިނުމުންނެވެ. އެ ހަމަނުޖެހުމުގައި ޖަލު އޮފިސަރުން ގާނޫނީ އިމުގެ ބޭރުން ބާރުގެ ބޭނުންކޮށް ބައެއް ގައިދީންގެ ބޯ ތުނިކޮށް ކޮށާފައި ވެއެވެ.


Kulhudhuffushi fen factory in5mas fahun alun masakaiy fashaifi | Mihaaru\nތާޒާ ފެން ފެކްޓްރީގައި ފެން އުފައްދަނީ-- ކުޅުދުއްފުށީ ޕްލާންޓްގެ މަސައްކަތް ވަނީ މިއަދު އަލުން ފަށާފައި-- ފޮޓޯ: އެމްޑަބްލިއުއެސްސީ\nކުޅުދުއްފުށީ ފެން ފެކްޓަރީން ފަސް މަސް ފަހުން އަލުން މަސައްކަތް ފަށައިފި\n14 ޖެނުއަރީ 2020 - 12:546comments\nތާޒާ ފެން ބަންދުކުރުމަށް ހދ. ކުޅުދުއްފުށީގައި ހަދާފައި ހުންނަ ފެން ފެކްޓަރީގެ މަސައްކަތް ހުއްޓިފައި އޮންނަތާ ފަސް މަސް ފަހުން މިއަދު މަސައްކަތް ފަށާފައިވާ ކަމަށް އައިލެންޑް ބެވަރޭޖަސް މޯލްޑިވްސް (އައިބީއެމް) އިން ބުނެފި އެވެ.\nދެހާސް އަށާރަ ވަނަ އަހަރުގެ ފަހުކޮޅު ހުޅުވި އެ ފެކްޓްރީ އަކީ އުތުރުގެ ރަށްތަކަށް ބޭނުންވާ ފެން ބަންދުކުރާ މައި މަރުކަޒެވެ. ނަމަވެސް ބައެއް މެޝިންތަކަށް ދިމާވި މައްސަލަތަކާ ހެދި މިދިޔަ އޮގަސްޓް މަހުން ފެށިގެން މަސައްކަތް އޮތީ ހުއްޓިފަ އެވެ.\nއެމްޑަބްލިއުއެސްސީގެ ސަބްސިޑިއަރީ ކުންފުނި، އައިބީއެމްގެ މެނޭޖިން ޑިރެކްޓަރު އިބްރާޙިމް އަންވަރު، "މިހާރު" އަށް ވިދާޅުވީ މިއަދު ފެން ބަންދު ކުރުމުގެ މަސައްކަތް ފެށި ނަމަވެސް ހުރިހާ މެޝިނަކަށް ދިމާވި މައްސަލަތައް ހައްލު ނުކުރެވޭ ކަމަށެވެ.\n"މުޅިއަކުން ހައްލު ވީއެއް ނޫން. ހަފުތާއެއްހާ ދުވަހު ބަލާފައި އެނގޭނީ ފެން އުފެއްދޭ ވަރެއް،" އަންވަރު ވިދާޅުވި އެވެ.\nމައްސަލަ ޖެހުނީ އެ ފެކްޓަރީގެ ރެޕިން މެޝިނަކާއި ލޭބަލްކުރާ މެޝިނެއްގެ އިތުރުން އިތުރު ދެ މެޝިނަކަށެވެ.\nމެޝިންތަކަށް ދިމާވެފައިވާ މައްސަލަ އަށް ދާއިމީ ހައްލެއް ގެނައުމަށްޓަކައި ބޭރުގެ އިންޖީނިއަރުންނާއެކު މަސައްކަތް ކުރަމުން އަންނަ ކަމަށް ވެސް އަންވަރު ވިދާޅުވި އެވެ.\nއެ ފެކްޓަރީގައި ބަންދުކުރަނީ 330 އެމްއެލް އާއި 500 އެމްއެލްގެ އިތުރުން 1.5 ލީޓަރުގެ ފެންފުޅި އެވެ. އެ ފެކްޓަރީން ގަޑިއަކު 10،000 ފުޅި އުފައްދަ އެވެ.\nއިތުރު ލިޔުންތައް ހދ. ކުޅުދުއްފުށި ފެން ސަޕްލައިކުރުން ތާޒާ ފެން